text
stringlengths 25
17.4k
|
|---|
HNAHTHIALAH MATERNAL & CHILD DEATH REVIEW MEETING NEIH A NI,"1404/2024-2025 Dated Hnahthial, the 1st August, 2024: Vawiin khan Hnahthial Bawrhsap Pi Rita Lalnunmawii Pachuau kaihhruaiin a Pisa-ah 'Maternal & Child Death Review' meeting neih a ni. He hunah hian Chief Medical Officer (CMO), Dr. R. Lalsanglura chuan Hnahthial District Mortality Review 2023-2024 chu pharhin zirchianna leh sawi hona hun neih a ni. Hnahthial Bawrhsap Pi Rita Lalnunmawii Pachuau chuan kum 2023-2024 chhungin Hnahthial District-ah nu nau chunga thi (Maternal Mortality Rate) leh naupang kum nga hnuai lam thi (Under-5 Mortality Rate) an awm lo chu lawmawm a tih thu sawiin, hetiang dinhmun lawmawm tak nei thei tura thawktute thahnemngaihna leh inpekna chu fakawm a tih thu a sawi a; theihtawp chhuah chhunzawm zel turin a fuih bawk a ni. Pi Rita Lalnunmawii Pachuau chuan naupai hun chhung, nau neih leh a hnu zela inenkawl kawngah hetiang lama thiamna neite chauh rawn thin turin mipuite a chah a. Mipui hriselna enkawl tura ruat thiamna nei leh rawntlak Doctor-te chauh pan thin tura mipui hnena zirtirna pe tam turin khawtlang hruaitute a chah bawk a ni. Meeting-ah hian Dr. Zosangliani, Paediatrician, District Hospital Hnahthial; Pi K. Lalengmawii, District Programme Manager, NHM leh tlawmngai pawl hruaitute an tel a ni. Attachment Loading attachment...",Dated: 1 st Aug 24 1:34 PM,https://dipr.mizoram.gov.in/post/hnahthial-dc-meeting-hall-ah-maternal-child-death-review-nei |
COMMERCE & INDUSTRIES MINISTER-IN 10TH NATIONAL HANDLOOM DAY LAWMNA PUAL A BUATSAIH ‘HATHKARGHA MELA’ A HAWNG,"1403/2024-2025 Aizawl dated 1st August, 2024: Vawiin chawhma khan Exhibition Hall, Millenium Centre Rooftop-ah 10th National Handloom Day lawmna puala Ministry of Textiles, Govt. of India leh Commerce & Industries Department-te tangkawp buatsaih ‘Hathkargha Mela/State Handloom Exhibition’, August ni 1 atanga ni 14 thleng awh tur chu Commerce & Industries Minister Pu F.Rodingliana’n a hawng. Minister Pu F.Rodingliana chuan Handloom kaltlangin Mizoram hmun hrang hrangah mi engemaw zatin eizawnna ngelnghet an neih phah thu sawiin, Handloom chu kan hnam ziarang phochhuah leh humhimna kawnga hmanraw tangkai tak a nih mek thu a sawi a. Handloom-in hma a sawn zel theih nan kan kutchhuakte chawisan leh ngaihhlut nachang hriat chu mi tin mawhphurhna a nih thu sawiin, hnam ziarang nasa zawka phochhuah a nih theih nan Commerce & Industries Department-a thawktute chuan Handloom lam a tui mite an kaihhruai fo a pawimawh thu a sawi a. Commerce & Industries Minister chuan Sawrkarin kuthnathawk, hlawhtlin tuma beitute tha tichak tura tanpuina pek a ngaih pawimawh thu tarlangin, Handloom lama tui mi, ’Hand holding Policy’ hnuaia tanpui tlakte dapchhuah leh tanpui dan tur ruahmanna siam turin thawktute a chah a. Mizo kutchhuah Handloom hrang hrang tih hmasawn nan ‘State Handloom Exhibition’ chu hlawhtling taka kalpui turin duhsakna a hlan a ni. Pi Maria CT Zuali, Director, Commerce & Industries Department chuan kalkhawmte lawmna thu sawiin, hnam ziarang pholang theih thuam hrang hrang siam chhuah leh chawilar kawngah mizo hmeichhiate fakawm a tih thu a sawi a; handloom chu eizawnna tlak tak a nih angin hemi kawnga tui mite chu tan la zel turin a fuih bawk a ni. State Handloom Exhibition hawnna hun hi Pi Hunthianghlimi, Dy. Director (Handloom, Textiles & Handicrafts) chuan a kaihhruai a, Heritage handloom te’n an kutchhuak thuam chi hrang hrangte phochhuakin entirna hun an hmang a. State Handloom Exhibition-ah hian Stall 60 an in phochhuak a, August ni 14, 2024 thleng a awh dawn a ni. Attachment Loading attachment...",Dated: 1 st Aug 24 1:26 PM,https://dipr.mizoram.gov.in/post/commerce-industries-minister-in-10th-national-handloom-day-lawmna-pual-a-buatsaih-hathkargha-mela-a-hawng |
Hnahthial DIPRO thar leh MJA te inkawm,"1402/2024-2025 Dated Hnahthial, the 1st August, 2024: Vawiin chawhma dar 11:00 khan Pu F. Lalrinfela, District Information and Public Relations Officer (DIPRO) Hnahthial chuan a office chamber-ah Hnahthial District chhunga Mizoram Journalists' Association (MJA) member-te nen kawmin thawhho puiah a sawm. Pu F. Lalrinfela, DIPRO chuan Hnahthial MJA ho nen an inkhawmnaah Hnahthiala MJA ho chu member puitling leh tha tak tak an ni tih a hriat avangin thlamuanthlak a tih thu a sawi a. MJA leh Information department chu then hran theih loh an nih avangin theih tawp chhuah tlanga, a tha zawnga Hnahthial District phochhuah kawnga thawhhopui turin a sawm a. Infuih tawn hreh lo tur te, group leh hnung lama insawisel mai lovin felfai takin sawifel ngai a awm chuan sawi ho thin tura a duh thu pawh a sawi tel bawk. He hunah hian MJA member te pawhin an ngaihmawh zawng leh hmasawnna tur kawnga an beisei zawngte an sawi bawk a ni. Hnahthial District-ah hian MJA member paruk (6) an awm a, vawiin inkawm khawmnah hian an kal kim vek thei a ni. Attachment Loading attachment...",Dated: 1 st Aug 24 12:47 PM,https://dipr.mizoram.gov.in/post/hnahthial-dipro-thar-leh-mja-te-inkawm |
MIZORAM CIVIL SERVICES (COMBINED COMPETITIVE) PRELIMINARY EXAMINATIONS CHUNGCHANGA MPSC THUCHHUAH,"1401/2024-2025 Aizawl, the 31st July, 2024: Mizoram Public Service Commission chuan Mizoram Civil Services (Combined Competitive) Preliminary Examinations - 2024 chu ni 27.06.2024 (Thursday) khan Mizoram chhung Exam Centre hrang hrangah a buatsaih a. He Examination hi Aizawl khawpui chhung Centre hrang hrang bakah Mizoram District Headquarters zawng zawngah neih a ni. Preliminary Examination hi shift hnih (2) ah thenin exam buatsaih a ni a; 1 shift hi zing dar 10:00 ah tan a ni a, Paper-I exam tir an ni a, 2nd shift hi chawhnu dar 2:00 ah tan niin, Paper-II exam tir an ni thung. Paper-I hi General Studies tih a ni a, Paper-II erawh chu Aptitude Tests tih vuah a ni. Paper-II hi qualifying paper atan hman a ni a, 33% tal candidate-te'n an hmuh (score) phak a ngai a. Paper-II a 33% hmu phakte zing ațangin Paper-I a mark hmu sang apiangte'n Preliminary Exam hi an paltlang thin. Mizoram Civil Services (Combined Competitive) Preliminary Examinations 2024 atan hian mi 5854 te'n application an thehlut a. Aizawl khawpui chhung Centre hrang hrang leh District hrang hrang ațanga Exam beitu dinhmun chu hetiang hi a ni (exam beitu tam dan indawtin):- 1. Aizawl - 3153 candidates 2. Lunglei - 199 candidates 3. Champhai - 82 candidates 4. Siaha - 80 candidates 5. Kolasib - 77 candidates 6. Serchhip - 65 candidates 7. Lawngtlai - 43 candidates 8. Mamit - 31 candidates 9. Saitual - 29 candidates 10. Hnahthial - 20 candidates 11. Khawzawl - 9 candidates Total - 3788 candidates Tun tumah hian Unreserved posts 33 leh Reserved for PwBD (Partially Deaf) tan post 1 lak tur a ni a. MPSC Dan hmanlai mek ang chuan Unreserved Candidate atan hian Main Examination thu thei tura Preliminary Examination paltlang tur mi 330 (No.of post x 10) an nih laiin, a hniam lama awm mi 15 te mark hmuh a intluk tlang a, hei vang hian mi 344 te Main Exam bei thei turin an tlin phah ta a ni. PwBD Quota ațanga Post 1 inchuh turin mi pahnih (2) tling an awm bawk. Unreserved ațanga Preliminary Examination paltlang tute zingah mi 232 mipa an awm a, mi 112 te hi hmeichhia an ni. PwBD tana reserved-ah Main Exam bei thei tura tling mipa leh hmeichhia 1 ve ve an awm bawk. Preliminary Examination-a tling mi 346 te hian Main Exam atan 14.08.2024 aia tlai lovah Application Form hranpa, MPSC office-ah an thehluh leh a ngai dawn a, chutah chuan Candidate-te'n an optional paper tur leh an Exam Centre duh (Aizawl or Lunglei) an thlang fel ang. Mizoram Civil Services (Combined Competitive) Preliminary Examinations - 2024 result kimchang chu a hnuaia link dahah hian en theih a ni e:- results-of-mcs-combined-competitive-preliminary-examination-2024.pdf",Dated: 31 st Jul 24 8:33 PM,https://dipr.mizoram.gov.in/post/mizoram-civil-services-combined-competitive-preliminary-examinations-chungchanga-mpsc-thuchhuah |
National Highway (NH)-52/02 lei tlak hniam vanga Hnahthial SP thuchhuak,"1400/2024-2025 Dated Hnahthial, the 31st July, 2024: National Highway (NH)-54/02, Hnahthial khaw dai, Sericulture farm bula lei tlahniam chu tunhnai ruahsur nasa avangin lirthei eng chi mah kal theih lohva a tlakhniam nawn leh avang leh lirthei chetsualna a thlen lohna turin Govt. of Mizoram Notification No.12021/10/2004/TRF, Dt.27.5.2020 leh MV Act Sec- 115 te hmanga lirthei tlan dan tur chungchanga ruahmanna siam thei tura thuneihna a pek angin Hnahthial SP, Pu Shivendu Bhushan, IPS chuan a hnuaia mi ang hian thuchhuah a siam. 1. National Highway (NH)-54/02 ah hian lirthei eng chi mah tlan phal a ni lo. 2. Hnahthial paltlang tur lirtheite chu Hnahthial by-pass road-ah kal vek tur a ni. Tin, he thupek hian he office notification hmasa chu a luahlan ang. He thupek zawm lo te chu MV Act Section-179 hmangin an chungah action lak a ni ang. Attachment Loading attachment...",Dated: 31 st Jul 24 6:50 PM,https://dipr.mizoram.gov.in/post/national-highway-nh-5202-lei-tlak-hniam-vanga-hnahthial-sp-thuchhuak |
Lungleiah LMC huam chhunga veng fai intihsiakna endikna kalpui ṭan a ni,"1399/2024-2025 2024 Vawkhniahzawn thla ni 31: Vawiin khan Lunglei Municipal Council (LMC) huam chhunga bial (ward) hrang hrangte faina kawnga inelna buatsaih mek, LMC Award, 2024 atana endik thawh khatna chu Panel of Judges Convener, LMC Secretary Pu Lalrinawma hovin kalpui a ni. Ward fai endiknaah hian LC Association, MJA Lunglei District, Sub-Headquarters YMA leh Sub-Headquarters MHIP hruaitute an tel a. Vawiin hian Ward No. 1 hnuaia Pukpui leh Zotlang leh Ward No. 3 hnuaia Bazarveng leh College Veng te endik an ni a. Ward hrang hrang hnuaia veng hrang hrangte pawh la endik chhoh zel tur a ni. LMC Award 2024 atana fai intihsiakna hi July ni 1, 2024 aṭang khan kalpui ṭan niin, kum tluana inelna tur a ni a. Hemi pual hian LMC huam chhunga ward tin hnuaia veng hrang hrangte chuan veng chhung faina kawngah hma an la chho mek a. Faina kawnga hma lakna tehfung hrang hrang hmangin veng fai endikna hi kalpui tur niin, January 2025-ah result puan a, lawmman sem theih beisei a ni. Ward fai inelna, LMC Award 2024-ah hian Ward fai ber (pakhatna)-in ₹ nuai 3 leh trophy, pahnihnain ₹ nuai 2 leh trophy, pathumnain ₹ nuai 1 leh trophy an dawng ang a. Ward pakhat hnenah consolation prize ₹ sing 3 leh citation hlan a ni bawk ang. Attachment Loading attachment...",Dated: 31 st Jul 24 4:57 PM,https://dipr.mizoram.gov.in/post/lungleiah-lmc-huam-chhunga-veng-fai-intihsiakna-endikna-kalpui-an-a-ni |
Khawzawl District-ah Eri pangang khawitute tan Sericulture Office-in training a buatsaih,"1398/2024-2025 Dated Khawzawl, the 31st of July, 2024: Vawiin (31.07.2024) khan District Sericulture Office, Electric Veng, Khawzawl ah Sericulture department Khawzawl District hnuaia Eri Pangang khawitute chu District Sericulture Officer (DSO), Pi Hmingthantluangi hovin Training neih pui an ni a, Ramhlimawmi Hmar, Sericulture Extension Officer leh H.T. Zothanmawia, Sericulture Demonstrator ten zirtirna an pe a ni. He hunah hian Sustainable Livelihood Through Sericulture in East Mizoram under Silk Samagra-II Project hnuaia Rearing House (Pangang khawina In) sak tanpuina II Phase dawng tur beneficiaries- Biate, Khawhai, Vangtlang leh Khawzawl khuaa mi 46 te training pek an ni a, Pangang khawina In sak dan tur leh Pangang khawitu tana hriattur pawimawh hrang hrang uluk taka inzirtir niin, theih tawp chhuaha hlawhtlin pui ngei thei tura tan la turin Pangang khawitute an fuih thar a ni. DSO Pi Hmingthantluangi chuan Eri Pangang khawi chu tih takzeta beih chuan dinchhuahpui tlak a nih mai bakah tunlai ah kan Environment humhimna a nih pah dan sawiin kum tina ramngaw thiah (Shifting cultivation) hmanga lo neih bansanna hmanraw tha tak a nih thu a sawi a ni. Attachment Loading attachment...",Dated: 31 st Jul 24 4:36 PM,https://dipr.mizoram.gov.in/post/khawzawl-district-ah-eri-pangang-khawitute-tan-sericulture-office-in-training-a-buatsaih |
LAWNGTLAIAH SAFAI APNAO BIMAARI BHAGAO (SABB) CAMPAIGN KALPUI DAN TUR REL,"1397/2024-2025 Dated Lawngtlai, 31st July, 2024: Vawiin chawhnu dar 2 khan Lawngtlai District - a 'Safai Apnao Bimaari Bhagao (SABB) Campaign' kalpui dan tur relin DC Conference Hall-ah thutkhawm neih a ni a. Pi Margaret J. Vanlalremmawii, DPO (UD&PA) chuan thutkhawm hi a kaihruai. Pi Margaret J. Vanlalremmawii chuan kalkhawmte hnena lawmthu sawina a nei hmasa a. Faina kawnga hmasawnna tha nei turin sawrkarlaipui leh Mizoram sawrkarin theih tawp chhuahin 'cleanliness drive leh campaign' chak takin a kalpui mek a ti a. A bik takin fur ruahtui tlak tam laiin 'Malaria' leh natna dang tam tak a hluar hle thin a, chutiang um bo tur chuan 'Safai Apnao Bimaari Bhagao (SABB) Campaign' hi kalpui tura tih a ni, a ti. Safai Apnao Bimaari Bhagao (SABB) Campaign chu ni 15, July atanga ni 31, August, 2024 chhung kalpui tura duan niin 'Stop Diarrhoea Campaign' nena kalpui kawp a ngaih dawn bawk avangin hemi chhunga faina kalpui dan tur ruahmanna fel fai tak siam a tul thu a sawi. Pi Margaret J. Vanlalremmawii chuan rilru leh taksa hrisel nei turin fai leh thianghlimna kawngah tha thlah loa hmalak a tul hle a ti a. Sawrkar chauhin hma a la thei lo tih tarlangin, NGO, Kohhran leh khawtlang mipuite tan tlan a ngai hle a ti. Mizoram sawrkar hnuaia Urban Development & Poverty Alleviation (UD&PA) ten kum tinin Faina lama inelna a buatsaih thin tih sawiin, he in elna ah hian Lawngtlai district dinhmun a chhuanawm loh fo thin a, theihtawp chhuah a tan tlan a ngai a ti. Faina hapta emaw faina hunpui hmang chhunga hnathawhah chauh duhtawk mai lo a, nitin a faina lama theihtawp chhuah zel turin Lawngtlai mipuite a sawm nghal a ni. Thutkhawmah hian 'Safai Apnao Bimaari Bhagao (SABB) Campaign' kalpui dan tur relho a ni a. Lawngtlai khawpui chhunga veng zawng zawngah ' Cleanliness Drive' August thla tawp lamah kalpui ni se an ti a, VCP ten hma lo la se tiin, hnatlang thawh ni a mamawh hrang hrang- garbage bag, bleaching powder, gloves leh refreshment chu DPO, UD&PA ten tum ni se an ti a. Lawngtlai khawpui chhunga zirna In zawng zawng (sawrkar leh private) ten ni 2- 17, August chhungin 'Cleanliness Drive' lo kalpui se tih a ni. Faina lam inzirtirna 'Awareness Campaign' chu sawrkar School-3 leh Private School - 1 ah ni 19-23 August chhungin neih ni se; DEO, Lawngtlaiin school te hi lo thlang se tih niin, Education Department, LADC ten School 3 lo thlang se an ti bawk. Ni 26- 30 August chhungin Anganwadi Centre -3 ah 'Awareness Campaign' kal pui ni bawk se tiin, Zirna in leh Anganwadi - a Awareness Campaign - neih hunah District Hospital, Lawngtlai leh PHE Department atangin 'resource person' tirh ni se an ti bawk. Kaladan Multi- Modal Transit Transport (KMMTTP ) Road chu tihfai a ngai hle tih pawmin, ni 23, August hian NSS, Government Regional Higher Secondary School, Lawngtlai ten lo thianfai se an ti a. Lawngtlai khawpui chhunga Community/ Public Toilet awm ang angte chu tihfai ni se, a bik takin tuizem (tanky) chhin nei lo te chu a chhin nei vek tura hmalak ni se an ti. DAY-NULM hnuai 'Door to door mobilization' neih hunah faina lam inzirtirna uar zawka kalpui nise an ti bawk. Vawiin 'Safai Apnao Bimaari Bhagao (SABB) Campaign' kalpui dan tur sawihonaah hian Dy.Chief Medical Officer, District Education Officer, SDO- PHED, Education Officer, LADC, leh Lawngtlai Town chhunga VCP leh an aiawh te an tel thei a. Pi. Margaret J. Vanlalremmawii, DPO (UD&PA) chuan lawmthu sawina neiin hun a khar a ni. Attachment Loading attachment...",Dated: 31 st Jul 24 4:09 PM,https://dipr.mizoram.gov.in/post/lawngtlaiah-safai-apnao-bimaari-bhagao-sabb-campaign-kalpui-dan-tur-rel |
Champhai District Level Implementing Committee on Mission Shakti thukhawm,"1396/2024-2025 Champhai, 31st July, 2024: Vawiin khan Champhai District Level Implementing Committee on Mission Shakti chu Pu K. Zorammuana, Addl DC kaihhruaiin Champhai DC Conference Hall-ah an thukhawm a. Hmeichhiate venhim kawnga hmalakna leh hmachhawp hrang hrang te an thlir ho. Thutkhawm kaihruaitu Pu K. Zorammuana chuan kalkhawmte inlawmna thu sawiin, hmeichhiate dikna chanvo humhim chu thil pawimawh tak a ni, a ti a. Pu Lalrinmuana, District Programme Officer, Women & Child Development Department; District Level Implementing Committee on Mission Shakti Convener ni bawk chuan meeting agenda-te a sawifiah hnuah rorel tan a ni. Vawiin thutkhawmah hian Champhai District One Stop Centre leh District Hub for Empowerment of Women ten hmeichhia vanduaina tawk an tuamhlawm tawh zat te thlir ho a ni a. International Women’s Day 2025 hman dan tur te, hmeichhia vanduaina tawk ten tanpui an dil theihna Mobile Application ‘Chhantu’ tih lar dan tur te leh hmeichhia ten inhlawhna (part-time job) an zawn theihna Mobile Application siam dan tur te pawh sawi ho a ni. Mission Shakti hi sawrkar laipui Ministry of Women & Child Development scheme a ni a. Hmeichhiate venhimna leh an dinhmun chawikanna tur ruahmanna hrang hrang te chu he scheme hnuaiah hian khaikhawm an ni. Chung zinga langsar zual te chu venhimna kawngah - One Stop Centre, Women Helpline, Beti Pachao Beti Padhao te; dinhmun chawikanna kawngah - Pradhan Mantri Matru Vandhana Yojana, Swadhar Greh leh Ujjwala 2.0 te an ni. Attachment Loading attachment...",Dated: 31 st Jul 24 4:06 PM,https://dipr.mizoram.gov.in/post/champhai-district-level-implementing-committee-on-mission-shakti-thukhawm |
Lunglei District Magistrate-in ui kawlh chi khuahkhirhna thupek a chhuah,"1395/2024-2025 2024 Vawkhniahzawn thla ni 31: District Animal Husbandry & Veterinary Officer (DAH&VO) office, Lunglei aṭanga report dawn a nih danin tunlaiin Lunglei District, a bik takin Lunglei khawpui, LMC area huam chhungah sawrkar laipui Department of Animal Husbandry & Dairying hnuaia Expert Committee-in ui kawlh chi, mihring tana hlauhawm khap ṭul a tih vulh an awm nual nia hriat a ni a. He'ng ui hlauhawm chite hian mihring bakah ran dang te pawh sehin, ṭhenawm khawvengte tan harsatna an lo thlen tawh ṭhin tih hriat niin, he'ng ui hlauhawm chite hi a vulhtute'n inthlah puntir a, mi dang hnena an hralh chhawn bakah, tualchhung ui nen inthlah pawlhtir (cross-breed) a ni bawk a, hei vang hian Lunglei District-ah ui kawlh chi an pung chak hle niin report dawn a ni bawk a. Lunglei khawpui enkawltu, tualchhung sawrkar Lunglei Municipal Council (LMC)-in ui khuahkhirhna tur dan a duan mek chu hman theiha peih fel a la ni rih lo va; ui khuahkhirhna dan hman tur mumal a awm rih loh laiin a rang lamin he'ng ui hlauhawm chite hi a vulh leh inthlah puntir chungchangah khuakhirhna thupek chhuah vat a ṭul si avangin, vawiin, July ni 31, 2024 (Nilaini) khan Lunglei District Magistrate Pu R. Lalṭhazuala chuan Section 163, Bharatiya Nagarik Suraksha Sanhita (BNSS) tlawh chhanin Lunglei District mipuite zawm turin a hnuaia mi ang hian khapna thupek a chhuah a ni: ""1. Lunglei District huam chhungah he'ng a hnuaia tar lan ui chi hrang hrang sawrkar laipui Department of Animal Husbandry & Dairying hnuaia Expert Committee-in ui kawlh, mihring tana hlauhawm nia a ngaihte lak luh emaw, vulh emaw, hralh emaw, inthlah puntir emaw khap tlat a ni. a) American Pitbull Terrier b) Dogo Argentino c) American Bull Dog d) Mastiffs (Boerbulls) e) Rottweiler f) Wolf dogs g) Bandog h) Tosa Inu i) American Staffordshire Terrier j) Fila Brasileira k) Boerboel l) Kangal m) Central Asian Shepherd Dog (Ovcharka) n) Caucasian Shepherd Dog (Ovcharka) o) South Russian Shepherd Dog (Ovcharka) p) Tornjak q) Sarplaninac r) Japanese Tosa & Akita s) Rhodesian Ridgeback t) Canario Akbash dog u) Moscow Guard dog v) Cane corso ""2. A chunga tar lan ui hlauhawm chi vulh mekte chuan an ui vulhin chi an thlah theih loh nan Veterinary Hospital-ah emaw, private clinic-ah emaw an uite a chhul/til an laktir ngei ngei tur a ni. ""He thupek hian chhuah a nih aṭanga ni 60 (sawm ruk) chhung a huam ang a, thupek zawm lote chu section 223, Bharatiya Nyaya Sanhita (BNS) hnuaiah hrem theih an ni."" Attachment Loading attachment...",Dated: 31 st Jul 24 4:03 PM,https://dipr.mizoram.gov.in/post/lunglei-district-magistrate-in-ui-kawlh-chi-khuahkhirhna-thupek-a-chhuah |
AMC WARD NO. VI BY-ELECTION NEIH TUR ATAN FINAL ELECTORAL ROLL AIZAWL DC IN A TLANGZARH,"1394/2024-2025 Aizawl, 31.07.2024: State Election Commission, Mizoram thuchhuak angin Aizawl Municipal Area huam chhunga Ward No. VI (Councillor ni lai thihna avanga seat pakhat ruak) chu a hnawhkhah nan By-Election neih tur a ni a. Hemi inthlanna atana hman tur Final Electoral Rolls chu vawiin khan Aizawl DC Er. Lalhriatpuia chuan a tlangzarh a ni. AMC Electoral Rolls Summary Revision, 2024 ah hian tehfungah 01.07.2024 hmangin neih a ni, ni 10.07.2024 - 18.07.2024 chhunga dilna lut chu ni 19.07.2024 - 26.07.2024 chhung khan MERO/AMERO ten an endik a. Hetianga an enfiah zawh hnu hian MERO-te'n thutlukna an siam fel hnuah hming thunluh ngai, paih ngai leh siamthat ngaite chu thliar hran leh a ni a. Hemi hnu hian Data entry (Computer-a thunluh hna) thawh zui nghal char char a ni. AMC Ward No. VI By-Election neih hun tur chu State Election Commission, Mizoram in a hranpa in hriattirna a la tichhuak leh dawn a ni. Aizawl DC chuan Summary Revision of AMC Ward No. VI Electoral Rolls, 2024 chu tluang tak leh hlawhtling taka kan neih theih chhan chu bialtu MERO, AMERO leh LLO te, Local Council, Political Parties, tlawmngai pawl hrang hrangte leh Media te tawiawmna leh thawh hona avang a ni tiin an chungah lawmthu a sawi a. Inthlan neih a nih hunah pawh tluang taka kalpui a nih theih nan thawhhona tha tak nei turin a sawm bawk a ni. Tun tum Final AMC Electoral Rolls-ah hian Elector 9901 (mipa 4601, hmeichhia 5300) an awm a. Electoral Roll revise a nih hnu hian hming 71 thun belh a nih laiin chhan hrang hrang avangin mi 16 hming paih a ni thung a, Draft Electoral Roll atanga a punna chu 55 a ni. Ward No. VI huamchungah hian Chanmari West, Edenthar leh Hunthar te a tel a ni. AMC Roll hi MLA Roll nen a hranpa a buatsaih a ni a, hemi a inthun thar, insawn (transfer) leh siamthat (correct) te hi MLA Roll atan a rin nghal theih loh a ni. Attachment Loading attachment...",Dated: 31 st Jul 24 4:01 PM,https://dipr.mizoram.gov.in/post/amc-ward-novi-by-election-neih-tur-atan-final-electoral-roll-aizawl-dc-in-a-tlangzarh |
Govt. Hnahthial College-ah zirlaite pualin dan thar zirhona hun buatsaih,"1393/2024-2025 Dated Hnahthial, the 31st July, 2024: Vawiin chawhnu khan Govt. Hnahthial College Auditorium-ah Institutional Values & Best Practices Cell leh Prevention of Sexual Harassment Committee, Govt. Hnahthial College bul tumin One Day Workshop on New Criminal Laws in India tih hun hman a ni. Inkhawm hi Pi Lalzarzovi, Asst. Prof. Dept. of Mizo chuan a kaihruai a, Pu Lalsiamthanga, Principal chuan inlawmna thu sawiin Pu Beimosia Lapi, Addl. SP Hnahthial chu Resource Person a ni. Resource Person Pu Beimosia Lapi, Addl. SP Hnahthial chuan zirtirna hun hmangin dan hriat loh hi chhuanlam a tlin loh thu a sawi a. India ramin dan kan hman te hi British in min awp hun lai ami te vek kha niin thil thar, a bik takin information technology te a lo than nasat tawh avangin heng dan te hi thlak a hun tawh hle a. Chuvangin sorkar laipui chuan kum 2023 khan India ram rorelna in sang pahnih-ah dan tharte hi pass niin President of India in a pawmpui hnuah kumin July ni khat atang khan India ram pumah hman tan a ni ta a ni a ti. Indian Penal Code, 1860 thlakna tur Bharatiya Nyaya Sanhita (BNS) te, Criminal Procedure Code, 1898 thlakna, Bharatiya Nagarik Suraksha Sanhita (BNSS) leh Indian Evidence Act, 1872 thlakna tur Bharatiya Sakshya Adhiniyam (BSA) te a nih thu sawiin heng dan thar chungchang hi chipchiar takin powerpoint presentation hmangin a zirtir a ni. Attachment Loading attachment...",Dated: 31 st Jul 24 3:41 PM,https://dipr.mizoram.gov.in/post/govt-hnahthial-college-ah-zirlaite-pualin-dan-thar-zirhona-hun-buatsaih |
AIZAWL DC THUCHHUAH,"1392/2024-2025 Aizawl the 31st July, 2024: State Level NCORD Meeting Dt. 11.6.2024, SAD Conference Hall, Aizawl-a neih chuan damdawi dawr, Schedule H leh Schedule X drugs zuar chin te chuan an dawr ah Closed-Circuit Television (CCTV) an vuah vek tur a ni tiin thu a rel a. Dan ang taka heng damdawi te hi zawrh leh hralh a nih theih nan thupek chhuah a lo ngai ta a. Chuvangin Er. Lalhriatpuia, MCS, District Magistrate, Aizawl District hian BNSS Section 152 in thuneihna a pek angin Aizawl District huam chhunga Schedule H leh Schedule X drugs zuar damdawi dawr zawng zawng te chuan an dawr ah CCTV an vuah vek tur a ni. He thupek zawm lo te chu BNS Section 223 hmangin an chungah action lak a ni ang.",Dated: 31 st Jul 24 3:35 PM,https://dipr.mizoram.gov.in/post/aizawl-dc-thuchhuah1722420353 |
"Hub for Empowerment of Women, Women & Child Development leh Education Department, Mamit District buatsaih Essay inziahsiakna lawmman sem a ni","1391/2024-2025 Dated:Mamit the 31st of July, 2024: Vawiin khan Hub for Empowerment of Women, Women & Child Development, Mamit District leh Education Department, Mamit District te buatsaih Essay inziahsiak lawmman semna inkhawm chu District Education Office-ah an neih a ni. “Empowerment of Women” tih thupui hmanga essay inziahsiak hi High School leh Higher Secondary School naupangte tana buatsaih a ni a, Mamit District chhunga School pasarih (7) telin lawmman Pakhatna hi Lalruatpuii, Class-X, Govt. KR High School, Zawlnuam, Pahnihna hi Menoka Molshoy, Class XI, Govt. Mamit Higher Secondary School, Pathumna hi Vanlalnunpuii, Class X Presbyterian English School, Mamit-ten an dawng. Lawmpuina leh pawisafai dawngin anni bakah hian a ziak thazual mi 5 in lawmpuina thuziak leh thilpek an dawng bawk. He lawmman semna inkhawm hi Nl. H Lalrinchhani, District Coordinator, Women & Child Development-in kaihruaiin Pu Laldingliana, District Education Officer-in thusawina a nei bawk a ni. Attachment Loading attachment...",Dated: 31 st Jul 24 2:57 PM,https://dipr.mizoram.gov.in/post/hub-for-empowerment-of-womenwomen-child-development-leh-education-departmentmamit-district-buatsaih-essay-inziahsiakna-lawmman-sem-a-ni |
RUIHHLO DO CHUNGCHANG EXCISE & NARCOTICS MINISTER-IN ASSAM SAWRKAR HOTUTE A SAWIPUI,"1390/2024-2025 Aizawl, the 31st of July, 2024: Excise & Narcotics Minister Pu Lalnghinglova Hmar chuan vawiin khan Guwahati-ah Assam sorkar Excise Department hnuaia mi pawimawhte ruihhlo do chungchang a sawipui a, indawr zui zel bakah hmalak zel dan turte an rel. Pu Lalnghinglova Hmar hi Assam Excise Minister Pu Keshab Mahanta nen vawiina inkawm turin ruahmanna siam a ni a. Assam Minister hi tul bik thil vanga a remchan loh thut avangin phone kaltlanga inbiain hmalak dan turte an sawi dun a. Pu Lalnghinglova Hmar in State pahnih harsatna tawh mek chungchangah uluk zawka inbiakna neih tha a tih thu a hrilh chu Assam Minister pawhin tha a ti a; Excise Department chauh ni lo Home Department aiawhte nen pawh sawihoa tanlak a tul thute an sawi dun a ni. Assam Excise Minister ruahman angin Assam sorkara Excise Department Secretary Pu Indreswar Kalita, IAS leh Commissioner of Excise Pu Jitu Doley, IRS te nen ruihhlo do kawnga State pahnihte thawhho dan sawihoin inkawmna hun tha tak an nei zui bawk. Pu Lalnghinglova Hmar chuan Myanmar atanga Heroine no. 4 lokal chu Assam huamchhungah siam danglamin 'Bagha Cap' ti a vuahin Mizoramah a lo luh leh thin thute, damdawi hman sual chi an tawlh luh thin dante leh Assam chhunga khaw thenkhatah ruihhlo zuarte an zalen hle ni a Mizoram atanga hriat a nih thute Assam Excise Department hotute hi a hrilh a ni. Assam Excise Department hotute chuan Mizoram Excise Minister thusawite chu chhinchhiahin an bawhzui tur thu an sawi a. Hun remchang hmasa berah an Minister hova sawi hova an zirchian tur thu leh, Mizoram Minister rawtna anga state pahnihte ruihho do kawnga inkawm leh thuai tha an tih thute an sawi a ni. Attachment Loading attachment...",Dated: 31 st Jul 24 2:52 PM,https://dipr.mizoram.gov.in/post/ruihhlo-do-chungchang-excise-narcotics-minister-in-assam-sawrkar-hotute-a-sawipui |
"Director, Fisheries Department in Zawlnuam Fishery Co-operative Society Assembly vawi 29-na a hmanpui","1389/2024-2025 Dated:Mamit the 31st of July, 2024: Vawiin khan Pi Laltleipuii, Director, Fisheries Department chuan Zawlnuam Fishery Co-operative Society Assembly Vawi 29-na Program, YMA Hall, Vengpui Zawlnuam ah Khuallian niin hun a hmanpui a, Society hnenah tanpuina thilpek cheng Singhnih (Rs. 20,000) a hlan bawk. Fuihna thu sawiin sangha tharchhuah kawngah tun aia tan kan lak a ngaih nasat zia leh hma sawn ngei turin thu a chah a ni. Program zawhah hian Zawlnuam a Fisheries Department Farm chu tlawhin, farm enkawltute kawmin hma lak zel dan tur a sawi pui a ni. Hei bakah hian Zawlnuam Fishery Co-operative Society in Can- Industry a din chu a tlawh bawk a ni. Nimin khan Dapchhuah YMA te kawmin, Fisheries Department hnuaia tanpuina a dawn atanga Fisheries Recreational Centre an siamna hmun tur te tlawhin hmalak dan tur a sawipui. DFDO Office, Mamit chu tlawh nghalin, inkawmhona te neiin infuihtharna te an nei a. Attachment Loading attachment...",Dated: 31 st Jul 24 2:49 PM,https://dipr.mizoram.gov.in/post/director-fisheries-department-in-zawlnuam-fishery-co-operative-society-assembly-vawi-29-na-a-hmanpui |
LOK SABHA MP LEH ISRAEL AMBASSADOR INKAWM,"1388/2024-2025 31.07.2024: MP (LS) Pu Richard Vanlalhmangaiha chuan nimin (30.7.2024) tlai khan India rama Israel palai Ambassador Pu Naor Gilon chu a chhena inah hmuin, Mizo te tana hamthatna awm thei tur thil chi hrang hrang an sawi dun. MP Pu Richard Vanlalhmangaiha chuan Mizo thalaite tana Israel lama hnathawh theih dan tur a sawipui a. Israel Ambassador Pu Naor Gilon chuan Gaza buaina avanga hnathawk tur an ramah an mamawh nasat thu lo sawiin, Mizo thalai tam zawk in Israel lama hna an hmuh theih dan tur Mizoram MP chu a hi alo sawipui bawk a ni. Attachment Loading attachment...",Dated: 31 st Jul 24 2:38 PM,https://dipr.mizoram.gov.in/post/lok-sabha-mp-leh-israel-ambassador-inkawm |
Saitual DIPRO tharin a hna a zawm fel,"1387/2024-2025 Dated Saitual, the 31st July, 2024: Information & Public Relations Department, Mizoram-in Saitual District Information & Public Relations Officer (DIPRO) atana a ruat thar Pi F. Zodingpuii chuan Saitual Bawrhsap Dr. Lalngura Tlau atang charge la felin a office a luah tan. Charge inhlanna hunah hian Bawrhsap Dr. Lalngura Tlau chuan tunlaiah information chu pen leh lehkhapuan mai ni lo, social media hmanga puan zar leh theh darh a ngaih nasat avangin hemi kawngah hian theih tawp chhuah turin DIPRO thar hi a chah a, Saitual district-a hmasawnna leh hnathawh pawimawh tak takte puangzartu tha tak ni turin a fuih bawk a ni. Pi F. Zodingpuii hi Mizoram Combined Civil Service 2023 batch zinga Mizoram Information Service (MIS) a ni a, Administrative Training Institute (ATI) MINECO, Aizawl-ah Foundation training a zawh hnuah Saitualah DIPRO post a chelh ta a ni. Attachment Loading attachment...",Dated: 31 st Jul 24 2:35 PM,https://dipr.mizoram.gov.in/post/saitual-dipro-tharin-a-hna-a-zawm-fel |
LAD MINISTER PU C. LALSAWIVUNGA’N VILLAGE COUNCIL-TE HNENAH DESKTOP COMPUTER A SEM,"1386/2024-2025 AIZAWL; the 31 st July, 2024: Vawiin chhun dar 12:00 (Noon) khan LAD Minister Pu C.Lalsawivunga Officer chamber-ah Village Council 88-te hnena Computer Set semna programme hman a ni a. Programme hi Pu Chuauhnuna, Director, LAD in kaihhruaiin, Pu Lalchawimawia, Jt. Director (P), LAD in report a pe. LAD Minister chuan thu sawiin, vawiinah hian VC 88 hnenah Computer set pakhat theuh sem tur a ni a, VC 88 te inkohkhawm a hautak avangin, VC 88-te aiawh atan Sumsuih leh Nisapui VC te hnenah computer set hi kan sem ta zawk a ni. Computer kan sem te hi Rashtriya Gram Swaraj Abhiyan (RGSA) Scheme hnuaia mi niin; Ministry of Panchayati Raj kaltlanga dawn a ni a. Mizoram tana RSGA Nodal Department chu Local Administration Department a ni. RGSA Scheme hian a tum ber chu tualchhungah Sustainable Development Goals (SDGs) an tihhlawhtlin theihna tura Village Council-te tihchak leh thuamchak a ni a. Training chi hrang hrang hmanga VC te hriatna leh thiamna tihhmasawn te, khawtlang rorelna leh inrelbawlna hmunpui an neihna tur atana Panchayat Bhawan (VC House) pek te, tualchhung mipui te tana tangkai zawk leh awlsam zawka rawng an bawl theih nan Computer leh Common Service Centre VC te hnena pek te hi RGSA Scheme hian a tum a ni, a ti. Pu Sawivunga chuan Village Council member te fuihna thu sawiin, VC member te hi mipui kaltlanga Pathianin khawtlang inrelbawlna-a a fawng vuantu tura a ruat te in ni a. Rinawm tak leh taimak takin thawk ula, in rinawmna chu Pathian hnenah rinawmna ni rawh se, Pathian hnena kan rinawmna hian rinawmna dang dang a huam vek a ni. Hleih neih miah lova khawtlang rorelna kalpui te hi Pathian hnenah rinawmna chuan a huam vek a ni. Vawiina Computer set tha tak in dawn hian khawtlang rawng inbawlna kawnga IT (Information Technology) kaihhnawih thilah nasa takin a pui dawn che u a, kawng hrang hranga VC mawhphurhna inhlenna tur kawngah pawh in hman tangkai zel theih nan duhsakna ka hlan che u a ni, a ti. Minister chuan VC inrelbawlna Dân thar duangin, consultation neih mek a ni a, VC inthlan leh hunah chuan VC dân thar hnuaiah kan inthlan theih pawh kan beisei hle a ni. Panchyat Bhawan pawh kuminah a tam thei ang bera sak tum a ni, a ti bawk. Pu Lalchawimawia, Jt.Director, LAD chuan report peiin, RGSA hnuaiah hian nikumah khan Computer set 261 lo semchhuah tawh a ni a, kumina 88 kan sem nen chuan a vaiin 349 kan semchhuak tawh a ni. Vawiina kan computer set sem te hi Government e Marketplace (GeM) kaltlang veka lei an ni a. Computer brand tha leh lar tak ECER a ni a, VC ten Computer configuration tha tak an dawng theih tur hi LAD Dept. pawh kan lawm hle a ni. RGSA Scheme hian Mizoram chhunga Village Council zawng zawng Autonomous District Council area a mite nen a huam vek a. VC zawng zawngin Computer an neih vek theih nan Sawrkar chuan theihtawpin hma a la mek a ni, a ti. Attachment Loading attachment...",Dated: 31 st Jul 24 2:21 PM,https://dipr.mizoram.gov.in/post/lad-mnister-pu-c-lalsawivungan-village-council-te-hnenah-desktop-computer-a-sem |
Lungleiah sawrkar official-te tan criminal law thar zir hona buatsaih a ni,"1385/2024-2025 2024 Vawkhniahzawn thla ni 31: Vawiin khan Lunglei District Legal Services Authority (DLSA) leh Deputy Commissioner office ṭang kawp huaihawtin Convention Centre, Lungleiah Lungleia sawrkar office hotu lu (head of office)-te leh staff-te tan India rama dan thar pathum hman tharte zir hona, 'Training on New Criminal Laws' buatsaih a ni. He hunah hian Lunglei District & Sessions Judge Pu Vanlalenmawia chu Khuallian a ni a. Dan pawimawhzia a sawinaah, Pathianin thil siamte khawsak dan tur duangin, an zawm tur dan a siam a, tih tur leh tih loh tur a tuksak tih sawiin, Bible-in roreltute thu zawm tura min tih angin dan hriat a, zawm a, pawisak hi a Pathian thu hle a ni, a ti a. Mihring tan dan tel lova nun ho theih a ni lo tiin, dan zawm chu zalenna a nih thu a sawi a. Dan zawm tur chuan dan hriat a ngaih thu sawiin, sawrkar official kal khawmte chu dan thar chungchang an zir turte uluk taka zir tura chahin, duhsakna a hlan a ni. He hun hi Lunglei District Additional Deputy Commissioner Pu James Miahlung chuan a kaihruai a. Resource person pahnih, Lunglei Chief Judicial Magistrate & DLSA Secretary Pi Lalthansiami Hnamte leh Lunglei District Superintendent of Police Pu J. Lalmuankima te'n dan thar pathum - Bharatiya Nyaya Sanhita, 2023 (BNS); Bharatiya Nagarik Suraksha Sanhita, 2023 (BNSS) leh Bharatiya Sakshya Adhiniyam, 2023 (BSA) chungchanga hriat tur pawimawh hrang hrang an zirtir a. Zawhna leh chhanna leh sawi hona hun hman a ni bawk. He hunah hian NCD chungchang zir hona hun buatsaih nghal niin, Hrangchalkawn Urban PHC-a Medical Officer Dr VL Hrechianga'n natna inkai chhawn theih loh, kan awm dan leh nunphung avanga keimahni kan insiam chawp, a veitu tana natna hlauhawm tak ni si, non-communicable disease (NCD), he'ng - zunthlum, BP sang, cancer, etc. chungchang leh vei lo tura nunphung uluk leh inven dan tur te a sawi a. Public Prosecutor Pu Malsawmdawngliana'n lawm thu sawiin hun a khar a ni. India ram dan thar pathum - BNS, BNSS leh BSA te hi Indian Penal Code, 1860 (IPC); Code of Criminal Procedure, 1973 (CrPC) leh Indian Evidence Act, 1872 te thlaktu niin, July ni 1, 2024 aṭang khan hman ṭan a ni. Attachment Loading attachment...",Dated: 31 st Jul 24 2:15 PM,https://dipr.mizoram.gov.in/post/lungleiah-sawrkar-official-te-tan-criminal-law-thar-zir-hona-buatsaih-a-ni |
Kolasib-ah District Quarterly Statistical Bulletin tlangzarh a ni,"1384/2024-2025 Dated Koalsib the 31st July, 2024: Vawiin chawhma khan Kolasib DC, Pu Robert. C. Lalhmangaiha'n Kolasib District Quarterly Statistical Bulletin for April to June 2024 chu a Office Chamber-ah a tlangzarh a. He publication hi Office of the District Research Officer, Kolasib buatsaih niin, Kolasib DRO Pu Zoremmuana Ralte leh a thawhpuite tlangzarhnaah hian an tel a ni. Tlangzarhnaah hian Pu Robert.C Lalhmangaiha, Kolasib DC chuan thu tawi sawiin, DRO Office, Kolasib-in Sorkar hnathawkte leh Research beitute tan pawh a behchhan tlak tur Statistical Bulletin an siam chu lawmawm a tih thu a sawi a. District Statistical bulletin siam awm chhun District an nih thu a sawi bawk. Pu Zoremmuana Ralte, District Research Officer pawh in Bulletin buatsaih a nih dante leh Bulletin an siam kalphung te a sawifiah a. Kolasib District Quarterly Statistical Bulletin hi vawi hnih an tihchhuahna a ni tawh a, Sawrkar departments, school, college, researchers leh mipuiten an lo hman tangkai sak ngei a beisei a ni, a ti a, Office tinah a copy an sem tur thu a sawi bawk. Vawiin a tlangzarh tak Kolasib District Quarterly Statistical Bulletin for April to June 2024 ah hian Kolasib District chhunga Statistic pawimawh tak tak tarlan a ni a. Registration of Births and Deaths, Ruahtui tlak dan Data, thil man san chhoh dan te leh Mizoram a khualzin luh dan te chu hlawm hran theuh a tarlan a ni. Report-a a lan danin Kolasib-a mihring awm zat chu 2011 census in a tarlan danin mi 83054 a ni a. January to June 2024 inkara naupiang zat hi mi 611 niin, hmeichhia 316 leh mipa 295 an ni a, hmeichhia an tam zawk a ni. Mithi ah thung erawh heng thla chhung hian mipa 189 niin hmeichhia 108 aiin an tam zawk a ni. April, May leh June 2024 ah thihna chhan tam ber hi Cancer niin, Lung thalo leh thin lam natna in a zui bawk. Khualzin hi ram chhung mi thahnem hle mahse ram pawn mi erawh January to April chhungin inziaklut mi 8 an awm thung a ni. Attachment Loading attachment...",Dated: 31 st Jul 24 1:43 PM,https://dipr.mizoram.gov.in/post/kolasib-ah-district-quarterly-statistical-bulletin-tlangzarh-a-ni |
PARLIAMENT SESSION NEIH MEKAH RAJYA SABHA MP PU K. VANLALVENA'N NE STATE TE ZINGAH MOTOR KAWNGPUI SIAMNA ATANA PAWISA CHANG TAM PAHNIHNA KAN NIH AVANGIN LAWMTHU A SAWI,"1383/2024-2025 31st July, 2024: Parliament Session kal lai mekah Pu K. Vanlalvena'n nimin ni 30.7.2024 tlai khan Union Budget sawihona hunah Mizoram chu North East state 8-te zingah Assam tih lohah chuan MORTH hnuaia motor kawngpui siamna atana budget chang tam ber a ni chu lawmawm a tih thu a sawi chhuak. Pu Vena'n House a hrilh danin Ministry of Road Transport and Highway-in North East state hrang hrangte tana National Highway siamna tura sawrkar laipui sum ruahman dan chu hetiang hi a ni :- Arunachal - cheng vaibelchhe 5327, Assam - cheng vaibelchhe 34,198, Manipur - cheng vaibelchhe 13,779, Meghalaya - cheng vaibelchhe 7219, Mizoram- cheng vaibelchhe 16,606, Nagaland - cheng vaibelchhe 10,643, Sikkim - cheng vaibelchhe 4494, Tripura - cheng vaibelchhe 5106. A vaiin North East tan Cheng vaibelchhe 97,372 a nih thu a sawi a. Mizoram chu North East-a National Highway siamna tur fund pek tam ber dawttu a nih avangin lawmthu a sawi. Pu Vena chuan Mizoram chu tlangram a nih avangin inkalpawh nan rail kawngte, lawng kawngte aiin Motor kawngpui ṭha chu mamawh ber a nih thu a sawi chhuak a. Hemi atana Central sawrkara Ministry of Road Transport and Highway-in Mizoram hmun hrang hranga Two Lane Road an siam mek te, Aizawl by-pass road siamna turte, Silchar to Aizawl Four-Lane road siamna tur te, Zorinpui to Lawngmasu National Higway atana puan thar te, Saitual to Tuivai kawng te, Lunglei to Tlabung kawng atana budget-a cheng vaibelchhe 16,606 dah a ni chu lawmawm a tih thu a sawi. Tun hmaa darkar 14 chhung tlan thinna Aizawl to Tuipang chu tunah chuan darkar 8 a thlen theih tawh thu te, darkar 10 hman thinna Aizawl to Champhai pawh darkar 5 ah thlen theih tawh thute sawi chhuakin; hei hi Mizoram tana hmasawnna ropui tak a nih thu a sawi lang bawk a ni. Attachment Loading attachment...",Dated: 31 st Jul 24 1:36 PM,https://dipr.mizoram.gov.in/post/parliament-session-neih-mekah-rajya-sabha-mp-pu-k-vanlalvenan-ne-state-te-zingah-motor-kawngpui-siamna-atana-pawisa-chang-tam-pahnihna-kan-nih-avangin-lawmthu-a-sawi |
Hnahthial Land Committee Meeting thukhawm,"1382/2024-2025 Dated Hnahthial, the 31st July, 2024: Vawiin chawhma dar 10:00 khan Hnahthial Bawrhsap Pi Rita Lalnunmawii Pachuau leh Settlement Officer, Pu Lalbiakfela kaihruaiin Hnahthial DC Conference Hall-ah Land Committee Meeting for Hnahthial Town thutkhawmna neih a ni. He thutkhawmnaah hian Bawrhsap hovin Hnahthial Area hrang hrang - Hnahthial North-I, North-II, South-I, South-II leh South - III a House Pass recommendation, House Pass renewal leh Periodic Patta Renewal chungchangte rel ho niin he thutkhawmnaah hian recommendation pek tur leh pek loh tur ho chu rel fel a ni. Pi Rita Lalnunmawii Pachuau chuan Land Committee felfai taka neih theih a ni chu lawmawm a tih thu sawiin Land Committee thutkhawmna hi neih leh thuai theih a beisei thu a sawi bawk. He thutkhawmnaah hian Hnahthial area hrang hranga VCP te an tel bawk a ni. Attachment Loading attachment...",Dated: 31 st Jul 24 12:25 PM,https://dipr.mizoram.gov.in/post/hnahthial-land-committee-meeting-thukhawm |
National Disaster Management Authority (NDMA) Technical Expert Group leh DM&R Minister inkawm,"1381/2024-2025 Aizawl, 31.07.2024: Nimin (30.07.2023) khan sawrkar laipui atanga NDMA (National Disaster Management Authority) Technical Expert Group lo kal te chuan Disaster Management & Rehabilitation Minister Pu K. Sapdanga an hmu. NDMA expert te hi Brig. Ravinder Gurung, Sr. Consultant (ME & IRS), Dipali Jindal, Sr. Consultant (Landslide & Avalanche) leh Antony Joh Moothedan, Project Associate, UFRMP, Mitigation Division te an ni a. An cham chhung hian Cyclone Remal avang leh tunhnaia khuarel chhiatna thlenna hmun hrang hrang te an tlawh dawn a ni. Minister Pu K. Sapdanga chuan NDMA expert-te hnenah Mizoramin tunhnaia chhiatna a tawh dan hrang hrang te a hrilhfiah a. Central lam atanga sum leh pai mai bakah technical support tel lova hma lak harsatna te a sawi bawk. NDMA expert te hian chhiatrupna a lo thlena tlawmngai pawl leh khua leh tuite tanhona an hmuh te chu India ram chhungah pawh a tluk awm lo hial nia an hmuh thu an sawi bawk. NDMA Expert Group te hi Ni 02.08.2024 (Zirtawpni) hian Delhi lamah an haw thla leh ang. Attachment Loading attachment...",Dated: 31 st Jul 24 9:57 AM,https://dipr.mizoram.gov.in/post/national-disaster-management-authority-ndma-technical-expert-group-leh-dmr-minister-inkawm |
LAWNGTLAIAH REVIEW MEETING ON MATERNAL AND CHILD DEATH NEIH A NI,"1380/2024-2025 Dated Lawngtlai, 30th July 2024: Vawiin khan 'Review Meeting on Maternal & Child Death for Lawngtlai District' chu DC Conference Hall-ah neih a ni a, Pi Margaret J. Vanlalremmawii, SDO (S) chuan thutkhawm hi a kaihruai. Pi J. Vanlalremmawii chuan kalkhawmte hnena lawmthu sawina a nei hmasa a. Lawngtlai District chhunga infant, child leh maternal death-la awm fo chu thil veiawm tak a ni, a ti a. Naupang kum khat leh kum nga hnuailam bakah nu naupai lai emaw nau neih vanga thihna thleng thin chu ti bo turin theihtawp chhuah tlan a ngai hle a ni, a ti. Naupang enkawl kawngah leh nu naupai mekte chu an hriselna ngaipawimawh a, a hun taka in entir thin turin a chah a. Infant, Child leh Maternal Mortality Rate-tihniam tura Health department-te hnathawh chu fakawm a tih thu a tarlang a. A bik takin raipuar emaw chhungkuaa naupang kum 5 hnuai lam enkawl lai neite chu vaccine lak leh medical check-up lam ngai pawimawh hram hram turin a chah a ni. Dr. K. Vanlalhriati, Medical Officer, District Hospital Lawngtlai chuan report tawi pekna a nei a. Kum 2023 chhung a Lawngtlai district - a Maternal Mortality Rate (MMR) chu 303 niin, Infant Mortality Rate (IMR) chu 9 a ni, a ti a. Kum 2023-2024 khan naupang kum khat hnuailam thi- 10, kum nga hnuailam thi - 5 leh nau chunga thi - 7 an awm a ti a. Kumin April atanga June thleng khan nuapang kum khat hnuailam thi- 10, naupang kum 5 hnuailam thi -5 leh nu nau chunga thi -1 an awm tiin District hospital- a boral vek an ni lo a ti. Vawiin thutkhawmah hian Sr. Chief Medical Officer, District Immunization Officer, Medical Officer, District Hospital, District Programme Manager (CMO), Circle Officer, ICDS, DPM-NHM, bakah LWA leh MJA aiawhte an tel a. Pi J. Vanlalremmawii, SDO (S) chuan kalkhawmte hnena lawmthu sawina neiin thutkhawm hi a khar. Attachment Loading attachment...",Dated: 30 th Jul 24 5:56 PM,https://dipr.mizoram.gov.in/post/lawngtlaiah-review-meeting-on-maternal-and-child-death-neih-a-ni |
Hnahthial Bawrhsapin Hnahthiala Head of Office-te thutkhawmpui,"1379/2024-2025 Dated Hnahthial, the 30th July 2024: Vawiin chawhnu dar 02:00 khan Hnahthial DC Conference Hall, Hnahthialah Bawrhsap, Pi Rita Lalnunmawii Pachuau chuan Hnathiala Head of Office hrang hrangte thutkhawmna neih puiin inhmelhriat tawnna leh department hrang hrangte hmalakna sawi ho a ni. Bawrhsap chuan Hnahthial chu district thar anihna angin hnathawktu indaihlohna a nasa a, chuvang chuan District-a department hrang hrangte inkarah thawhhonna tha neih a pawimawh thu sawiin kan resource neih sate tangkai thei ang bera hman a tul thu a sawi a. Hnahthiala hmasawnna hrang hrang awm tawhte avanga lawmthu a sawi rualin hmasawnna tha zawk a awm theih nan department ho te chu an hma zawn theuhvah tan la leh zual turin a chah nghal bawk a ni. He thutkhawmnaah hian department office hotu hrang hrangte hnen atangin an department theuh hnuaia hmalakna hrang hrang awm mekte bakah an hmalakna ti thuanawp theite chu Bawrhsap hnenah thlen a ni a. An harsatna awm mekte phuhruk dan tur awm theite leh an hmachhawp la awmte chu Bawrhsap hovin rel nghal a ni. Bawrsap chuan thutkhawmna leh report ngaihthlak hona hun tha tak neih theih a ni chu lawmawm a tih thu sawiin he thutkhawmna hian rah tha a chhuah ngei a beisei thu a sawi a. Hnahthial chu district, hmasawn theina nei tha tak anih avangin Department office hotu theuh te chu tan la leh zuala theitawp chhuah theuh turin a sawm nghal bawk a ni. Attachment Loading attachment...",Dated: 30 th Jul 24 5:51 PM,https://dipr.mizoram.gov.in/post/hnahthial-bawrhsapin-hnahthiala-head-of-office-te-thutkhawmpui |
Hnahthial Bawrhsapin Hnahthiala Head of Office-te thutkhawmpui,"1379/2024-2025 Dated Hnahthial, the 30th July 2024: Vawiin chawhnu dar 02:00 khan Hnahthial DC Conference Hall, Hnahthialah Bawrhsap, Pi Rita Lalnunmawii Pachuau chuan Hnathiala Head of Office hrang hrangte thutkhawmna neih puiin inhmelhriat tawnna leh department hrang hrangte hmalakna sawi ho a ni. Bawrhsap chuan Hnahthial chu district thar anihna angin hnathawktu indaihlohna a nasa a, chuvang chuan District-a department hrang hrangte inkarah thawhhonna tha neih a pawimawh thu sawiin kan resource neih sate tangkai thei ang bera hman a tul thu a sawi a. Hnahthiala hmasawnna hrang hrang awm tawhte avanga lawmthu a sawi rualin hmasawnna tha zawk a awm theih nan department ho te chu an hma zawn theuhvah tan la leh zual turin a chah nghal bawk a ni. He thutkhawmnaah hian department office hotu hrang hrangte hnen atangin an department theuh hnuaia hmalakna hrang hrang awm mekte bakah an hmalakna ti thuanawp theite chu Bawrhsap hnenah thlen a ni a. An harsatna awm mekte phuhruk dan tur awm theite leh an hmachhawp la awmte chu Bawrhsap hovin rel nghal a ni. Bawrsap chuan thutkhawmna leh report ngaihthlak hona hun tha tak neih theih a ni chu lawmawm a tih thu sawiin he thutkhawmna hian rah tha a chhuah ngei a beisei thu a sawi a. Hnahthial chu district, hmasawn theina nei tha tak anih avangin Department office hotu theuh te chu tan la leh zuala theitawp chhuah theuh turin a sawm nghal bawk a ni. Attachment Loading attachment...",Dated: 30 th Jul 24 5:51 PM,https://dipr.mizoram.gov.in/post/hnahthial-bawrhsapin-hnahthiala-head-of-office-te-thutkhawmpui |
"Dr Vanlathlana'n a department chan hnuaia office pathum-I&PR, Education leh Taxation-Mamit district te a tlawh","1378/2024-2025 Dated:Mamit the 30th of July, 2024: Vawiin khan Dr Vanlalthlana chuan a department chan hnuaia office pathum- I&PR, Education leh Taxation- Mamit district te chu tlawhin thingpui in hona hun a hmanpui. Minister chu a thawkte nen inkawmna hun neiin an harsatna leh mamawh te sawi ho a ni a. Dr Vanlalthlana chuan theih tawp a department tana hmalak a tum thu sawiin thawh hona tha neih a pawimawh thu a sawi bawk. Attachment Loading attachment...",Dated: 30 th Jul 24 5:49 PM,https://dipr.mizoram.gov.in/post/dr-vanlathlanan-a-department-chan-hnuaia-office-pathum-ipr-education-leh-taxation-mamit-district-te-a-tlawh |
MIZORAM STATE PROJECT MONITORING COMMITTEE-IN CIVIL HOSPITAL AIZAWLA TRAUMA CENTRE BUILDING SAK MEK AN TLAWH,"1377/2024-2025 Aizawl, 30th July, 2024: Vawiin chhun khan Mizoram State Project Monitoring Committee (MSPMC) chuan Civil Hospital, Aizawla Trauma Centre Building sak mek chu tlawhin an enfiah. MSPMC Team hi Pu R. Lal Rinawma, IRS (Rtd) Vice Chairman-in a ho a ni. Civil Hospital Aizawl Trauma Centre sakna project sum hi Ministry of H&FW, Govt. of India atanga cheng nuai 121.50 leh Govt. of Mizoram (NEDP) cheng nuai 450.00, avaiin cheng vaibelchhe 5.71 a ni. Nodal & Executing Deaprtment hi Directorate of Hospital & Medical Education a ni a. A sak hna hi ni 17.02.2022 khan tan niin, 16.02.2024 a zawh tura ruahman a ni a, Covid-19 leh a hmunhma ram buai avangin thawh hun pawhsei (time extension) dil mek niin ruahman dan chuan ni 16.02.2025 ah zofel hman tura hmachhawp mek a ni. A hna hi 66% zawh tawh a ni a, Contractor hi M/S Parimal Projects, Secunderabad, Telengana te an ni. MSPMC Team hian hna kallai hi uluk taka endikin Resource Base Programme siama chak zawka hna kalpui dan turte a mawhphurtu Department leh Contractor-te hi an sawipui a ni. MSPMC Vice Chairman hi Er. Lalthanzuala Ralte, Secretary, MSPMC; Pu Lalbiakmawia Khiangte, Member; Dr. K. Vanlaldinpuia, Member; Er. Vanlalneiha Ralte, Member leh Pi Vanchhungi, Task Force (MSPMC) te'n an tawiawm a. MSPMC Team-te hi Dr. ST Lalruatfela, Sr. Medical Superintendent, Civil Hospital, Aizawl; Dr. Ruth Lalmuanpuii, Jt. Director, DHME; Er. Malsawmdawngliani, Sr. EE, PWD; Pu Laltleipuia, AE leh Er. Jonathan Vanlalruata, Porject Engineer, M/S Parimal Projects Pvt. Ltd te'n an lo dawngsawng a ni. Attachment Loading attachment...",Dated: 30 th Jul 24 5:47 PM,https://dipr.mizoram.gov.in/post/mizoram-state-project-monitoring-committee-in-civil-hospital-aizawla-trauma-centre-building-sak-mek-an-tlawh |
"DEPUTY SPEAKER IN GOVT. KOLASIB COLLEGE FRESHERS’ SOCIAL & GRADUATION DAY, 2024 A HMANPUI","1376/2024-2025 Dated Kolasib the 30th July, 2024: Vawiin khan Govt. Kolasib ‘College Freshers’ Social & Graduation Day, 2024’ chu Main Hall, Govt. Kolasib College ah hman a ni a. Pu Lalfamkima, Dy. Speaker, Mizoram Legislative Assembly leh MLA Kolasib A/C nibawk chuan he hun hi a hmanpui. Pu Lalfamkima chuan kalkhawm te hnenah lawmthu sawiin Govt. Kolasib College ten a result tha tak an neih chu a lawmpui thu a sawi a. Zirlai pass te hnena lawmpuina sawiin an kalzelna turah duhsakna a hlan a, hetiang a zirlai hlawhtling te tana chawimawina hun an buatsaih thei chu lawmawm a tih thu a sawi. Zirlaite chu fuih in, zirna ah graduate chu kawtchhuah a ni thu leh miten mipuitling ah an ngai tawh thu sawiin taima taka an zirna chhunzawm zel turin duhsakna a hlan a. Thiamna tak tak neih chu a pawimawh hle a ni tiin, mihring kan lo pung zel a, hna a van tawh avangin quality tha neih a pawimawh a ni, a ti a, tihtakzeta zir tute tan leh a bei tak tak tute tan erawh chuan hna hi a awm zel a ni a ti. Dy. Speaker chuan zirlai rawn lut thar te fuih zuiin, College chu zirna in zalen tak a awm theihna hmun angin lang mahse an zirlai ah rilru leh tihtakzet a pe turin a chah bawk. Pu Lalfamkima chuan ruihhlo chungchang sawi zuiin, zirlaite tan leh thalai te tana min tihbuaitu ber a ni tawh a ti a, ruihhlo laka inthiar fihlim turin a chah . Mizoram-ah gender ratio a inthlauh tawh lutuk avangin a bikin mipaten ruihhlo laka inthiar fihlim zual a pawimawh thu a sawi bawk. Vawiin programme hi Pu Laltanpuia Rengsi, Principal Govt. Kolasib College chuan inlawmna thu sawi a, Graduate thar zirlai aiawh te hnen atangin thusawi ngaithlak a ni a. BCA, Arts, Science leh Mathematics department te hnen ah lawmpuina memento semna hun hman a ni a, Zai leh lam chi hrang ngaithlak a ni bawk. Pu Christopher JZ Lowlor, Vice Principal in kalkhawmte hnenah lawmthu sawina hun a hman zawhin hun tihtawp a ni. Govt. Kolasib College a hian Teaching Staff mi 58 awm in, non-teaching staff mi 15 an awm mek a, tun kum result chhuak ah zirlai 191 exam hmachhawnin mi 97 in an pass a. Distinction ah mi 3, First Division ah mi 90 leh Second division ah mi 4 pass an nei a ni. Attachment Loading attachment...",Dated: 30 th Jul 24 5:43 PM,https://dipr.mizoram.gov.in/post/deputy-speaker-in-govt-kolasib-college-freshers-social-graduation-day-2024-a-hmanpui |
Champhai Bawrhsap leh Head of Office te inkawm,"1375/2024-2025 Champhai, 30th July 2024: Vawiin chawhnu khan Champhai Bawrhsap Pu VL Remliana kaihhruaiin Champhai DC Conference Hall-ah Champhai District chhunga sawrkar pisa hotute an thukhawm. Thutkhawm kaihruaitu Pu VL Remliana chuan sawrkar department te chuan mahni zawnah hmalakna tur theuh nei mah se, hmasawnna lian tham thlen tur chuan department ten tum thuhmun nei a thawhhona tha an neih a ngaih thu a sawi a. Champhai District chu Aspirational District Programme-ah telh thuai a nih a beiseiawm thu pawh sawiin, District tana hmasawnna tluantling leh chhenfakawm din a nih ngei theih nan an ngaihtuahna seng turin kalkhawmte chu a sawm a ni. He hunah hian Champhai District chhunga sawrkar pisa hotute an tel tha hle a. Department hnathawh, hmachhawp, hmalakna leh thawhho theihna tur ruahmanna hrang hrang te sawihoin, hun hlawkthlak tak hman a ni. Attachment Loading attachment...",Dated: 30 th Jul 24 4:59 PM,https://dipr.mizoram.gov.in/post/champhai-bawrhsap-leh-head-of-office-te-inkawm |
UD&PA Deptt. Swachh Bharat Mission (Urban) 2.0 leh Save the Riparian te'n Thawhhona Thuthlung an ziak,"1374/2024-2025 Aizawl, 30.07.2024: UD&PA Department hnuaia Swachh Bharat Mission (Urban) 2.0 leh Save the Riparian te chuan July, 2024 atanga July, 2025 chhung atan Faina leh Thianghlimna kawnga Mizoram khawpuiten hma kan sawn theihna turin thawhhona thuthlung an ziak. He thawhhona hian Kum 1 chhunga Faina leh Thianghlimna bakah bawlhhlawh sawngbawl kawnga mipuite zirtirna kalpui te, lui leh luidung, thing leh mau humhalhna bakah thingphun te, hmankhat daih plastic tihremna kawnga hmalakna te a huam a ni. He thawhhona hi UD&PA Director Dr. Andrew H. Vanlaldika leh Save the Riparian atangin President Pu Ngurthanzaua Sailo ten an ziak a ni. Save the Riparian-te hian March 2024 atang khan ni 50 chhung Aizawl khawpui chhungah luikawr thenfai hna an lo thawk tawh a, an hmalakna tawiawm hian mipui tam tak bakah ram hruaitute pawh an lo thawkchhuak tawh a ni. Kumin kum 2024 chhung hian UD&PA nena tangkawpin District Headquarters tinah awareness campaign neih tura ruahmanna siam a ni bawk. Attachment Loading attachment...",Dated: 30 th Jul 24 4:49 PM,https://dipr.mizoram.gov.in/post/udpa-deptt-swachh-bharat-mission-urban-20-leh-save-the-riparian-ten-thawhhona-thuthlung-an-ziak |
"SPORTS & YOUTH SERVICES MINISTER IN DURAND CUP, 2024 KOKRAJHAR CHAPTER CHU KHUALLIAN NIIN HAWNG","1373/2024-2025 Kokrajhar, Assam the 30th of July, 2024: Vawiin chawhnu khan Pu Lalnghinglova Hmar, Minister of State, Sports & Youth Services Department, Government of Mizoram chuan SAI Stadium, Kokrajhar, Assam-ah Durant Cup 2024, Kokrajhar Chapter chu khuallian niin a hawng a. Kokrajhar-a Durand Cup hawnna-ah hian Bodoland FC leh ISL Club NorthEast United FC te an intum a ni. Sports Minister Pu Lalnghinglova Hmar chuan politician ang ni lovin, infiamna leh football ngainatu angin Kokrajhar mipuite hmaah a ding tih a sawi a. Hneh taka Durand Cup thlengtu Government of Bodoland Territorial Region leh Indian Army-te bak ah, Assam Football Association leh Assam Sawrkar chung ah lawmthu sawiin, “Hun engemaw chen rambuai ni thin ah, boruak ralmuang tak hnuai a Indian Army buatsaih tournament kan khel tur hian infiamna thil tihtheih zia a tilang a ni”, a ti. Football hmasawnna’na theihtawp chhuahtu Bodoland hotute leh mipuite chu chhuanawm a tih thu a sawi. NorthEast Football Development Council President ni bawk Pu Lalnghinglova Hmar chuan, state lian lo leh mihring pawh tlemna Mizoram atangin ISL leh I-League ah player thahnem tak an awm reng thusawiin, FIFA World Cup qualifier khelh zawh tak ah pawh India squad-a player 22 zing a 4 chu Mizo an nih thu a tarlang a. Bodoland-ah pawh Indian football level sang ber thleng thei tur theihna tha tak tak nei an awm tih sawiin, Bodoland leh Assam Football hmasawnna’n Mizoram in tih theih a neih chuan a inhawng reng a ni, a ti. Vawiin a Durand Cup, Kokrajhar chapter hawnnaah hian Pu Pramod Boro, Chief Executive Member, Bodoland Territorial Region pawhin thu a sawi a. Assam leh Bodoland ziarang tarlang thei zai, lam leh thil dang hmuhnawm tak tak entir niin Indian Army-te’n ennawm an entir an bawk a ni. Indian football calendar khuhhawnna Durand Cup hi kum 1888 a khelh tan niin kumin hi a vawi 1330-na tur a ni a, Asia khawmualpui a football tournament upa ber a ni. Khawvel huap pawhin English FA Cup leh Scottish FA Cup te nen football tournament upa pathum zing ah a tel pha a ni. Durand Cup 2024 ah hian Indian Super League, I-League, Indian Services, Central Armed Police Force bak ah foreign team sawm bik te nen team 24 an tel a, Kolkata, Shillong, Jamshedpur leh Kokrajhar-ah te khelh tur a ruahman a ni. Final hi August 31, 2024 ah mipui 68,000 lenna Vivekananda Yuba Bharati Krirangan, Kolkata ah khelh a ni ang. Kumin a Durand Cup match hmasa ber chu July ni 27, 2024 khan Salt Lake Stadium, Kolkata ah champion lai Mohun Bagan SG leh Downtown Heroes FC ten an khel a ni. Kokrajhar-ah hian Group E match bakah Quarter final match pakhat khelh tur a ni a. Group E ah hian ISL club pahnih – Odisha FC leh NorthEast United FC te bakah BSF Football Team leh Bodoland FC-te’n quarter final luh an inchuh dawn a ni. Attachment Loading attachment...",Dated: 30 th Jul 24 4:45 PM,https://dipr.mizoram.gov.in/post/sports-youth-services-minister-in-durand-cup-2024-kokrajhar-chapter-chu-khuallian-niin-hawng |
LAWNGTLAIAH DISTRICT TASK FORCE FOR ROUTINE IMMUNIZATION ON ELIMINATION OF MEASLES AND RUBELLA THUKHAWM,"1372/2024-2025 Dated Lawngtlai, 30th July, 2024: Vawiin khan Lawngtlai District Task Force for Routine Immunization on Elimination of Measles and Rubella chuan DC Conference Hall-ah thutkhawm an nei a, Pi Margaret J. Vanlalremmawii, SDO (S) chuan thutkhawm hi a kaihruai. Pi J. Vanlalremmawii chuan Lawngtlai District atanga Measles (Sentut) leh Rubella (Sentet) um bo tura District Task Force- te hmalakna fakawm a tih thu a sawi a. Measles leh Rubella laka fihlim turin a hun taka 'vaccine' lak chu thil pawimawh tak a nih angin mitinin ngaih pawimawh a tul hle a ti. Sakhuana leh thil dang vanga Vaccine la duh lo an awm thin chu veiawm a tih thu tarlangin, vaccine lak hlauhawm loh zia, natna hlauhawm laka min venghimtu zawk a nihna te chu uar zawka inzirtir a ngai hle ti a. Mi thenkhat chuan vaccine hrim hrim an pawngpaw hlauh thin a ni tiin, vaccine thatna leh hnathawh dan diktak mipuite hnena hrilh kawngah chanchinbu mite an pawimawh hle tih sawiin, thahnem ngai taka zau zawka puan darh sak turin a ngen a. Harsatna tam tak karah hmalam pana ke pen zel a tul tak zet tih sawiin, Pi J. Vanlalremmawii chuan 'District Task Force' te thahnem ngai taka thawk zel tur leh Lawngtlai district- mipuite pawhin lo tawiawm zel turin a sawm a ni. Dr. S.Thaizi, District Immunization Officer (DIO) chuan Measles (sentut) chuan piansualna piah lamah thihna hial a thlen thei a, nu naupaiin Rubella (sentet) a veiin, nauchhiat, thla kim lo a nau neih leh naute ah mitdelna hial a thlen thei a ni, a ti a . Heng natna laka him theihna ber chu tha tak leh kim taka vaccine lak a ni, a ti. Sentut leh sentet bikah Vaccine dose hnih pek thin niin, dose khatna MR1 hi nausen thla 9 thleng hnenah pek niin,thla 16 atanga thla 24 inkarah dose hnihna MR2 hi pek leh nibawkin, dose hnih lakim te hi 'Fully Immunized' an ni. a ti. Measles leh Rubella natna laka him nan a hun tak leh a dose ang thlap a vaccine la thin turin Lawngtlai District mipuite a sawm nghal bawk. Dr. Jyashmi Rabha, (RRT- WHO) chuan Measles (Sentut) leh Rubella (Sentet) a Lawngtlai district dinhmun tlangpui report pekna a nei a. April atanga June, 2024 thlenga naupang Fully immunized chu za zelah 69 niin, td10 - 42% leh td16-27% a ni, a ti a. Raltlan zingah Vaccine pek niin, record mumal tak erawh a awmlo a ti. January atanga June 2024 thleng naupang (0-59 months) monitored zat chu 4268 niin khua (village) 201 monitored a ni tawh bawk a ti a. Routine Immunization Session vawi 82 neih tawh niin tun dinhmunah vaccine dose kima la tawh (coverage percentage) chu za zelah 90 a ni mek a ti. Kum 2023 khan sentut vei nia rinhlelh (suspected case) 12 awmin kuminah hian mi 9 rinhlelh an awm mek tih tarlangin, nunna chan ta erawh an awm lo a ti. Measles (Sentut) leh Rubella (sentet) ah medical doctor -20 % leh ANM- 80% training pek tawh niin ASHA te training kalpui mek niin, ni 31 August, 2024-ah training hi zawh hman beisei a ni a ti. District Task Force review meeting vawi -1 neih tawh niin, district weekly review bik vawi- 6 neih tawh a nih thu a tarlang bawk. Vawiin thutkhawmah hian Sr. Chief Medical Officer, District Immunization Officer, District Programme Manager (CMO), Circle Officer, ICDS, SBC-UNICEF, SPO-UNDP, VCCM-UNDP, DPM-NHM bakah LWA leh MJA aiawhte an tel a ni. Attachment Loading attachment...",Dated: 30 th Jul 24 4:42 PM,https://dipr.mizoram.gov.in/post/lawngtlaiah-district-task-force-for-routine-immunization-on-elimination-of-measles-and-rubella-thukhawm |
SOCIAL AUDIT REVIEW MEETING NEIH A NI,"1371/2024-2025 Aizawl, 30.07.2024: Sorkar scheme hrang hrang kalpuinaa sum hman dan endik hna thawktu Social Audit Unit (S.A.U.), Mizoram buatsaihin DRDO Conference Hall, Aizawlah Mahatma Gandhi National Rural Employment Guarantee Scheme hnuaia social audit neih zawh tak thlirletna, Review Meeting neih a ni. He review meeting hi S.A.U. Director, Pi C. Laltleipuii’n a kaihruai a, Pu Danny Lalchhuanawma, Under Secretary, Rural Development Department chuan a rawn telpui bawk a ni. Director chuan kalkhawmte lawmna thu sawi pahin social audit neih a tulna chhan leh a pawimawhna-te sawiin, Social Audit-in a tum ber chu Sawrkarin hmasawnna Scheme leh Programme a duan hrang hrangte’n thawh a tum ang taka sum leh pai lo kal chu thawh a ni reng em tih leh engtiang takin nge mipuiin an hlawkpui tih mipui (beneficiaries) leh a thawktu (Implementing Agency) bakah Sorkar hnathawk (Official) ten a hmun ngeia an endik a, thil felhlel awm te a tul ang a siamtha a hmalak ngaite bawhzui zel hi a ni tiin a sawi. He hunah hian Mizoram chhunga District tin District Rural Development Officer (DRDO) leh Rural Development Block hrang hrang atangin Block Development Officers-te an kal khawm tha hle a; He meeting-ah hian June thla chhunga NREGS hnathawh endikna (social audit) neih tak a, hmuhchhuah hrang hrangte sawihona neih a ni a, Resource Person-te report atangin District leh Block hrang hranga hma lak chhunzawm turte leh bawhzui ngai, insiam that ngai, tul leh pawimawh tak tak awmte chu bawhzui zel dan tur sawiho a ni bawk. MGNREG Act, 2005 Section 17-na leh MGNREG Audit of Scheme rules, 2011 in a phut angin Ministry of Rural Development, Government of India hnuaia Centrally Sponsored Scheme zawng zawngah chuan Gram Sabha hmanga social audit hi neih vek tura tih a ni a. Hmasawnna hnathawh hrang hrang leh Social Security Schemes hrang hrangah Social Audit Unit, Mizoram hian Sawrkarin a bituk ang zelin social audit hi a kalpui mek zel bawk a ni. Mizoram pumah MGNREGS atan hian vawi 3,500 vel social audit hi neih tawh a ni a. Kumin chhung hian Mizorama khua awm zawng zawngah social audit hi neih chhuah vek tuma hmalak mek a ni bawk. Attachment Loading attachment...",Dated: 30 th Jul 24 4:36 PM,https://dipr.mizoram.gov.in/post/social-audit-review-meeting-neih-a-ni |
"Dr Vanlalthlana, Higher & Technical Education Minister chuan Govt. Mamit College Freshers cum Graduation, 2024 chu Khuallian niin a hmanpui","1370/2024-2025 Dated: Mamit the 30th of July, 2024: Vawiin khan Higher and Technical Education Minister, Dr Vanlalthlana chuan Govt Mamit College Freshers cum Graduation Day, 2024 chu Khuallian niin a hmanpui. He programme hi Chhim Veng YMA Hall, Mamit-ah buatsaih a ni. He hunah hian Minister chuan Mamit chu mi taima leh mahni kuta din tum tia hriat an nih thu sawiin, hmasawnna lam pana theih tawpa bei zel turin a chah a. Mamit chu mi hrang hrang awm khawmna (cultural diversity) ni mahse inlungrual leh inngeih tlang taka an awm thei chu district dang aia an chungnunna a nih thu a sawi bawk. Dr Vanlalthlana chuan zirlai pass chhuakte hnenah chuan fuihna thu sawiin zirnain a tum ber chu mi laktlak chherchhuah a nih thu a sawi a, eng hna pawh thawk se tangkai leh rintlak taka thawk turin a fuih. Zirlai tharte chu lehkha chhiar tam tur leh zirlai kaihhnawih ngaithla nasa turin a chah bawk a, a taima apiangin hlawhtlinna an hnaih thu a sawi. Vawiin programme-ah hian Minister chuan Govt Mamit College-ah Geography Dept. hawn a nih theih nan hmalak a nih thu a sawi a. Tin, zirlaiten Hindi an thiam zawkna atana buatsaih Skill Enhancement course senso a tum sak tur thu a sawi bawk. Graduation programme zawhah hian Minister chuan Govt Mamit College hmunhma te tlawhin, thawktute nen inkawm hona hun neih a ni a, college mamawh hrang hrang te an sawi ho. Govt Mamit College hi 1983 khan din a ni a. Tun tum a pass percentage hi 73.30% niin, mi 29 an graduate a ni. Attachment Loading attachment...",Dated: 30 th Jul 24 4:30 PM,https://dipr.mizoram.gov.in/post/dr-vanlalthlana-higher-technical-education-minister-chuan-govt-mamit-college-freshers-cum-graduation-2024-chu-khuallian-niin-a-hmanpui |
Khawzawl DC hovin free LPG connection leh gas kaihhnawih chungchangah meeting nei,"1369/2024-2025 Dated Khawzawl, the 30th of July, 2024: Vawiin chhun dar 1 khan Meeting Hall, DC Office, Khawzawlah Pu K. Vanlalthiana, Deputy Commissioner hovin meeting neih a ni a, free LPG connection hmalakna leh gas kaihhnawih chungchang sawi ho a ni. He hunah hian Khawzawl district chhunga mi harsa zawk te tana LPG connection tam thei ang ber a thlawna pek theih dan te, gas home delivery kalpui theih dan tur te, online booking hmanga gas lak dan chungchang te leh gas lak kawng hrang hranga mipui te tana remchang zawk leh awlsam zawk a siam theih dan tur te an sawi ho a ni. DC Pu K. Vanlalthiana chuan meeting ngai pawimawh a tel thei te chungah lawmthu a sawi a, mipui hamthatna ngaihtuah ho tura kal kan nih angin taimakna leh thahnem ngaihna chhuah zel turin a sawm bawk. Thurawn leh sawi tur nei apiang tan DC Office hi a inhawng reng a ni tih a sawi bawk. He hunah hian Consumers Union, Village Council leh Mamawia Indane Agency atanga aiawh te an lo tel a ni. Attachment Loading attachment...",Dated: 30 th Jul 24 4:26 PM,https://dipr.mizoram.gov.in/post/khawzawl-dc-hovin-free-lpg-connection-leh-gas-kaihhnawih-chungchangah-meeting-nei |
Khawzawl khawchhunga lirthei khalh chungchangah inzirtina neih a ni,"1368/2024-2025 Dated Khawzawl, the 30th of July, 2024: Vawiin chawhma dar 11 khan DC Conference Hall-ah Mizoram Govt. Drivers Association, Khawzawl ngenna angin lirthei khalh chungchangah inzirtirna hun hman a ni a, Pu Lalfakzuala, Addl. DC, Khawzawl in hun hi a kaihruai a ni. He hunah hian resource person atan Pu C. Vaninmawia, SDPO, Khawzawl, Pu C. Vanlalruata, ASI i/c Traffic, Khawzawl leh Pu R. Lalhruaitluanga, MVI, Champhai sawm an ni a. Anni hian lirthei khalh chungchang dan leh hriat tur pawimawh te, lirthei khalh dan mawi leh hawihhawm te, Motor Vehicles Act leh a dan tihdanglam chungchang te, dan bawhchhiat avanga hremna awm thei hrang hrang te an zirtir a. An hun hman zawh hian zawhna leh chhanna hun hawn a ni bawk. Addl. DC Pu Lalfakzuala chuan lirthei khalh chungchanga dan kan neih hi kan hriat a pawimawh mai bakah lirthei khalh fimkhur hi mipui tana kan tih makmawh a ni tih a sawi a, resource person leh driver lo kal te chungah programme hlawhtling taka an hman theih avangin lawmthu a sawi bawk. Attachment Loading attachment...",Dated: 30 th Jul 24 4:23 PM,https://dipr.mizoram.gov.in/post/khawzawl-khawchhunga-lirthei-khalh-chungchangah-inzirtina-neih-a-ni |
Lungleiah Symposium on Building Cooperative As Viable Economic Enterprises hun hman a ni,"1367/2024-2025 2024 Vawkhniahzawn thla ni 30: Vawiin khan Mizoram Youth Commission (MYC) leh Lunglei District Cooperative Union (LDCU) te buatsaihin Convention Centre, Lungleiah Symposium on Building Cooperative As Viable Economic Enterprises hun hman a ni a. MYC Chairman Pu Malsawmzuala Ralte chuan Khuallian niin a hmanpui. Khuallian Pu Malsawmzuala Ralte chuan hlawhtling turin tum ruh leh taimak a ngai tih sawiin, Cooperative Society hmanga hlawhtling tur pawhin mi aia tum ruh leh taimak a ngai tih kan hriat a ṭul, a ti a. Mizoramah thiamna sang nei kan pun rualin hna thawh tur erawh a vang si a, chu vangin MYC pawhin India ram chhung leh ram pawnah Mizo ṭhalaite thawh ve theih tur kawng a dap mek a ni, a ti a. Japan nen disaster managemnent lam leh photography lamah thawh ho tuma ruahmanna kalpui mek a nih thu sawiin, British Army-ah Mizo ṭhalai mi 30 vel an awm mek thu leh tunah hian British Army-a ṭang duh ṭhalai 100 chuangin dilna an theh luh leh tawh thu a sawi a. MYC chuan National Skill Development Corporation, Gurgaon an dawr mek thu leh anni kal tlang hian Mizo ṭhalaite tan Japan-ah hna a thawh theih dawn tih sawiin, India rama hotel lar tak taka thawh theih nghalna tur hotel management zirna September 2024 aṭanga kalpui tum a nih thu te, Taiwan-a Chinese ṭawng zir turin Lunglei ṭhalai mi pahnih thlan an nih tawh thu leh an zir zawh hunah Mizo ṭhalaite tan ṭawng zirna buatsaih a nih tur thu leh Indigo Company hnuaia cabin crew hna atana hma lak mek a nih thu te a tar lang. MYC Chairman chuan sawrkar hna kan ngaisang lutuk hi a ṭha ber lo va, sawrkar hna ni lo, din chhuahna tur a tam em em a, chu lam chu ṭhalaite'n kan bawh a ngai a ni, a ti a. Chu'nga hlawhtling tur erawh chuan kan tumah kan chian a, taimakna leh teirei peihna kan neih a pawimawh ber a ni tiin, hlawhtlinna tak tak nei turin mi dangte kuta innghah lutuk ai chuan mahni kuta innghah leh mahni inhai ven a pawimawh a ni, a ti bawk. Symposium hi Lunglei District Cooperative Union President Pu K. Darlawma'n a kaihruai a. Khual zahawm, Cooperative Societies Additional Registrar Pu Robuanga leh khual ṭha, Mizoram Cooperative Apex Bank Chairman Pu Lalnunsanga te pawhin thu sawiin, cooperative society hmasawnna tur leh ram tana an thawh hlawkna kawng hrang hrangte an tar lang bawk. He hunah hian resource person-te'n thupui thlan sa hrang hrang hmangin thu an sawi a. Dr Vanlalmuana, Head of Department, Commerce, Govt J. Buana College-in cooperative society-te sumdawnna ngelnghet a nih theih dan tur (Building Cooperative Societies as Viable Economic Enterprises), Dr K. Lalromawia, Asst Professor & Asst Director, UGC MMTTC, Department of Management, Mizoram University-in society-te thar chhuah hralh dan tur leh hlu zawka tihpun dan tur (Marketing Strategy & Value Addition for Cooperative Societies), Pu MC Zomuana, Member, Mizoram State Planning Board & Team Leader, Synergy Technofin, Mizoram-in ṭhalai leh cooperative-te khawtlang ngelnghet zawk siam tura thawh hona (Youths & Cooperative: Building Resilient Communities Through Collaboration), Pu Remsangpuia Hauhulh, PACS Development Cell, MCAB Ltd-in cooperative society-te leh PACS-te account vawn dan kalhmang tlangpui (Basic Account Maintenance System for Cooperative Societies & PACS) leh Pu Mirza Akik Beg, Deputy Director, NCDC-in NCDC aṭanga cooperative society-te tana ruahmanna awmte (Policies & Schemes for Cooperative Societies under NCDC) tih thupui hmang te'n zirtirna an pe a. Zawhna leh chhanna hun hman a ni bawk. Attachment Loading attachment...",Dated: 30 th Jul 24 4:15 PM,https://dipr.mizoram.gov.in/post/lungleiah-symposium-on-building-cooperative-as-viable-economic-enterprises-hun-hman-a-ni |
Hnahthial DIPRO tharin hna zawm fel,"1366/2024-2025 Dated Hnahthial, the 30th July, 2024: Mizoram sorkar Information & Public Relations Department-in Hnahthial District Information & Public Relations Officers (DIPRO) atana a dah thar Pu F. Lalrinfela chuan vawiin chawhma khan Bawrhsap Pi Rita Lalnunmawii Pachuau hnen atangin charge la felin a office a luah tan. Charge inhlanna hunah hian Bawrhsap Pi Rita Lalnunmawii Pachuau chuan tha tak leh dik taka hna thawk tura chahin Hnahthial District-in mamawh tam tak an neih zinga pakhat tihphuisui-a a awm leh ta chu lawmawm a tih thu te, Hnahthial District a tha zawnga phochhuaktu ni turin a chah a ni. Pu F. Lalrinfela hi thiamna lamah B. Tech Civil Engineer niin kum 2023 a Mizoram Civil Combine Competitive Examination-ah Mizoram Information Services (MIS) ah tlingin hun engemaw chen training an neih hnuah DIPRO Hnahthial District-ah a hna hi zawmin tun tum hi a post hmasa ber a ni. Attachment Loading attachment...",Dated: 30 th Jul 24 4:05 PM,https://dipr.mizoram.gov.in/post/hnahthial-dipro-tharin-hna-zawm-fel |
Lunglei HPC Vice Chairman Pu V. Malsawmtluanga'n Lunglei Regional Headquarters MSU buatsaih zirlai ti ṭhate lawmpuina hun a hmanpui,"1365/2024-2025 2024 Vawkhniahzawn thla ni 30: Vawiin khan Mizo Students' Union (MSU), Regional Headquarters, Lunglei te'n Saikuti Hall-a MZU hnuaia under graduate examination 2024-a rank holder-te lawmpuina hun an buatsaih chu Lunglei High Powered Committee Vice Chairman, Lunglei North Bialtu MLA Pu V. Malsawmtluanga chuan Khuallian niin a hmanpui a. He hunah hian Lunglei Municipal Council (LMC) Vice Chairman Pu K. Lalrinawma chu khual zahawm niin, MSU General Headquarters-a General Secretary Pu Lalramhluna Fanai chu uaptu a ni. Khuallian Pu V. Malsawmtluanga chuan zirlai hlawhtlinna changte leh an chhungte a lawmpui thu sawiin, an hma lam hun atan duhsakna a hlan a. MSU te'n zirlaite tan leh ram leh hnam tana hma an lak ṭhinna chhuanawm a tih thu sawiin, lawm thu a hrilh nghal bawk a. Sawrkarin inrenchem a kalpui zarah sawrkar sum dinhmun pawh a ziaawm chho hret hret tih sawiin, tun hnaia casual teacher lak bakah hna dang pawh a tahtawla lak chhoh zel tum a ni a, chu'ngah chuan politics vanga induhsakna leh inthliarna a awm dawn lo va, a taima leh thawk rim, a thiam thiam lak an ni zel dawn tih a sawi a. Zirlaite leh mipuite chuan sawrkar kal fuh tawk lohna a awm a nih chuan sawisel hreh lo tura chahin, kalphung thar leh ṭha zawk ni tura an ngaih anga an hma laknaah erawh mipuite thlawpna leh thawhpuina an mamawh dawn tih a sawi. Pu V. Malsawmtluanga chuan zirlai kal khawmte chu ""Vawi hnih peih lo an fail fan,"" tih hre reng a, teirei peih tur leh ruihhlo laka inthiar fihlim turin a chah a. Zirlai nih laiin ngaihzawng neih aiin rilru neih a pawimawh zawk tih sawiin, a bik takin chhim mi zirlaite chu tun hmaa, ""Chhimah thluak a awm,"" an lo tih ṭhin dikna pho chhuak tura ram leh hnam tan harh thar a, ṭan la thar turin a chah a. Pathian thu, ""Thawh rimna zawng zawngah hlawkna a awm,"" tih a taka chang thei tura thawk rim turin zirlaite chu fuihin; thawk rim tur chuan zing thawh tlai a rem lo va, mut tlem a, thawh tam a ngai a ni, a ti. Khual zahawm Pu K. Lalrinawma chuan zirlai hlawhtlinna changte leh an chhungte a lawmpui thu sawiin, an hmabakah duhsakna a hlan a. Zirlaite leh ṭhalaite chu hnam dang el phaka rilru zau tak pu tur leh thil thlir zau tura chahin, lehkha chhiar tam turin a fuih a. Nun ho awlsam nan inzah tawn a pawimawh thu sawiin, mi ropui leh hlawhtling ni turin mi dangte zah thiam a pawimawh, a ti a. Ṭhalaite chu zirlai nih lai aṭanga rilru puitling tak pu tur te, politics ngaihven a, ram leh hnam hmangaih tur te, hlawhchham huama thil hmachhawn ngam tur tea chahin, hna hmuh nan mai ni lo va, mi dang tana malsawmna ni tur leh ram leh hnam tana mi ṭangkai ni tura lehkha zir turin a fuih a ni. Uaptu Pu Lalramhluna Fanai chuan tun dinhmunah khaw 89-ah MSU a ding mek tih sawiin, MSU chu Mizo zirlaite tan leh ram leh hnam tan an ding reng dawn tih a sawi a. Tun hnaia casual teacher lak danah thiamna neih ngai, certificate neite chauh dil theiha tih a ni chu lawmawm an tih thu sawiin, Mizoram zirnain hma a sawn theih nan theih tawpin hma an la zel dawn tih a sawi a. Zirlaite tan social media hman tam loh a ṭhat thu sawiin, Pathian ṭihna nena lehkha zir a, hlawhtlinna tluantling chang a, dikna leh rinawmna nena ram enkawltu ni turin zirlai kal khawmte chu chahin, duhsakna a hlan a ni. He hun hi MSU Regional Headquarters Lunglei Vice President Roluahpuia'n kaihruaiin, Adviser Rbt. H. Lalroluahpuia'n hunserh a hmang a. Secretary Lalthangliana'n MSU Regional Headquarters Lunglei hma lakna report pein, President Lallianpuia'n inlawmna leh zirlaite fuihna thu a sawi a. MSU Leitlang Kulva Cultural Club te'n hnam lam entirin, zaithiam zai te ngaihthlak a ni a. Treasurer C. Lalthlamuansanga, Assistant Secretary TH Lalhnehliana leh Secretary i/c Information & Publicity C. Lalduhawma te kaihhruaiin zirlai hlawhtlinna changte lawmpuina hlan niin, Finance Secretary Henry VL Ramdailova'n lawm thu sawiin hun a khar a ni. Vawiina zirlai ti ṭhate lawmpuina hun buatsaihah hian MSU Regional Headquarters Lunglei huam chhunga zirlai ti ṭha, kum 2024 under graduate examination-a rank holder chin mi 20 hnenah chawimawina thuziak leh puanbah hlan niin, MSU Regional Headquarters Lunglei hruaitu zinga hlawhtlinna chang mi 3 hnenah lawmpuina thuziak leh puanbah hlan a ni bawk. Vawiina zirlai ti ṭha lawmpuina hlante chu he'ng mite hi an ni: [Higher and Technical Institute Mizoram (HATIM) aṭanga chhuakte] 1. R. Lalruatpuii, 2nd Rank, Bachelor of Social Work (BSW) D/o R. Lalrinsanga, Bazarveng 2. Esther B. Lalhlimpuii, 3rd Rank, BSW D/o B. Romuana (L), Venghlun 3. H. Lalmuanzuali, 1st Rank, Bachelor of Arts (Philosophy) D/o H. Lalfakzuala, Serkawn 4. Laldampuii, 4th Rank, BA (English) D/o Robert Lalnuntluanga, Electric Veng 5. PC Lalremzuali, 4th Rank, BA (Psychology) D/o PC Lalhmunliana, Serkawn 6. Noel VL Zikpuii Pachuau, 2nd Rank, Bachelor of Commerce (B.Com) D/o Lalṭhakima Pachuau, Zobawk North 7. Lalhriatpuii, 4th Rank, B.Com D/o Lalngaihawma, Venglai 8. Lalhruaizela, 10th Rank, Bachelor of Computer Application (BCA) S/o Lalremruata, Zobawk Venglai [Government J. Buana College (GJBC) aṭanga chhuakte] 1. K. Lalpekmawii, 5th Rank, BA (Mizo) D/o K. Zohmingliana, Bazarveng 2. Lalkhawngaihi, 5th Rank, BA (Economics) D/o C. Zalawma, Venghlun 3. C. Lalchhanchhuaha, 8th Rank, BA (Political Science) S/o C. Zalawma, Electric Veng [Lunglei Government College (LGC) aṭanga chhuakte] 1. C. Vanlalnghaka, 6th Rank, BA (Geography) S/o C. Lalramdina, Bazarveng 2. Ramdinliani Pachuau, 9th Rank, BA (Philosophy) D/o Zoramsanga Pachuau, Venghlun 3. Laldinpuia, 6th Rank, Bachelor of Science (Mathematics) S/o Lalrinmawia, Electric Veng 4. LH Lalhriatpuii, 4th Rank, B.Sc (Zoology) D/o LH Rothanga, Ramthar [Pachhunga University College (PUC) aṭanga chhuakte] 1. T. Lalrinfeli, 2nd Rank, BA (Psychology) D/o T. Rosiama, Farm Veng 2. Mimi C. Zothanpari, 10th Rank, B.Sc (Environmental Science) D/o C. Lallianzuala, Sethlun 3. T. Lalremsangi, 4th Rank, B.Sc (Statistics) D/o T. Lalduhkima, Zobawk 4. C. Lalrinchhani, 10th Rank, B.Sc (Biotechnology) D/o Lalrinmawia Chhangte, Bazarveng 5. Zonunsangi Tlau, 6th Rank, BA (Sociology) D/o T. Lalchamliana, Chanmari Attachment Loading attachment...",Dated: 30 th Jul 24 3:43 PM,https://dipr.mizoram.gov.in/post/lunglei-hpc-vice-chairman-pu-v-malsawmtluangan-lunglei-regional-headquarters-msu-buatsaih-zirlai-ti-hate-lawmpuina-hun-a-hmanpui |
Serchhip DC hovin chirh leh leitawlh vanga loneitute harsatna chinfel dan tur rel,"1364/2024-2025 Dated Serchhip, the 30 th July, 2024: Vawiin khan Serchhip DC Pu Paul L. Khuma hovin a pisaah Lumtui Zau, Zawlpui, Serchhipa chirh leh leitawlh vanga lo neitute harsatna tawh dan sawihona neih niin hmalak chhunzawm zel dan tur an rel. Kawngpui laih zauin a nghawng kal zelah furpui a lo thlen tak bawk si avangin spoil bank atanga chirh leh lei tawlhin Zawlhpui leilet a tichhe nasa hle a. DC Office kaihhruaiin July ni 16, 2024 khan Zawlpui leilet te a hmunah kalchilhin enho a lo ni tawh a. Hemi tuma an thutluknate bawhzui a nih dan te vawiin meeting ah hian sawiho a ni. Contractor leh NHIDCL hotute hian an hmalak dan meeting ah hian an thlen a. An hmalaknaah duhkhawp lohna a la tam avang leh leilet neitute harsatna chinfel a la nih loh cheu avangin, August ni 5 hian leilet hmunte chu DC Office kaihhruaina hnuaiah enho leh tura ruahhmanna siam a ni. Vawiin meeting-ah hian DC Office atangin Addl. DC Pu Lalrinzuala leh SDC Pu Lalhruailiana Zote te an tel a. NHIDCL atangin EE Pu Rahul Kumar a tel a; KRAM Infracon atangin AGM Pu Manoj Kumar, Addl GM Pu Sachin Masih, leh PM Devendra Verma te an tel a. Lumtui Field Management Committee atangin Pu C. Lalramzauva, Pu PC Zosangliana leh Pu Laltlanthanga te an tel bawk a ni. Attachment Loading attachment...",Dated: 30 th Jul 24 3:25 PM,https://dipr.mizoram.gov.in/post/serchhip-dc-hovin-chirh-leh-leitawlh-vanga-loneitute-harsatna-chinfel-dan-tur-rel |
Champhaiah Independence Day 2024 hman tur rel,"1363/2024-2025 Champhai, 30th July 2024: Vawiin khan Champhai DC Conference Hall-ah Pu VL Remliana, District Bawrhsap kaihhruainain Independence Day 2024 hman dan tur rel a ni. Meeting ah hian Independence Day 2024 hman dan tur chipchiar taka duan niin Department-te mawhphurhna sem fel a ni a. Independence Day lawmna hi Chhangphut Field-ah chawhma dar 11:00 ah hman ni se tih niin, chawhnu dar 01:00 ah Circuit House-ah ‘VIP’s-at-Home’ hman chhunzawm tur a ni. Agriculture Minister Pu PC Vanlalruata chu khuallian ni tura beisei a ni a, Parade Contingent te hnam puanzar chibai buk a chhang let ang. Indepedence Day 2024 lawmnaah hian Ceremonial Parade neih leh tur niin parade contingent 18 tel thei tura beisei an ni a. Parade contingent-te inzirlawkna chu August ni 7,8 leh 9 ah te neih tura ruahman niin, final rehearsal hi August ni 13 ah neih ni se tih a ni. Vawiin meeting-ah hian Champhaia sawrkar Department, zirna in leh Bank hotute, tlawmngai pawl hrang hrang aiawhte meeting ah hian an tel a ni. Attachment Loading attachment...",Dated: 30 th Jul 24 2:56 PM,https://dipr.mizoram.gov.in/post/champhaiah-independence-day-2024-hman-tur-rel |
SOCIAL WELFARE MINISTER-IN MIZORAM AIAWHA CAMP-A KALTE KAWMNA NEI,"1362/2024-2025 Aizawl 30th July, 2024 : Vawiin chawhnu dar 1 khan Pi Lalrinpuii, Social Welfare & Tribal Affairs, Women & Child Development Minister chuan a Office Chamber-ah Mizoram State Council for Child Welfare Member te leh 39th Learn to Live Together Camp, June Ni 24 - 29, 2024 chhunga Chandigarh, Punjab a neih zawh taka tel Mizo naupang 6 leh an Escort 2 te chu inkawmhona a neihpui. Meeting-ah hian Camp an zu kalna chanchin report Escort leh naupangte atanga ngaihthlak niin Camp-ah hian State hrang hrang 18 atangin naupang an kalkhawm a. Item hlimawm tak tak leh naupang tana tangkai tur thil hrang hrang entir a ni a. Mizoram aiawha kalte pawhin item an neih chu lawm a hlawh thu leh Closing function-ah an item chu tih nawntir hial an nih thu ngaihthlak a ni. He Camp hi Indian Council for Child Welfare bultuma neih a ni a. Mizoram State Council for Child Welfare (MSCCW)-ah hian Mizoram Governor chu Patron niin SW&TA, Minister hi ex-officio Chairman a ni a. Working President hovin member 30 an awm mek a ni. Kum 2022 a din tan niin MUP Building, Opposite Rajbhavan South Gate, Upper Khatla-ah an awm a. Tunah hian naupang 12 kumkhat a ₹ 5000-in an sponsor mek bakah naupang huaisen 30 vel huaisen lawmman an dawn theih nan buaipuiin hma an lo lakpui tawh bawk a ni. Camp-ah hian Saihnuni Sailo Memorial School zirlai naupang paruk, hmeichhia 3 leh mipa 3 leh escort 2, SS Memorial School zirtirtute an kal a ni. Minister hian naupang 6 te hi thilpek a hlan a. He hunah hian Working President ni lai Prof. Lianzela hovin MSCCW an tel tha hle a ni. Attachment Loading attachment...",Dated: 30 th Jul 24 2:55 PM,https://dipr.mizoram.gov.in/post/social-welfare-minister-in-mizoram-aiawha-camp-a-kalte-kawmna-nei |
KOLASIB-AH SWACHHATA GREEN LEAF RATING IN HOSPITALITY FACILITIES THUTKHAWMNA NEIH A NI,"1361/2024-2025 Kolasib Dated the 30th July, 2024: Vawiin khan DC Conference Hall, Kolasibah Public Health Engineering Department leh Tourism Department tangkawpin an buatsaih Swachhata Green Leaf Rating in Hospility Facilities committee hmasaber thutkhawmna neih a ni a, Kolasib District Bawrhsap Pu Robert C. Lalhmangaiha, Chairman nibawk chuan he hun hi a kaihruai a ni. Vawiina meeting ah hian Kolasib District chhunga hmalak dan tur sawrkar laipui in a khualzin te thlenna heng Hotels, Lodges, Homestays, leh Dharmshalas an enkawl dan ah leh a ruhrel an in din dan te, faina leh thianghlimna kawnga an chet dan te, zirtirna mipuite laka an kalpui dan te leh faina leh thianghlimna kawnga chin dan phung dang an kalpui dan chungchangah endikna kalpui dan tur sawiho a ni a. He rating system kalpui dan tur hi thuang thumin then a ni a, chungte chu Orientation phase, Voluntary declaration phase leh verification phase-te an ni a. District Level Committee din dan tur te leh Verification Sub-committee din dan tur sawiho a ni a. Kolasib District huamchhung ah hian mimal leh sawrkar enkawl khualbuk 36 vel awm mek in, hengah te hian endikna kapui tura ruahman a ni bawk. Swachhata Green Leaf Rating hi department of Drinking Water and Sanitation leh Ministry of Tourism-in Travel for Life Campaign hnuaia a hmalakna thar a ni a, khualzinte chawlh hahdamna/thlenna hmun (Hospitality facilities) hrang hrang a faina lama kaihhruaina duante an zawm that leh that loh tehna tur a ni a. Heng chawlhbuk thlanchhuahte chu pawl emaw mimal enkawl pawh a huam vek dawn a, tourist-ho hmunhmate vawn fai lehzual a nih theih nan ruahmanna hi siam a ni. Attachment Loading attachment...",Dated: 30 th Jul 24 2:48 PM,https://dipr.mizoram.gov.in/post/kolasib-ah-swachhata-green-leaf-rating-in-hospitality-facilities-thutkhawmna-neih-a-ni |
H&TE (TECHNICAL WING) HRIATTIRNA,"1360/2024-2025 Aizawl the 30th July, 2024: Rajadhani Institute of Engineering & Technology, Rajadhani Hills, Attingal, Trivandrum, Kerala-a course hrang hrang zir duhte tan Ni 31.07.2024, chawhma dar 10:00Am-ah Technical Wing Office, Chaltlang Lily Veng, Aizawl a kal tura hriattir an ni.",Dated: 30 th Jul 24 2:33 PM,https://dipr.mizoram.gov.in/post/hte-technical-wing-hriattirna |
SAITUALAH e-DISTRICT TRAINING NI 2 CHHUNG AWH NEIH A NI,"1359/2024-2025 Dated Saitual the 30th july 2024 : Vawiin khan Saitual District chhunga Common Service Centre(CSC) te ni hnih chhung awh tur e-District Training neih a ni a, he hun hi Dr Lalngura Tlau, Saitual Bawrhsapin hmanpuiin fuihna thu a sawi a, Pu Lalhluzuala, Manager, Marceiles Computer Institute(MCI) Saitual chu resource person niin training a pe a, Pu Malsawmkima Ralte,District Co-Ordinator/Manager,e-Governance chuan a telpui bawk. Vawiin training ah hian Saitual District chhunga CSC khaw 13 an tel thei a, ni hnihna ah CSC khaw 19 te training leh tur a ni. He training ah hian Dr Lalngura Tlau DC chuan thusawiin kalkhawmte chu duhsakna sang ber a hlan a, rilru thar nena theihtawp chhuah turin a sawm a, CSC in a ken tel hmasawnna tam tak chu mipuiten hriain dawng vek thei se a duhthu a sawiin kum 2024 chhunga 100% tlin ngei turin a sawm a ni. DC chuan CSC chungchang sawiin CSC chu hmasawnna tangkai tak a ni a,hun hmasa lamah chuan hmasawnna atana thil pawimawh tih nan inkalpawhna kawng tha a ngaih thin thu leh tunah chuan Digital Highway tih anih angin hmasawnna tam ber chu Digital online-a tih vek a tul a, Digital Online in a thlen lohna khua chu hmasawnna leh sawrkarin mipuite tana ruahmanna neihte a thleng chaklo thin a ni a ti. Signal/Network awm that lohna khua engemawzatah CSC awm tur chu lawmawm atih thu sawiin kalkhawmte hnenah mipui tana thawk an nih thu leh an hna chu langsar vut lo mah se mipuite hmasawnna thlen phakna tura thawhhlawk tak an nihzia inhrereng turin a chah bawk. Dristrict level ah hetianga training hi a van a rin thu leh a tul phawt chuan district hmasawna tur atan chuan insenso pawh a inhuam thu a sawi a, mipuite tana harsatna siam lutuklova rate pawh rualkhai thei ang bera ruahmanna siam turin a chah bawk. Saitual District ah Village Council 44 awmin leh khaw 40 ah kum 2023 khan CSC 20 a awm a, tunah chuan CSC pawh 36 awm tawhin CSC awmlohna khua pali .i.e Lailak, Dilkhan, Changzawl leh Chiahpui ah te nei tura hmalak mek a ni. Common Service Centre(CSC) atang hian Transport Department (Tax and License), Revenue Dept. (NGDRS/IGR Service), Edistrict (Common Certificate), PM-Kisan (Agriculture), PMIAY (Ayushman Bharat), Income Tax , NPS/PMJAY/PMSYM , PM Vishwakarma, Digital literacy Scheme (PMGDISHA), Other Educational Resource Services , Digilocker, Scholarships etc. te a tih theih a ni. Attachment Loading attachment...",Dated: 30 th Jul 24 2:28 PM,https://dipr.mizoram.gov.in/post/saitualah-e-district-training-ni-2-chhung-awh-neih-a-ni |
TOURISM MINISTER-IN NI 4 CHHUNG AWH TUR TRAINING FOR OUTSOURCE FACILITIES UNDER TOURISM DEPARTMENT A HAWNG,"1358/2024-2025 Aizawl, the 30th July, 2024: Tourism for all tih thupui hmanga Tourism Awareness Week hman mek zelah vawiin chawhma dar 11:00 khan Tourism Minister Pi Lalrinpuii chuan Tourism Department buatsaih ni 4 (30-July-2024 atanga 02-Aug-2024) chhung awh tur, 'Training for Outsource Facilities' chu ATI Training Hall, MINECO Aizawlah khuallian niin a hawng. Khuallian Pi Lalrinpuii chuan training chhimtute fuihna thu sawiin, Sawrkarin Tourism Department hnuaia hmunhma pawimawh tak tak a neihte thawhdunna siama midang enkawl tura hlan a nih chhan hriatthiampui tura chahin, tha lehzual zawka hmunhma leh hmanraw neih angte neitu thinlung pu chunga enkawlpui turin a sawm bawk a. Khualzin dawnsawn, ei leh in siam dan, personality development leh sum enkawl dan chungchang thlengin uluk taka ngaihtuahna sen a tul thu kalkhawmte chu chahin, Tourism chu chhiah la lut thei Department a nih piah lamah mipuite ngheng reng Department a nih avangin theihtawp chhuah turin a chah bawk a; training chu hlawkpui ngei turin duhsakna a hlan nghal bawk a ni. Hun hman hi Pu Lalhmansanga, Jt. Director (Admin) ATI chuan kaihruaiin Pi Golda Del Zohmangaihi, Course Director chuan training kalpui dan tur a sawifiah a. Hemi hnu hian Pi R.Lalrodingi, Director, Tourism Department-in Mizoram Tourism dinhmun tarlangin trainee-te fuihna thu a sawi bawk. Attachment Loading attachment...",Dated: 30 th Jul 24 1:42 PM,https://dipr.mizoram.gov.in/post/tourism-minister-in-ni-4-chhung-awh-tur-training-for-outsource-facilities-under-tourism-department-a-hawng |
"District Transport Office, Siaha thuchhuah","1357/2024-2025 Siaha the 30th July, 2024: District Transport Office, Siaha chuan passenger phur lirthei-te tan a hnuai tarlan ang hian thuchhuah a siam. CIRCULAR Sorkar notification, No.B.11013/96/17-TRP/Pt-1, Dated Aizawl, the 22nd Aug, 2023 bawhzuiin, chu notification chhuah ni, i.e 22.08.2023 atanga thla sawm pahnih (12 months) hnuah chuan, passenger phur lirthei, a bikin Maxi cab leh Taxi-te, an lirtheia Vehicle Location Tracking (VLT) device vuah lo reng reng chu, an vuah hma chu heng a hnuaia tarlante hi District Transport Office, Siaha-ah hmalak sak/pek theih an ni tawh dawn lo tih kan inhriattir e. 1. Re-register 2. Permit issue or renewal 3. Fitness Certificate",Dated: 30 th Jul 24 12:48 PM,https://dipr.mizoram.gov.in/post/district-transport-office-siaha-thuchhuah |
RAJYA SABHA MP PU K.VANLALVENA LEH CADC HRUAITUTEN UNION HOME SECTETARY FOR BORDER MANAGEMENT HMU,"1356/2024-2025 30th July, 2024 : Nimin ni 29.7.2024 tlai khan Rajya Sabha MP Pu K. Vanlalvena leh New Delhi-a châm mêk CADC, CEM Pu Rasik Mohan Chakma MLA te chuan Union Home Secretary for Border Management Dr. Rajendra Kumar chu a office chamber ah an hmu a. CADC EM Pu Lakkhan Chakma leh Adviser to CEM Pu Molin Chakma ten an tawiawm a ni. Rajya Sabha MP team te hian Indo-Bangladesh ramri hung pawna mihring chengte chu an chungchang ngaihtuah a ṭul thu Union Home Secretary hnenah hian an thlen a. Fencing chhunga in leh lo dinsak an ṭul thute leh kum tam tak kal tawha BRTF te kawngpui siam chuan ngaihsak a hlawh loh avangin sawrkar laipuiin ngaihsak thuai tura an duh thu an thlen bawk a. Kum 2021-a Bangladesh ramri hrula chengte hmasawnna tur project thehluh tawh tun thlenga hmalakna hmuh tur la awm lo chungchang an thlen bawk. Union Home Secretary Dr. Rajendra Kumar chuan a rang thei ang bera lo bawhzui sak a tum thu Mizoram MP team te hi a lo hrilh nghal a ni. Attachment Loading attachment...",Dated: 30 th Jul 24 12:15 PM,https://dipr.mizoram.gov.in/post/rajya-sabha-mp-pu-kvanlalvena-leh-cadc-hruaituten-union-home-sectetary-for-border-management-hmu |
Agriculture Minister-in Kolasib District-a FOCUS hnuaia Fish Seed Farm hawng,"1355/2024-2025 Dated Kolasib the 29th July, 2024: Vawiin tlai dar 3 khan Pu PC. Vanlalruata Hon'ble Minister Agriculture etc. chuan Fostering Climate Resilient Upland Farming System In The North East (FOCUS) District Management Unit, Kolasib District hnuaia Innovation Fund hmanga Ruattei Fish Seed Farm N. Chawnpuia Cheng Rs 30,08,000.00 senga Sangha chaw siamna khawl din chu a hawng a, Pu Robert C Lalhmangaiha DC Kolasib chu Khualzahawm a ni. Lalengzami Haulai State Project Director IFAD-FOCUS kaihhruaiah hian Agriculture Minister chuan hetianga sangha chi siamna hlawhtling tak mai, puih tlak an awm chu lawmawm a tih thu sawiin, kuthnathawktu zingah sawrkarin an bana kaih zeuha hlawhtlinna chang thei an awm nual a, a zavai chuan theilo mah ila a theih chin chinah kan inkaichhuak zel dawn a ni a ti a. Mizoramah chuan kan eizawnna pui ber chu Agriculture sector a nih avangin kuthnathawktute chawikan zel hi sawrkar chuan a tum a ni a ti bawk. He khawl hian sangha chaw mai bakah vawk chaw leh thil dang dang a siam chhuak thei dawn a, chu chu kuthnathawktute nasa takin a zar an zo thei dawn tih sawiin, hlawhtling taka kal zel turin duhsakna a hlan a ni. He hunah hian Khualzahawm Pu Robert C.Lalhmangaiha, Kolasib DC bakah Ruattei Fish Seed Farm Innovation Fund Awardee Pu Seltawnan thu an sawi bawk a, Dr.Lalrotluanga Sailo Deputy Director (Vety) PMU, FOCUS Mizoramin technical report a pe bawk a ni. Attachment Loading attachment...",Dated: 29 th Jul 24 7:01 PM,https://dipr.mizoram.gov.in/post/agriculture-minister-in-kolasib-district-a-focus-hnuaia-fish-seed-farm-hawng |
Lawngtlaiah 'A Campaign on Preventing and Combating Child Trafficking in 100 Bordering and Adjoining Districts of India' neih a ni,"1354/2024-2025 Dated Lawngtlai, 29th July, 2024 : Vawiin chawhnu khan National Commission for Protection of Child Rights (NCPCR), State Commission for Protection of Child Rights (SCPCR) leh District Administration of Lawngtlai District-te bultumin 'A Campaign on Preventing and Combating Child Trafficking in 100 Bordering and Adjoining Districts of India ' chu DC Conference Hall- ah neih a ni a. Pi Margaret J. Vanlalremmawii (SDO, Sadar) chuan hun a kaihruai. Pi Margaret J. Vanlalremmawii, SDO (S) chuan kalkhawmte hnena lawmthu sawina a nei hmasa a. Child Trafficking chungchang inzirtirna chu August ni 1, 2022 atang khan neih tan tawh niin, kumin bikah chuan June leh July thla chhunga hman tura tih a nih angin vawiin hun hi hman a ni, a ti. Lawngtlai District bakah Mizoram pum huap ang pawhin 'child trafficking case' tam lo hle mahse, khawvel hmun hrang hrangah a hluar tawh hle a, tun atanga thahnem ngai taka a inven dan tur kan lo hriat chian a pawimawh hle a ti. A bik takin Lawngtlai district- ah International border- Myanmar leh Bangladesh- a awm avangin thenawm ram atanga child trafficking awm thei reng a ni tih hriaa mitin kan in ralrin a tul hle a ti a. Mizorama chengte hian thuneitute hnena thil thlen vat hi kan ngaipawimawh tawk lo hle tiin a rang thei ang bera thuneitute hrilhhriat kawngah kan harhthar a tul tak zet a ti. Dan lo taka naupang hralh leh zuar chu thil thleng thei reng a ni tih hriaa, vawiin workshop- a zirtirnate uluk taka ngaithla tur leh 'child trafficking' awm lo tura theihtawp chhuaha tan la turin kalkhawmte leh Lawngtlai mipute a sawm a ni. Vawiina ' A Campaign on Preventing and Combating Child Trafficking in 100 Bordering and Adjoining Districts of India' puala workshop neih ah hian Pu C. Lalremsanga, Judicial Magistrate 1st Class cum Civil Judge, Lawngtlai District Legal Services Authority- chuan resource person niin zirtirna hun a hmang a. Human trafficking chu khawvela Dan lo a sumdawnna hluar ber pathumna a ni tiin, sum leng vak 32 billion dollar vel a awm mek tiin, heihian human trafficking chungchang hriatchian a pawimawh zia a ti lang chiang hle a ti. Dan lo a mihring emaw naupang lei leh hralh chu thil thleng reng a nih avangin, chutiang laka inven dan leh hmalak dan tur hriatchian a tul hle a ti a. National Crime Record Bureau (NCRB) te chhinchiah danin India ramah kum 2022 khan Dan lova mihring lei leh hralh case 6036 a awmin, chung zinga 2878 chu naupang an ni a ti. Dan lo va puitling emaw naupang lei leh hralh hian hluar lam a pan zel nia ahriat thu sawiin, dan kengkawhtute mai ni lovin, mipui zawng zawng tangkhawm a, theihtawp chhuaha kan do a hun tawh tak zet a ni, a ti. Workshop ah hian dan in 'Human trafficking' a hrilhfiah dan te, Naupangten Indian Constitution- a dikna chanvo an neih hrang hrangte leh Dan hmanga hmalak dan kawng hrang hrangte zirho a ni a. National Commission for Protection of Child Rights (NCPCR) - vision leh mission chungchang leh Commission for Protection of Child Rights (CPCR) Act 2015 chu uluk taka zirho a ni bawk a. Naupang lei leh hralh kawnga Ministries, Institutions, Agencies, Establishments leh Schemes chi hrang hrang awm leh an hnathawh dan tlangpui enho a ni a. Dan lo a Naupang lei leh hralh a nih chhan bulpui ber, trafficking kalpui a nih dan tlangpui leh naupang zinga dan lo a lei leh hralh tawk awlsam bikte dinhmun tlangpui chipchiar taka zirho a ni bawk. Pu C. Lalremsanga chuan tunlaiah chuan 'Cyber Era' a awm kan nih tawh angin, online hmanga child trafficking kalpui a hluar tawh hle a ti a. Naupangten zalen taka phone an khawih tawh avangin, naupang tam takte dimhmun a derthawng tawh hle a, internet kaltlangin heng naupang tam tak te hi bumchhuah an ni fo tiin, nu leh pa te kan fimkhur a tul tawh tak zet a ni, a ti. Naupang rukbo an nih atanga darkar 1 chu a pawimawh zual hle tih tarlangin, he darkar khat chhung ngei hian thuneitute hrilhhriat vat a , a tul dan anga hmalak a ngai tiin hun tamtak khawhral a nih chuan naupang chhanchhuah kawngah harsatna lian zawk a thlen thei a ni, a ti. Naupang chauh ni lo puitling, a bik takin hmeichhiate hi dan lo a lei leh hralh an tam hle a, hemi kawngah hian theihtawpa kan thawhho a tul hle tiin kalkhawmte thahnem ngai taka tan la turin a sawm nghal a ni. Vawiina 'A Campaign on Preventing and Combating Child Trafficking in 100 Bordering and Adjoining Districts of India ' workhop ah hian Pu Tlualaisa Hlychho, Addl. SP, Dr. Doris Lalrinawmi, SDC, District Child Protection Officer (DCPO) leh MHIP, LWA, MUP, CYLA, BSF ai awhte bakah Juvenile Justice Board (JJB), Anganwadi Workers leh NSS, Government Lawngtlai College zirlaite an tel a ni. Attachment Loading attachment...",Dated: 29 th Jul 24 4:52 PM,https://dipr.mizoram.gov.in/post/lawngtlaiah-a-campaign-on-preventing-and-combating-child-trafficking-in-100-bordering-and-adjoining-districts-of-india-neih-a-ni |
"Mizoram Legislative Assembly, Subject Committee - IV thukhawm","1353/2024-2025 Aizawl the 29th July, 2024 : Vawiin khan Assembly House, Annexe Building Committee Room-ah Mizoram Legislative Assembly, Subject Committee-IV chu an Chairman Pu Lalmuanpuia Punte, MLA kaihhruaiin an thukhawm a. He hunah hian Subject Committee-IV hnuaia Department hrang hrangte hmalakna zirchian a ni. Mizoram Legislative Assembly, Subject Committee-IV ah hian Chairman bakah member dang pariat an awm a ni. Attachment Loading attachment...",Dated: 29 th Jul 24 4:10 PM,https://dipr.mizoram.gov.in/post/mizoram-legislative-assembly-subject-committee-iv-thukhawm |
"SOCIAL WELFARE, TRIBAL AFFAIRS, WOMEN & CHILD DEVELOPMENT MINISTER-IN CYCLONE REMAL TUARTU NAUPANGTE HNENAH CHHAWMDAWLNA A HLAN","1352/2024-2025 Aizawl dated 29th July 2024: Vawiin chawhnu dar 1:00 khan Hyve Aizawl City Hall-ah Women & Child Development (WCD) hnuaia scheme pahnih, Mission Vatsalya leh Mission Shakti-te kaltlangin May ni 28, 2024-a Cyclone Remal vanga Mizoram hmun hrang hranga vanduaina leh harsatna tawk zinga naupangte hnena chhawmdawlna hlanna hun 'Remal's Child Victum's Compensation Programme' hman a ni a. Pi Lalrinpuii, Minister, Social Welfare, Tribal Affairs, Women & Child Development Department chu khuallian niin Cyclone Remal tuartu naupangte hnenah chhawmdawlna thilpek a hlan. Minister Pi Lalrinpuii chuan Cyclone Remal avanga mi tam takin an in leh lo mai bakah nunna hial an chan leh chhungkaw thenkhatte Relief Camp-a an awm a ngaih phah chu pawi a tih thu sawiin, khuarel chhiatna tuartu naupangte chu 'The Juvenile Justice (Care and Protection of Children) Act, 2015 chuan a bika enkawl leh venhim ngai (Children in need of care and Protection) a tihte zing ami an nih avangin ngaihpawimawh an ni, a ti. Sawrkar atanga tanpuina awm ang angte hmanga tuamhlawm an nih tur thu leh heng tanpuinate hi tangkai tak leh hmasawn nana hmang tur leh chhelna leh beiseina nen hma hun thlir tlat turin a chah a. Khuarel chhiatna tuartu naupangte chhawmdawl leh tanpui chu sawrkarin a ngaih pawimawh thu Minister chuan sawiin, thlipui Remal avanga chhawmdawl ngai naupang chhinchhiah 96 an awm mek thu a sawi a. Women & Child Development hmalaknain a tum khatna atan naupang 41-in tanpuina an dawng chu lawmawm a tih thu a sawi bawk. Pi Lalrinpuii chuan chhawmdawlna pekte chu zirchianna leh finfiahna atanga teha chhawmdawlna mamawh hmasa zual ngawih ngawiha ngaihte an ni tih sawiin, chhawmdawlna la dawng ve lo te pawhin an la dawn zel theih nan kawng hrang hrang dapin theihtawp chhuaha hma lak zel tum a ni, a ti a. Hrisel taka naupang an than len theih nan chhungkua leh khawtlangah boruak zalen, him leh muanawm siam a pawimawh thu sawiin, inrikrapna leh hleilenna chuan a chhe zawngin naupang rilru nasa takin a nghawng theih thu a sawi a. Naupangte seilenna inchhungkhur him leh hlim siam tura hma la theuh turin nu leh pa kalkhawmte pawh a chah nghal bawk a ni. He hun hi Pi Zoramthangi Chhangte, Director, WCD chuan kaihruaiin kalkhawmte lawmna thu a sawi a. Pi Amy Lalrinpuii, Principal Programme Manager, Mizoram State Child Protection Society chuan 'Cyclone Remal's Child Victim Compensation Program' kaltlanga naupang chhawmdawl leh tanpuina kalpui a nih dan a tarlang a. Chhawmdawlna dawngtu naupang chhungte atangin thusawi ngaihthlak a ni bawk. District Child Protection Unit, Aizawl leh Child Welfare Committee, Aizawlte chuan May ni 31, 2024 atanga July ni 5, 2024 chhung khan Aizawl leh a chhehvel hmun hrang hranga Cyclone Remal-in chhiatna a thlen tuartu naupangte zirchiangin finfiahna hun an nei a, he chhiatna thlengin a nghawng zingah hian naupang 96 lai an tel a ni. He chhawmdawlna programme-ah hian Mission Shakti hnuaia Beti Bachao, Beti Padhao (BBBP) atangin hmeichhe naupang 28 te SSA Account hawn sak an ni a. Naupangte'n ei leh in tur tha an neihna turte, an lehkha zirna puitu tur leh hriselna tha an neih theihna atana an inenkawlna turin Mission Vatsalya hnuaiah Juvenile Justice Fund atangin naupang 16 te kum khat chhung atan thla tin Rs. 2,000/- theuhin sum leh paia chhawmdawlna (Sponsorship) pek an ni a. Heng bakah hian naupangte hi gift package pek niin, mi inphalte'n stationery item-te an pe bawk a ni. Vawiin hun hmannaah hian Directorate of Women & Child Development leh Aizawl Head Post Office-a thawktute an tel a ni. Attachment Loading attachment...",Dated: 29 th Jul 24 3:55 PM,https://dipr.mizoram.gov.in/post/social-welfare-tribal-affairs-women-child-development-minister-in-cyclone-remal-tuartu-naupangte-hnenah-chhawmdawlna-a-hlan |
SAITUALAH BAWRHSAP HOVIN DISTRICT CONSUMER PROTECTION COUNCIL VAWI 1-NA THUKHAWM,"1351/2024-2025 Dated Saitual the 29th July 2024 : Vawiin khan District Consumer Protection Council Committee vawi 1-na chu Saitual Bawrhsap Dr. Lalngura Tlau hovin DC Conference Room-ah meeting neih a ni a. He hunah hian District Consumer Protection Council hmaklakna tur hrang hrang leh hriat tur pawimawh inhrilhhriatnate neih a nih bakah thil tul dang pawimawhte sawi ho a ni. C hairman Dr. Lalngura Tlau chuan kalkhawmte hnenah lawmthu sawiin District Level Consumer Protection Council a awm chu lawmawm a tih thu a sawi a, mipuite hian kan dikna chanvo kan hriat tawk loh thin avangin sumdawngten sum tam tak min eisak fo thin a ni a ti a. Mipuiten mahni rights theuh hrechiang lehzual tura veng/khawtina consumer union din tha a tih thu a sawi bawk. Mipuite hi consumer leh service provider kan nih kawp fo avang hian buaina leh harsatna tamtak a awm thin a, chutihrualin inbumna kawng tam tam tak laka mitinten an dikna chanvo theuhte an humhalh theih nan theihtawp chhuah tlang theuh turin kalkhawmte a chah bawk. Meeting-ah hian District Level Consumer Protection Council memberte atangin consumerte'n harsatna an tawh thinte an sawi bakah Legal Metrology awm tura hmalakte, mipuite hnena awareness neih dan turte, ration card leh gas chungchanga harsatna awm thin chinfel dan turte leh thu pawimawh dangte rel a ni. Vawiin meeting-ah hian Pu Lalthakima Chhangte, SDO Sadar bakah Pu Zairemkima DCSO Saitual, Line department aiawh, Mizoram merchant Association, Saitual District Consumer Union aiawh bakah NGO aiawhte an tel thei a ni. Attachment Loading attachment...",Dated: 29 th Jul 24 3:43 PM,https://dipr.mizoram.gov.in/post/saitualah-bawrhsap-hovin-district-consumer-protection-council-vawi-1-na-thukhawm |
CHAMPHAI DISTRICT CONSUMER DISPUTES REDRESSAL COMMISION THUCHHUAH,"1350/2024-2025 Champhai, 29th July, 2024: 1. Champhai District Consumer Disputes Redressal Commission chuan tunhnai khan thil lei chungchanga harsatna neite thubuai hrang hrang a chingfel a. Motor man inpek that loh chungchangte chingfelin Electric kalsual avanga bungraw chiatna theng chungchangte a lo ngaihtuah tawh bawk. Thubuai ngaihtuah mek zingah Bungraw man pek tawh, bungrua la dawn si loh te a tel a ni. 2. He commission-ah hian thil lei kawnga harsatna hrang hrang - online shopping leh delivery chungchanga harsatna te, warranty chungchanga buaina te, a man bituk aia to a thil man chhiar chungchangte leh thil lei quality tha lo emaw hmelhem chungchanga harsatna hrang hrang te a thlen theih a ni. 3. He commission hian thil leitute tan awlsam takin thil lei kawnga harsatnate a ching fel thin a ni. Bungraw (goods) lei chungchang harsatna chauh ni lovin 'service' dawn that loh chungchanga harsatna hrang hrangte pawh a huam vek a. Hetiang lam harsatna nei chuan engtik lai pawhin complaint thlen theih reng a ni. 4. Heng a chunga tarlante baka Consumer chungchanga harsatna neite chuan President, Champhai District Consumer Disputes Redressal Commission - District & Session Judge, Champhai Judicial District Court leh Registrar (District Civil Supply Officer) hnenah ziakin emaw online https://edaakhil.nic.in/ -ah thlen theih reng a ni e. CDCDRC Press Handout.pdf",Dated: 29 th Jul 24 3:38 PM,https://dipr.mizoram.gov.in/post/champhai-district-consumer-disputes-redressal-commision-thuchhuah |
"PRESS STATEMENT OF PU B. LALCHHANZOVA, MINISTER OF STATE – LAND REVENUE & SETTLEMENT DEPARTMENT IN HIS PRESS MEET ON 29TH JULY, 2024","1349/2024-2025 Land Revenue Department Perspective Plan: Land Revenue & Settlement hi ni 21, January, 1972 ah din ani a. A mawhphurhna tlangpuite chu survey, settlement leh Land Records vawn bakah chhiah lak ani. Land Revenue & Settlement Department hi March ni 29, 1994 ah Major Department ah hlan kai ani. Land Revenue & Settlement Department hnuaiah hian Directorate pahnih a awm : Directorate of Land Revenue & Settlement leh Directorate of Registration and Stamps (Estd :27 th September, 2013). DLRS hian ram teh, Land record vawn leh ram chhiah khawn te an thawk a. DR&S lam hian ram in hralh, lei leh dahkham bakah thil in hralh reng reng sawrkar hriatpui anih nemnghehnan Stamp duty leh registration hna te an thawk ani. Tun Dinhmun ah thawktu awmdan tiang hi ani : Sl.no Group Filled Vacant Sanctioned Strength 1. A 22 12 34 2. B 125 135 260 3. C 87 76 163 4. D 270 223 493 Land Revenue & Settlement Deptt chuan mipui leh sorkar indawrna a harsatna awm leh thil kal muang lutuk tih zia awma, sorkar kaphung fel zawk siam turin kawng hrang hrangah hma a la mek: 1. Department chhung lam inthuam that : A) Land Pass awlsam zawka neih theih nan ruahmanna thar leh tih danglam : Ram pass siam chhung rei lutuk tihtawi dan kawng dap mek ani a. Ram pass a bikin LSC siam hi a kalkawng a thui hle a. Level hrang hranga thawktu indaihloh vang ani bera. Hemi piah lamah hian a buaipui dan process a thui vang pawh ani bawka. Ram pass te a rang zawka pekchhuah anih theih nana hmalakna thenkhat te chu : a) A tehtu lam surveyor lak belh tura ruahmanna awmsa chak zawka tih hlawhtlin nan hmalak mek ani a. MPSC in surveyor 15 lakna tur advertisement No. A.12024/3/2024-MPSC(DR-II) dated 9 th July, 2024 khan a tichhuak tawh a. Surveyor tam zawk kan neih theih nan ruahmanna dang pawh zirchianna siam tum mek ani. b) Empanelment of survey firm chu peihfel tep ani. c) LSC/Pass hmingthlak timuangtu lian tak map drawing hi chakzawka kalpui anih theih nan leh thawktu indaihloh phuhruk nan Map drawing hi engemawzat outsource tum ani. Hei hian a process a tih ran bakah department lam workload a chhawk viau tura rin ani. Empanelled firms te hemi atan hian hman tangkai tum an ni. d) LSC siam leh tihdanglam process thui lutuk leh dawhkan paltlang hnem lutuk hi department officials te nena in rawnin tihtlem/tawi dan kawng dap tum ani. e) Survey khawl leh khawl hmanga ram teh tawh sa data process nana khawl pawimawhte nal taka khawih thei turin concerned staff te training hmanga tuaihriamna tur ruahmanna siam tum ani. B) Bifurcation of Settlement Office, Aizawl District : Aizawl ah hian Directorate leh Settlement Office in ram teh, ram buai chinfel leh field work hrang hrangte hi an in chansem a. Hemi avang hian Directorate in an hna pui ber direction, administration leh monitoring te khawih hman lovin district hrang hrangte pawh duh anga vilna hun a awmlo thina. Hemi siamthat nan leh mipuite pawn mumal zawka an ram record awmnate an hriattheih nan Aizawl ah Settlement Office North leh South siam a geographical area felfai taka then chu kan sawrkar tirh atanga kan vei em em ani a. Officials te nen ruahmanna siama vawi tam kan thut ho hnuin July 25,2024 khan Notification chhuah ani a. Aizawl dist a khua leh veng te chu chhim leh hmar ah thenin kan awmna lam office kha dawr tawh mai tur ani. Director chan leh SO chan tia buaina leh kal sual thin kha a bo tawh dawn ani. Directorate in a thawh tur diktak a thawk thei tawh dawn bawk a. Hei hi tun kum October ni 1 atanga hnathawk tan thei tura in ruahman ani. C) Surveyor indaihlo phuhruk nan surveyor lak belh leh private surveyor empanelment: LR&S department ah hian surveyor post 137 awmin heng zinga Post 76 te hi hnawh khah loh anni. MPSC in July ni 9 khan surveyor 15 lakna tur a tichhuak tawh a. Hei hian engemaw chen min chhawk kan beisei ani. Surveyor post zawng zawng pawh hnawh khah nise kan ram than dan enin mipui mamawh hi duh angin kan phuru zo dawnin a lang lo. Surveyor indaihlohna avanga mipui tawrhna phuhru turin private survey firm te empanel turin hmalak mek ani a. EoI chhuah niin firm 17 in an chhanga. Tun atanga rei vaklo ah chuan hei hi tihfela Firm te hi chhawr tan theih kan in beisei ani. Mi harsa zawk, private firm ruai ve thei lote tan sawrkar surveyor te service hi a bo dawn chuanglo ani. Hemi bakah hian state lian zawk thenkhata an tih angin Licensed surveyor neih leh chhawr dan te pawh dap mek zel ani. Sawrkar rate bithliah te an pawm hnuin empanelled firm te hi orientation programme hmanpui annih hnuah mipui chhawr theih anni dawn ani. D) District thar pathuma LR&S hnathawk thei tura thuam : Kan district thar pathum Saitual, Khawzawl leh Hnahthial ah district revenue office a taka kalpui anih theih nan DP&AR ah post create phalna dil niin minphalsak tawh a, Finance Department concurrence dill eh mek a ni a, hei pawh hi State sawrkar in min phalsak thuai kan beisei. E) Collection of Pending cases from Subordinate Offices and Monitoring by Government : LR&S department chuan march ni 28, 2024 khan order No.A.42011/1(b)2010-REV ti chhuakin district hrang hrang a pending case te a dil khawm a. Chuta district hrang hrang te pending case neih dan chu hetiang hi ani: Sl. No Directorate/District No. of Pending Cases 1 Directorate 2869 2 Aizawl 1526 3 Lunglei 710 4 Champhai 2377 5 Serchhip 2182 6 Kolasib 3052 7 Mamit 793 8 Khawzawl 349 9 Saitual 4 10 Hnahthial 46 May ni 7, 2024 khan heng pending case zinga kum 2021 thlenga dawn tawh chin chu June 2024 ral hmaa clear vek tur leh chumi hnu lama dawn te chu pending clear dan thla hnih dana report thin tura in hriattir ani bawk. 2. Land Record mumal zawka siam leh semrual hna mumal taka kalpui: A) Land record mumal taka siam tuma hma lak mek ani . Comprehensive Integrated GIS based system for maintenance and Management of Land Records in Mizoram (e-RAM) NEC hnuaia cheng vbc 6.48 hmanga buaipui mek chu launch theih ani tepa. GIS (Geographic Information System) hmanga duan he system hmang hian LR&S hnathawh leh record te chu tunlai thiamna hmanga thawh leh vawn ani tawh dawn ani. He project kaltlang hian LR&S department in service a pek tam zawk (16 services) te chu online a dil leh thawh anni tawh dawn a. LSC hmingthlak, ram teh, House pass dil, surveyor detailment leh adangte chu mahni in lum atangin a dil theih tawh dawn bakah mahni a online a dil thiam lo te tan pawh mahni veng leh khua a Common Service Centre te kal tlangin a dil theih dawn ani. Hei hian file leh lehkha bo, khawi lai mawa file tang rei thin leh harsatna tam tak thleng thin te a tihbo kan beisei ani. B) Land records vawn him : Directorate ah pilot project a bul tan ani a. Ram pass leh a connected paper zawng zawngte scan a digitise mek ani a. A hlawhtlinna hmuh nghal anih avangin district zawng zawng ah hei hi tih ve turin hmalak ani a. 2025 ah chuan Mizoram puma record te digital format a dah hman vek tum ani. C) Land Bank fel fai zawka vawn : Sawrkar in chhan hrang hrang avangin ram ruak - ram awl a mamawh thina. Khuarel chhiatna vang te, tunhma a ram pek thuahte leh, inhmun in thuah bakah mi harsa leh mamawhte tan ram mamawhna a sang thin hle a. Sawrkar in House site plan a regularise atang te, mimal ram divert leh sawrkar hmalakna a ram awl chhinchhiah te hi land bank ah dah khawm thin ani a. Land bank ah ram tam zawk dah anih theih nan leh a hmu tur leh mamawh diktak ten ram an hmuh theih nan leh hmalam huna sawrkar project atana hman tangkai anih theih nan leh Land Bank hi mumal zawka kalpui anih theih nan System tha leh mumal duang turin committee din ani a. He committee recommendation hi a taka kalpui anih hunah chuan sawrkar land bank a ram awmte chu fekfawn leh dan ang taka hman ani dawna. Sawrkar leh public policy tih hlawhtlin nana hman ani ang. Land bank a awm tur Compensatory Afforestation atan ram engemawzat chhinchhiah ani tawh bawka. Mizoram chhunga project hrang hrang thawh tur lo kal thinte hi project tlakna hmun hi forest area anih hian kha forest area lak tur aiah khan compensatory afforestation pek angai thin a. Heng atana ram zawn chawp hi buaithlak chang a awma. LR&S chuan tunah Mizoram district hrang hrang a SO te kal tlangin CA land tur hual lawk ram hectare engemawzat a zau a chhin chhiah tawh ani. Project thar awm apiang chu hetatang hian CA tur theh chhuah zar zar theih ani tawh dawn ani. Tun hnaiah NH 306/NH6, FCI kudam tur Sairang Dinthar, Mualkhang Bottling plant atan te 332.811Ha pek chhuah ani tawh. 3. Rambuai chin fel thua hmalak dan . A) Mizoram Land Revenue Act, 2013, section 6(1) tlawh chhanin Revenue Officer hrang hrang te (SDO Civil te telin) te chu Revenue Court ah May ni 1, 2024 khan Notification hmanga puan anni a. Revenue Commissioner atanga Sub Division thlenga an mahni zawna thuneihna sem zai niin heng court te hian an mahni bial theuh ah thubuai an ngaihtuah thin ang. B) Rambuai harsa bikah fact Finding Team din: Rambuai harsa bik, Officer pakhat tana han chin fel mai harsa hi a awm thina. khawilai veng emaw House site plan ah te complaint tam tham tak a luh chang a awm. Department chuan heng chinfel nan Fact Finding Committee din thin a rel a. Anni hian complaint lutte leh tul dang te uluk taka zirchiangin Sawrkarah an zirchianna hun tiam chhungin an thehlut thin dawn ani. 4. Mipui leh sorkar department te nena in dawrna lam : A) AMC area a House pass dilna form Minister a dil kher ngai chu mipui awlsamna ngaihtuah chunga tih tawp ani. Director ah he thu neihna hi tun kum January 25 khan hlan ani. B) Deptt te Land lease nei vek tur leh hung tha vek turin ngen: Central leh State Sawrkar department te chu an land lease copy thehlut turin July ni 10, 2024 khan office order hmanga hriattir anni a. Hei hi an ram neih dan dinhmun tih chian nan leh vawn him nana tih ani. C) Rambuai tam zawk hi ram humhalh that loh vang ani a. Ram kan lei anih chuan fimkhur takin lei ila. Kan ram lei te hung thlap zel turin kan in ngen ani. D) Complaint Box Office tina dahte hmang tangkai chungchang : Minister office bakah Directorate leh district office zawng zawng ah Complaint box hun vek anih bakah https://mipuiaw.mizoram.gov.in ah te harsatna leh rawtna thlen duh te tan thlen theih ani. Complaint Box ah hian complaint 17 a lut tawha buaipui mek anni. Mipuiaw ah hian 13 lut tawhin 1 tihloh chu chhan fel anni tawh ani. E) Customer care ah tan la dawn :Mipui tana dawr harsa leh nuamlo department nia sawi kan awm thin chu a zialo kan ti hle maia. He mi kawng ah hian tawngkam bakah lehkha chhuah meuh pawn kan in fuih mawlh mawlh renga. Sawrkar hnathawk in antih awmloh tak heng sum therhlo beisei ang chi pawh complaint mumal taka aluh a finfiah anih phawt chuan kan enliam dawn lo ani. Hemi kawngah thawktute pawn tan la zual sauh sauh ila. Mipui min dawr tute dawh thei taka dawr thin turin kan in chah nawn leh bawk ani. F) E – Office :tunlai thiamna thang zelah LR&S department chu e-office a luh chhoh tum ani a. Land related services e-ram lama lut bak zawng pawh e-office a kal turin ruahmanna siam mek ani. G) Survey leh Resurvey : Khua la survey lohte chu SVAMITVA hnuaiah survey mek zel anni a. Ground truthing pawh chak taka umzui zel ani. Khua survey na rei tawhtak, inhmun tam tak awm belh tawh, resurvey ngai em em tawhte hi survey turin hmalak ani dawn a. Hemi atan hian senso tlem zawk leh rang zawka survey anih theih nan aerial survey (Lidar technology) hman te pawh kan rilruk mek ani. Central scheme leh EAP te pawh hemi tih hlawh tlin nan hian dap mek ani. H) Government Complex/ Ainawn Veng restriction hlih: Sawrkar hmasa lamah te Council of Minister in alo rel tawh angin General Administration Department nena in zai chung zelin he hmuna restriction hi hlih a, a tul anga regularisation kalpui tum ani. A kalphung tur leh a kalpui dan tur chipchiar chu sawrkar in ala duang ang. I) AMC Area Hazard zone mapping : Urban Development and Poverty Alleviation department in the Mizoram Urban Area Building Regulation, 2024 a tihchhuah zulzui in Land Revenue & Settlement department chuan joint survey team a dina. He team hian high risk zone leh Area specific hazard zone map siam hna a thawk anga. AMC area ah bul tan ani ang. 5. Central Schemes leh Projects: A) Central Sector Scheme chak zawka kalpui : LR&S hian tunah CSS pahnih i)Digital India Land Record Modernisation Programme (DILRMP) leh ii) Survey of Villages and Mapping with Improvised Technology in Village Areas (SVAMITVA) te kan kalpui meka. Heng scheme te hi chak zawka implement annih theih nan Central sawrkar lama hotute biak pawh reng anni a. State lama a buaipitute pawh chak zawka hna an thawhtheih nan kan in fuih reng ani. SVAMITVA hnuaiah hian khaw 319 cover tur ani a. khaw 279 ah drone hmanga thlalak ani tawh a. (Mamit a khaw 40 tih loh chu cover kim ani tawh). DILRMP hnuaiah hian Khazawl leh Hnathial town area te resurvey turin ruahmanna siam mek ani bawk a. ADC area lamah pawh District Council te nen tangruala hma lak vat tum ani. B) Land base Urban livelihood Project : Land revenue and settlement Department hian khawpui chhung leh daifem deuh ah te ram awl zawna, sawrkar hminga dah a, chung ram ruakte chu eizawnna tlak a cheibawla (development of basic amenities) chung hmun ah te chuan khawpuia cheng eizawnna haihchham ten an duhzawng eizawnna an kalpui theih nana hmalakpuia ram chu awmze neia hun enge maw chen hman hawh tirna tur project siam tum ani. C) Infrastructure leh Khawl ah Department Thuam Chak dawn : Directorate bakah District Office te thuam that an ngai hle maia. Building thar sak leh kan staff te mamawh khawl a bikin GPS leh Computer te a tam thei ang pek dan tur ruahmanna siam ani. 6. Revenue Tax tam zawk lakluhna atana ruahhmanna te: A) Stamp duty awlsam zawka mipuiin an pek theih nan E stamping rules peihfel ani tawh a. July ni 2, 2024 khan Sawrkar Gazette ah tih chhuah ani tawh ani. Logistics tihfel ngai tlem la awmte tihfel anih hnuah chuan mipuiin physical stamp lei ngai tawh lovin online in e-stamp an lei thei tawh dawn ani. Hei hian stamp paper indaihlo leh a lei tura tlan kualngai chu a tibo tawh dawn ani. B) Registration fee awlsam zawka pek: Ram in lei leh hralh, dahkham leh thil dang dang ah hian registration fee hi SBI main branch a pek ngai ani a. Hei hian mipui senso a ti tam hle a. Hun a heh bawk ani. Registration fee hi District tina SO office a pek theih turin ruahmanna siam ani tawh a. Aizawl SO office ah hian July 22 atang khan hman tan ani tawh a District dang ah pawh hman anih thuai theih nan SO ten hma an la mek ani. C) Stamp collection mawhphurtu ber Inspector General of Registration & Commissioner of Stamps leh supporting staff post siam : He office hi din tawh ani a. Post la create loh ala ni thunga. He office hi stamp duty leh registration lama nasa zawka tan kan lakna tur atan a pawimawh khawp maia. District thar pathumah SRO kan la activate lo deuha. Property registration leh stamp duty te mipuite hnaih theih bera hnuhhnaih kan duh avangin SDO (Civil) te hi Sub Registration Officer atana hman tangkai kan tum bawk ani. Heng SRO (District leh Sub Division amite) ten tluang tak leh dik taka hna an thawhtheih nan hian direction leh administration pe tur leh a bul tan nan handholding titurin IGR office ah IG, Jt.IG leh DIGR post khat theuh leh Assistant Programmer post 2 create turin dilna kan siam meka. Sawrkarin min pawmsaka heng post tehi min hnawhkhah vat sak kan beisei ani. Hemi atang hian stamp leh registration ah sawrkar in sum tam zawk a lakluh bakah heng service mamawhtute pawh hian District mai nilo Sub Division level-ah heng service hi an dawng thei dawn bawk ani. Hei hian Mizorama Civil Sub Division administration tihchak kawngah awmzia a neih kan beisei bawk ani. D) Progressive taxing : Ram ngah leh mi hausa ten sawrkara chhiah tam zawk an chhun theih nan Progressive taxing kalpui tum ani a. A kalpui dan tur ruahmanna siam mek ani a. A zirchiangtu committee din tum mek ani. E) Land Tax Rate revise : Ram chhiah lakna rate kan hman lai hi 2014 atanga kan hman tawh ani a. Thil man to chho te enin revise a hnu tawh hle ani. Land tax revise tur hian a zirchiang tur ruat thuai anni dawn. F) Online tax Payment : AMC area a online Land tax payment kalpui mek chu a hlawhtlinna hmuh mek ani a. 2025 kum ral hma in Mizoram puma online tax payment hi kalpui tum ani. 7. Hmalakna hmachhawp dang: Senior SOs at Aizawl and Lunglei : Aizawl leh Lungleite hi District ah pawh a lian leh district headquarters pawh Municipal Body din ngaikhawpa khawpui lian anlo nih takah chuan LR&S department office mamawhna pawh mipui mamawh phuhruk harsa khawpin a lo tam ta a. Ram teh leh then, ram buai, stamp and registration, chhiah khawn, court case, land acquisition bakah hnatul dang tam tak hi nitin an khawih thin ani. Heng ah hian Settlement Officer tehi an hah lutuk mai niloin mipa khat tana thawhsenloh hna a awm tawh ani. Chu vang in Aizawl North leh Aizawl South bakah Lunglei ah te hian Senior SO post siam a an hnuaiah SO pakhat, ASO pakhat leh ASO (T) Pahnih theuh dah belh a heng district lian pahnih hi thuamchak tum an ni. PRESS STATEMENT.docx Attachment Loading attachment...",Dated: 29 th Jul 24 3:31 PM,https://dipr.mizoram.gov.in/post/press-statement-of-honble-minister-pu-b-lalchhanzova-minister-of-state-land-revenue-settlement-department-in-his-press-meet-on-29th-july-2024 |
ALIMCO leh DC Khawzawl tangkawpin PwD Assessment Camp buatsaih,"1348/2024-2025 A izawl Khawzawl 29th July, 2024: Artificial Limbs Manufacturing Corporation of India (ALIMCO) leh Deputy Commissioner Office, Khawzawl tangkawp chuan Khawzawl District chhunga Person with Disabilities (PwDs) tan Assessment Camp a buatsaih. Assessment Camp hi ADIP Samagra Siksha Scheme hnuaia Person with Disabilties (PwDs) ten an mamawh hmanrua - Aids and Appliances an dawn theihna tur a endikna a ni. He Assessment Camp hi vawiin hian DC office Auditorium-ah Khawzawl town area, Arro khua, Hmuncheng, Tualpui leh Ngaizawl tan camp hi neih a ni. Assessment hi Ni 29 July, 2024 atanga Ni 1 August, 2024 thleng Khawzawl district-a khaw hrang hrangah neih a ni ang. He camp-ah hian ALIMCO atangin Pi Madhur Sharma, Audiologist ALIMCO, Pu Ritik Ramavat, ALIMCO, Pu Lalrinpuia P&O ALIMCO te telin, DC Office Khawzawl, ICDS Khawzawl leh District Hospital Khawzawl ten an tawiawm a ni. He assessment camp-ah hian Khawzawl District chhungah tanpuina dawngthei (benificiary) 280 chuang an awm. Attachment Loading attachment...",Dated: 29 th Jul 24 3:06 PM,https://dipr.mizoram.gov.in/post/alimco-leh-dc-khawzawl-tangkawpin-pwd-assessment-camp-buatsaih |
Aizawlah World Hepatitis Day hman a ni,"1347/2024-2025 Dated Aizawl, the 29th July 2024 : Vawiin chawhma dar 11 khan Health & Family Welfare Department leh pawl hrang hrang tangrualte huaihawtin World Hepatitis Day 2024 chu kumin thupui thlan ""Its time for action"" behchhanin Taxation Department Auditorium, MINECO, Khatla, Aizawlah Health Minister Pi Lalrinpuii hova hman a ni. He hunah hian National Health Mission, NVCHP, MSACS, PATH leh SHALOM Society hruaitute bakah, Aizawl West College, Aizawl North College leh ICFAI University-a zirlaite an tel a, mithiamte hnen atangin Hepatitis chungchanga hriattur pawimawh leh thu bengvarthlak tak takte ngaihthlak a ni. Khuallian Health Minister Pi Lalrinpuii chuan Hepatitis lo insiam theih dan bakah a darh chhan hrang hrangte leh inven dan kawng hrang hrangte a tarlang a. Khawvel pum huap pawhin Hepatitis chu um bo tura chak taka hmalak mek zel a nih thute, he mi atan hian mi tinin chanvo pawimawh tak kan neih theuh bakah mipui vantlang hnenah pawh zau zawka heng thute hi puanzarpui turin kalkhawmte a sawm nghal bawk a ni. Hei bakah hian he ni pual hian mithiam hrang hrangte hnen atangin thusawi ngaihthlak a ni a. Dr. Eric Zomawia, Mission Director, National Health Mission (NHM) chuan Hepatitis inkaichhawn theih dan leh a lanchhuah dante a sawifiah a, Dr. Doris Lalnunmawii Sailo, State Nodal Officer, NVHCP chuan kumin World Hepatitis Day thupui sawizauin hmathlirte a tarlang a, Dr. Chawnglungmuana, CEO, SHALOM Society pawhin Hepatitis laka inven dan tih thupui hmangin zirtirna a pe bawk. World Hepatitis Day puala hun hman hi Dr. Vanlalsawma, Principal Director, Health and Family Welfare Department chuan lawmthu sawiin a khar a. Hemi hnu hian a duh apiang tan Health Department-a thawktute’n a thlawnin Hepatitis leh HIV test an neihsak nghal a ni. Attachment Loading attachment...",Dated: 29 th Jul 24 2:56 PM,https://dipr.mizoram.gov.in/post/aizawlah-world-hepatitis-day-hman-a-ni |
SCHOOL EDUCATION THUCHHUAH,"1346/2024-2025 Aizawl the 29th, July, 2024: Nitin chhuak Vanglaini chanchinbu a fakna (advertisement) ni 07.02.2024 a chhuak thu tarlan pakhatah chuan hmanhmawh taka pawl X, XII, B.A leh M.A Certificate mamawh tan Zoram Edu Hub-te biak theih an ni tih tarlan a ni a. Hei hian Zoram mipuite ah kan zirna kalphung hlutna tibo leh dan lova certificate neih theihna a awm emaw tihna a rawn thlen tih hriat a ni a. He fakna (advertisement) hi Zoram Edu Hub neitu lam Mizo tawng thiam tawk loh avanga a hriatthiam dan anga a neitu lo duan niin, chanchinbu lam pawn a siam thatna corrigendum ni 13.06.2024 ah a chhuah a. Chutih rualin mipui lam pawh dik lo taka zirna certificate neih hi dan bawhchhiatna niin dan hmang veka hrem theih a ni tih kan inhriattir a. Dan zawma dik taka zirna certificate-te nei zel turin kan inngenin kan insawm a ni.",Dated: 29 th Jul 24 2:34 PM,https://dipr.mizoram.gov.in/post/school-education-thuchhuah |
MINISTER DR. VANLALTHLANA'N A BIAL CHHUNG YMA LIBRARY A HMAN TUR LEHKHABU A HLAN,"1345/2024-2025 Aizawl, 28.7.2024 : Nimin khan Minister Dr. Vanlalthlana chuan a bial Aizawl North-II Assembly Constituency huam chhung tlawhin, branch YMA Library a dah tur lehkhabu a pe a ni. Minister chuan Ramhlun S leh Laipuitlang branch YMA te hnen ah Library ami tur zirlaiten an zirna kawnga tangkai tur lehkhabu engemawzat a hlan a. Laipuitlang Local Council House ah a bial chhung mipuite nen inkawmna neiin Minister a bial chhung mipuite leh khawtlang hruaiten an mamawh leh harsatna te a ngaithla a ni. Minister Dr. Vanlalthlana chuan tukin hian Laipuitlang khawtlangin harsatna an tawh te a hmunah a en zui nghal bawk. Attachment Loading attachment...",Dated: 28 th Jul 24 9:07 AM,https://dipr.mizoram.gov.in/post/minister-dr-vanlalthlanan-a-bial-chhung-yma-library-a-hman-tur-lehkhabu-a-hlan |
9TH NITI AAYOG GOVERNING COUNCIL-AH CHIEF MINISTER IN THUSAWI,"1344/2024-2025 Dated Aizawl, the 28th July, 2024: Nimin khan 9th NITI Aayog Governing Council chu Prime Minister Pu Narendra Modi kaihhruaiin New Delhi ah neih a ni a. He huna tel Chief Minister Pu Lalduhoma pawhin thusawiin Viksit Bharat 2047 Mizorama a hlawhtlin theihna tur thil pawimawh hrang hrang a thlen. Chief Minister chuan, NITI Aayog in State Institution for Transformation of Mizoram atana tanpuina a pek avangin lawmthu a sawi a. 16th Finance Commission hnena Mizoram mamawh (proposal) an thehluh te chu Viksit Bharat 2047 a hlawhtlin theih nana thil pawimawh tak tak te an ni, a ti. Mizoram hian state dangte aiin hmasawnna kan kalpui tlai bik a. Kan awmna a kil khawr avangin nitin nun man leh hmasawnna hnathawhna man pawh a sang bik. Nimahsela midangte hnunga kal reng ringawt erawh kan tum hauh lo. Sustainable Development Goals tihhlawhtlinna lama kan kal chak dan hian state dangte umpha tura kan tumruhzia a tilang a ni. Tuna kan mamawh hmasa chu inkalpawhna kawng tha zawk leh tam zawk neih a ni a, Mizoram road density hi national avarage aiin a la hniam bik a ni. Zirna, hriselna, tui, power, faina leh administrative infrastructures indaihlohna pawh a la nasa. Tin, Mizoram mipui zatve aia tam hi khawpuia cheng kan ni a, khawpui fel fai leh leilung chhiatna laka him, state hmasawnna bulthut (growth centre) ni thei neih kan mamawh. Khawpui leh thingtlang mipuite lakluh inthlau lutuk tihbo nan te, hna thar tam zawk siam anih theih nan te Handholding Policy kan kalpui dawn a. Hemi atan hian central sawrkar hian special package-in min pui se kan duh hle, a ti. India hmarchhak state te hian leilung awmdan vang te, infrastructure lama kan la hniam vang tein lndustry lian kan nei tlem a, sum hnar kan tlachham bik. A bika kan harsatna te kan lo hmachhawnna tur; zalen zawka kan hman theih tur Fund awm thei se, kan tangkaipui hle ang. Tin, 10% GBS hi Ministry tin hian inkaihhruaina mumal tak duang se, Central PSU te pawh hian an CSR Fund 10% vel tal hi hmarchhak state ah hmang thei se, tiin a rawtna te a thlen. Chief Minister chuan, Viksit Bharat tihlawhtling turin remna leh muanna neih a tul hmasaa, Mizoram chu International border pahnih karcheh; a thenawm rama harsatna thleng te vanga chim buai reng a ni a. Security Related Expenditure kan dawn a rem ta chiah lo anih pawhin central sawrkar hian Peace dividend tal min ngaihtuahsak se kan duh a ni, a ti bawk. Attachment Loading attachment...",Dated: 28 th Jul 24 9:05 AM,https://dipr.mizoram.gov.in/post/9th-niti-aayog-governing-council-ah-chief-minister-in-thusawi |
Lunglei HPC Vice Chairman Pu V. Malsawmtluanga'n Serkawnah zirlai ti ṭhate chawimawina hun a hmanpui,"1343/2024-2025 2024 Vawkhniahzawn thla ni 27: Young Mizo Association (YMA) Serkawn Branch hnuaia Education & Library Committee te'n Serkawn khaw chhunga zirlai ti ṭhate chawimawina hun an buatsaih chu vawiin khan Serkawn Sikulpui Hall-ah Lunglei High Powered Committee Vice Chairman, Lunglei North Bialtu MLA Pu V. Malsawmtluanga chuan Khuallian niin a hmanpui. Khuallian Pu V. Malsawmtluanga chuan zirlai hlawhtlinna chang tharte leh an chhungte a lawmpui thu sawiin, an hma lam hun atan duhsakna a hlan a. Zirlai ti ṭhate chawimawina hun hmanna hmun Serkawn Sikulpui chu Zosapte'n an din leh mi hlawhtling tak tak lo zir chhuahna a nih avangin leh amah ngei pawhin a lo zir ve tawhna hmun a nih avangin a ngaihlu hle tih sawiin, Serkawn pa a nih ang leh Bialtu MLA a nih angin District Education Office lam nen ṭang kawpa model sikula din chhuak tura hma lak a tum thu a sawi a. Footballer ni tura a inbuatsaihnaah, ""mi dang aiin ka mu tlem ang a, mi dang aiin ka thawk rim ang"" tih rilru pu-a a beih vanga khelhpuite zinga inthazo ber leh mahni inthunun thei ber pawl a nih dan te, a zirlai leh a hnaa thawh rimna avanga hlawhtlinna a chan dan te chu zirlaite fuihna atan tar langin, Pathianin kan tana malsawmna a dah tawng baw turin thawh rim a ngai, a ti a. Zirlaite chu vawiina an hlawhtlinna hi pen sang khat pen tura an pen khatna chauh a ni tih hre tur leh an zirlaiah leh an thil tihna kawng tinrengah Pathiana innghat tlat tura chahin, Pathiana an innghah phawt chuan Pathianin an duhaisam aia ṭha a pe ang tih ring ngam turin a chah a ni. He huna khual zahawm, Lunglei District Education Officer Pi K. Lalrintluangi chuan zirlai hlawhtlinna changte chu Mizoram zirna tiphuisuitu leh timawitu an nih thu sawiin, a lawmpui thu leh a chhuan thu a hrilh a. An hlawhtlinna kawng sialtu chhungkua leh zirtirtute, fuih phura ṭawngṭaipuitu khawtlang leh kohhran te avanga lawm nachang hre tur leh ram leh hnam tana an mawhphurhna hria a, hlen chhuah tum turin a chah a. An hma hunah hlawhtlinna nen an inkarah eng pawh awm se, huaisenna leh tum ruhna nen pal tlang tum turin zirlaite chu a fuih a ni. He hun hi Serkawn Branch YMA Education & Library Committee Chairman Pu F. Lalhmangaihthanga'n kaihruaiin, Baptist Printing Press Manager Rev. Lalramngheta Chhangte chuan hunserh a hmang a. Serkawn khaw chhunga zirlai ti ṭha mi 23 hnenah chawimawina thuziak leh thilpek hlan niin, Branch YMA President Pu C. Lalmuanzova'n zirlaite fuihna thu a sawi bawk. Serkawn khaw chhunga board exam-a zirlai hlawhtlinna chang, class-XII chin hnuai lamte chu YMA Day, June ni 15, 2024 khan chawimawina hlan an lo ni tawh a. Vawiin hian bachelor degree china zirlai hlawhtlinna chang mi 23 (mipa 7 leh hmeichhia 16) hnenah chawimawina hi hlan a ni a. An zinga mi 7 (mipa 1 leh hmeichhia 6) chu university level-a top rank holder an ni. Attachment Loading attachment...",Dated: 27 th Jul 24 5:02 PM,https://dipr.mizoram.gov.in/post/lunglei-hpc-vice-chairman-pu-v-malsawmtluangan-serkawnah-zirlai-ti-hate-chawimawina-hun-a-hmanpui |
MAMIT SP-IN BORDER OUTPOST TLAWH,"1342/2024-2025 Dated: Mamit the 27th of July, 2024 : Vawiin khan Pi Lalthangpuii Pulamte, SP, Mamit leh MJA, Mamit District-te chuan Mamit District chhunga Assam ramri, Border Out Post pahnih Thinghlun leh Kolalian te an tlawh. Border post a awmte chuan lo dawng sawngin report hrang hrang ngaihthlak a ni a, Khawtlang leh Kohhran hruaitute nen inkawm hona hun hman a ni bawk. Border post a awm te leh Khawtlang hruaitute thawh hona ṭha tak an neih thu ngaihthlak niin, ramri-a awm an nih avangin, ruih theih thil do leh khuahkhirh kawngah pawh khawtlang leh ram leh hnam tan a ṭul ang zelin harsatna in hrilh tawn zel a ngaih thu an sawi bawk. Thinghlun outpost ah hian 4th IR Bn awmin, Kolalian ah hian 3rd Bn, MAP an awm thung a, tun dinhmunah heng border post ah te hian harsatna lian tham sawi tur a awm rih lo a ni. Attachment Loading attachment...",Dated: 27 th Jul 24 4:55 PM,https://dipr.mizoram.gov.in/post/mamit-sp-in-border-outpost-tlawh |
TOURISM MINISTER-IN TOURISM AWARENESS WEEK 2024 A HAWNG,"1341/2024-2025 Aizawl, 27.07.2024: Vawiin khan Tourism Minister Pi Lalrinpuii chuan ‘Tourism Awareness Week 2024’ chu Millenium Centre kawtah a hawng. Vawiin July ni 27 atanga August ni 3, 2024 chhunga Tourism Awareness Week hman chhung hian Tourism Department chuan “Tourism for All” tih thupuiah hmangin tourism chungchang inzirtirna te, khaw thlan bik te tan intihsiakna leh talk show hmang te a inhrilhriatna te’n hun an hmang dawn a ni. M inister Pi Lalrinpuii chuan Mizoram chhunga tourism tihmasawn tur chuan a chhunga cheng mipuite kan pawimawh thu a sawi a. Tourism hmasawn theihna (potential) tam tak a la awm thu te, tourism chungchanga kan rilru puthmang leh kan dawnsawn danah pawh hma kan sawn tlan a pawimawh a tih thu te a sawi. Tourism Minister chuan India ram chu kawvela mihring tamna ber a nih thu leh, hemi avang hian tourism kan ngaihtuah hian ram pawn ami kher beisei lovin, ram chhung mi atang ringawt pawhin tourist thahnem tak Mizoramin a hmuh theih thu leh, a lo hmuh tawh thin thu a sawi a. Keimahni ngei pawh hi tourist kan nih chang a awm thei a, tourist tha nih kan tum tur a ni a ti. Minister Pi Lalrinpuii chuan state dang leh ram danga kal changin a mi cheng te’n tha taka min lo biak chuan kan tlangnel nghal em em a ni tiin, Mizote pawh kan khualzin te dawnsawn dan kan thiam chuan Mizoram nuam an ti ang a, lo kal nawn leh an chak zel tur thu a sawi a. Sorkar department lam atanga hmalakna hrang hrang tarlang bawkin Minister chuan Lengpui Airport a khualchhawn (greeter) dah an nih thu te, website leh smartphone kaltlanga online a booking leh payment kalpui mek tihchangtlun te, training hrang hrang pek leh adangte a tel a ni. Secretary, Tourism Department Dr. Lalrozama chuan thu sawi bawkin, kan khualzinte kan duat chuan Mizoram nawm zia zau zawkin min puan darh sak zel dawn a ni, a ti a. Tourism tihmasawn turin sorkar leh department in theihtawp a chhuah thu a sawi a, hetihrual hian fimkhur tak chungin ke penin, ram thenkhatah chuan khualzin tam lutuk avanga harsatna an tawh te hre chungin kan tlin tawk ang zelin hma lak a tul thu a sawi a. Tourism chuan kan ram tan tangkaina a thlen zel a beisei thu leh, chumi tihlawhtling tur chuan department in theihtawp a chhuah zui zel tur thu a sawi. Tourism Department Director Pi R. Lalrodingi chuan kalkhawmte lawmna thu sawiin, Mizote chu mikhual hnar ngailo hnam tia hriat kan ni thin thu a sawi a. Chutah chuan duhtawk mai lovin, mikhualte chunga that chhuah hnam kan nih tel a pawimawh a tih thu a sawi a. Tourism tihhmasawn tih hian infrastructure lian pui pui nei lo mah ila kan ram mawina hi midang hip tu atan a tawk em em thu a sawi. Tourism Awareness Week hawnna inkhawm ah hian inkhawm hi Pi C. Ramsangzuali, Tourism Officer chuan kaihruaiin, Pu Vanneihtluanga hnen atangin tourism tihhmasawn kawnga mipui mawhphurhna chungchang ngaihthlak a ni a. Joint Director Pi Lalthakimi Pachuau chuan lawmthu sawiin hun a khar a ni. Tourism Awareness Week neih chhung hian local cable TV hrang hrangah te Talkshow neih a ni ang a. Rural Tourism Workshop buatsaihin Tourism Village Competition te neih ani bawk ang a. He intihsiaknaah hian khaw thlan bik pariat – Sailam, Biate, Sairang, Sangau, Aibawk, Baktawng, Buangpui leh Ralvawng an awm a ni. Heng bakah hian Mizoram pumpuiah tourism chungchanga mipuite hriat tur pawimawh inziahna Pamphlet sem a ni dawn bawk a. Zingkawng khaw kar leh Tpourism hmun hrang hrangah Hoarding tar tum a ni bawk. Vawiin programme-ah hian kalkhawmte’n a hnuai ami ang hian Tourism Pledge sawiin zin mi rintlak ni turin an intiam bawk. “Zinmi rintlak nih kan intiam a Hmun tlawh thar ka neih apiangin Ka ke hniak bak hnutchhiah ka nei lo ang a, Chu hmun ka hriatrenga bak ka hawn lo ang. Ka pawi sawi lo te lakah chuan pawi ka sawi bik hauh lo ang Fai leh thianghlim takin ka zin ang a Ka hmun tlawha mite tihdan ka zah thiam zel ang. Khualzinte tlawh tak ni zel turin Ka hmun tlawhte vawn him zel ka tum ang.” Attachment Loading attachment...",Dated: 27 th Jul 24 3:07 PM,https://dipr.mizoram.gov.in/post/tourism-minister-in-tourism-awareness-week-2024-a-hawng |
"VAWIIN AH PU LALBIAKZAMA, HON'BLE SPEAKER, MIZORAM CHUAN TAMDIL AH CONTOUR HEDGEROW FARMING PROGRAMME A HMANPUI","1340/2024-2025 Dated Saitual the 27th July 2024 : Vawiin khan Pu Biakzama, Assembly Speaker chuan Tamdil a Contour Hedgerow Farming Programme hmanna ah khuallian niin hun a hmanpui a, he hunah hian Pu Lalnunsanga khawlhring IFS,DFO,Aizawl Forest Division chuan programme kaihhruaiin Pu PC Lianzuala,ACF, Aizawl Forest Division chuan technical Report a pe a. He hunah hian Contour Hedgerow Farming hnuaia mi 106 te hnenah tanpuina hlan a ni. Khuallian Pu Biakzama, Speaker chuan kalkhawmte hnenah thu sawiin mizoram hi tlang ram a nih avangin leilung a luangral chak a, lei ṭha a inchhekkhawm leh har avangin khawvel hmun dang ram rem leh phaizawlte aiin a let tam takin humhalh a hautak zawk a ni ti a, min neitu (mother earth) awmdan mila khawsak her rem tur zawk kan nihzia te, dam chhung tawite leh kan thlah lo la awm zel tur te tana leilung humhalh chu kan tih makmawh nihzia a sawi bawk. Environmentalist te chuan, ""mihring hian leilung an nei lo a, leilung hi mihringte neitu zawk a ni"" an ti a, Bible in damchhung kum chu kum 70 niin chakna avangin kum 80 pawh kan dam thei tih a ni a, Kum 70 chhung chu leilung hi kan ta emaw tiin kan duh tawkin kan sawngbawl a, a bak chu chatuan atan a neitu dik tak leilung chuan min lem hlen ta thin a ni a ti. Khuallian chuan Contour Hedgerow Farming chungchang pawh sawiin lei tha kal ral lo thei ang ber a leilung hman țangkai leh chu chu mihring leh nungcha te damkhawchhuah na tur atana tih makmawh a ni tiin mihringte nunna atan chaw thar chhuahna turin leilung chu kan mamawh a ni a ti bawk. Leilung kalral tam lo leh hlawk si a thlai thar dan leh ram leilung pianhmang mil tur Forest Dept ten an hmang tangkai thiam chu fakawm a ti a, Ramngaw leh lei chunglang hang tha te humhalh tur hian Dept. tha chakna ringawt a tawk zolova,, mi zawng zawng kan pawimawh a ni a ti. A bik takina huan Io ram neitute pawimawh zia sawiin 'Integrated Management Plan of Tamdil Wetlands' hnuai a thlan tawh chhungkaw 318 leh la thlan tur te, a vaiin chhungkaw 530 te'n a nihna ang taka an kalpui chuan leilung humhalh leh thlai thar hlawk kawngah saitual leh a chhehvel nghawng dawt tham a ni dawn a ti. L eilung tichhe chak em em tu kumtin lo neih ti tlem - tur leh, eizawnna ngial nghet leh hlawk zawk nei thei turin tanpuina dawng zawng zawngte duhsakna a hlan nghal bawk. Tamdil Wetland Monitoring Committee hnuaiah hian Saitual, Sihfa, Tualbung leh dilkhan khua te awmin an ni hian balhla leh lakhuihthei an ching a ni. Hei bakah hian Tamdil Integrated Management Plan hnuaiah Farm based & Skill based Microenterprises atangin chhungkaw 150 in tanpuina an dawng tawh bawk. Attachment Loading attachment...",Dated: 27 th Jul 24 2:36 PM,https://dipr.mizoram.gov.in/post/vawiin-ah-pu-lalbiakzama-honble-speaker-mizoram-chuan-tamdil-ah-contour-hedgerow-farming-programme-a-hmanpui |
"HMEICHHE CABINET MINISTER HMASA BER JERIKO KHUALBUK, DURTLANG-IN CHAWIMAWI","1339/2024-2025 Aizawl 27th July, 2024 : Nimin tlai khan Pi Lalrinpuii, Mizo Hmeichhe Cabinet Minister hmasa ber chu Jeriko Khualbuk, Durtlangin chawimawina Programme an buatsaih. Pi Lalrinpuii, Cabinet Minister chuan amah chawimawina hun an buatsaih chu lawmawm a tih thu sawiin Home a awm mekte chu chhantlak an la awm vanga Jeriko khualbuk awm an nih thu a sawi a. Kan Lalpa Isuan ""Kal la, tisual leh tawh suh"" tih tawngkam a hman kha hrereng turin a chah. Nunthar tan leh tura theihtawp an chhuah anih chuan midang zawng zawng thlawh khumin a hmasa berah an la awm theih thu a sawi. Mizoram mihring tlemte zingah naupang tam tak, rahbi tleu humsual dai kan tam lutuk chu pawi a tih thu sawiin keini pianphung tha vek, kan awm dan dik loh vanga khawtlang leh kan chhungte a harsatna siamtu kan ni thin chu kan kalsan a, tisual leh ngai miah loh tura rilru siam turin a chah. Jeriko khualbuka awm patients te chu an mahni experience atanga ruihlo dona kawngah Sawrkar thawpuitu ni turin a sawm bawk a ni. Jeriko Khualbuk hi hmeichhe rahbi tleu te awmna niin New Life Home Society te enkawl a ni a. Kum 1990 a din tan a ni. New Life Home Society Managing Board hnuaiah hian Board Chairman hovin Member 11 an awm mek a. Patients te hi thla 3 emaw thla 4 chhung a thlawn vekin an awm thei a ni. Khualbukah hian puan thui bakah beauty culture training kalpui thin niin Principal Councillor hovin thawktu 8 an awm mek a ni. Chawimawina hun hi Pu Lalthanchhunga, New Life Home Society, Asst. Secretary-in kaihruaiin inhmelhriattirna leh Society chanchin Pu Lalchhuanawma, Secretary-in a sawi a. Pi B. Sangkhumi, Chairman, Padma Shree Awardee ni bawkin inlawmna thu a sawi bakah Pu N. Samuela, Project Co-ordinator chuan Patients te Treatment an kalpui dan chungchang a tarlang bawk a ni. Vawiina an chawimawi Social Welfare Minister hian Jeriko Khualbuk tan pawisa fai a hlan a. Jeriko Khualbuk hian Cabinet Minister chawimawi nan hian an vawk vulh lai talhin ruai an buatsaihsak a ni. Social Welfare Minister hi Women & Child Development Department atangin Officials thahnem takin an tawiawm a ni. Attachment Loading attachment...",Dated: 27 th Jul 24 9:40 AM,https://dipr.mizoram.gov.in/post/hmeichhe-cabinet-minister-hmasa-ber-jeriko-khualbuk-durtlang-in-chawimawi |
SOCIAL WELFARE MINISTER-IN DURTLANGA HOME HRANG HRANG A TLAWH,"1338/2024-2025 Aizawl 27th July, 2024 : Pi Lalrinpuii, Social Welfare & Tribal Affairs Minister chuan nimin khan Durtlanga Home hrang hrang Ferrando Integrated Women Development Centre (Peace Home), One Stop Centre, Bethsaida Home, Observation Home, Special Home, Daffodils Haven leh Observation cum special Home for Girls te a tlawh. Minister hi Home a awm mek naupangte nen inkhawm hona neiin home-in harsatna an tawh hrang hrangte a ngaihthlaksak a. Naupangte hian an thiamthil Minister hi an lo entir ve a ni. An mamawh leina atan Minister hian pawisafai a hlan bawk. Peace Home hi 2005 a din tan niin tunah hian naupang 26 leh hmeichhe humsual dai 7 enkawl mek an ni a. Domestic Workers Training Programme kalpui mek niin Missionary Sisters of Mary Help of Christian (MSMHC) te'n Ferrando Development Centre (Peace Home) hi an enkawl mek a ni. Peace Home-ah hian Sakti Sadan -III building nakin lawka function tan tur a tlawh nghal bawk a ni. Hmeichhe baihvaite tlukluh lailawkna One Stop Centre hi Kum 2016 atanga din niin tun thleng hian hmeichhia harsatna neih avanga tlulut mi 399 an awm tawh a. Thawktu 12 an awm mek bawk a ni. One Stop Centre-ah hian vawi khatah a rualin ki 5 riah theihna buatsaih a ni a. Mi pakhat tan ni 5 leh zan 5 thleng a riah theih bakah an fate hruai luh phalsak an ni a. Hmeichhe naupang kum bithliah awm lo leh mipa naupang kum 8 hnuailam hruai luh theih an ni. OSC-a an awm chhung hian nu leh naupang ei leh in leh riahna, nitin mamawh zawng zawng leh dan anga hmalakna kawnga veivahna senso thlengin a thlawna tumsak vek an ni bawk. Bethsaida home hi Kum 2015 a din niin mi 50 awm theihna a ni a. Naupang kum 18 hnuailam pianphunga harsatna nei naupang, mipa leh hmeichhia awmna a ni. Naupang 19 enkawl lai awmin thawktu 18 an awm mek a. Naupang awmte hi Cerebral Palsy (tluak zeng) avanga pianphunga harsatna nei an ni tlangpui a, Nuin an pai laia an inenkawl that tawk loh vangin hetiang harsatna hi naupangah a lan theihna chance a san thin thu Minister hi Bethsaida home thawkte'n an hrilh a ni. Observation Home hi naupang case nei (in conflict) dahna hmun niin naupang pakua an awm mek a, Special Home hi naupang siam thatna hmun rehabilitation centre niin Kum thum thleng an awm thei a. Tunah hian naupang 20 an awm mek a, Home chhungah hian Middle School kalna tur awmin zirtirtu 5 an nei mek a ni. Daffodils Haven hi mipa naupang kum 16 leh 18 inkar sual lian tham deuh khawih te dahna a ni a. Tunah hian naupang mipa 6 an awm mek a, Hmeichhe naupang case nei te dahna Observation Cum Special Home for Girls ah hian hmeichhia 7 an awm ve mek bawk a ni. Daffodils Haven (Place of Safety) leh Observation cum Special Home for girls-ah hian thawktu mi 13 an awm bawk a ni. Daffodils Haven hi Kum 2022 din niin tun thleng hian naupang 22 an lo enkawl tawh a. Kumin January thla atang khan Home hi din tan niin hmeichhe naupang (kum 7 -18) case nei 13 an lo enkawl tawh bawk a ni. Social Welfare Minister-in Home hrang hrang a tlawhah hian thawktute'n tha taka lo dawngsawngin Jt. Director, WCD Department, Principal Programme Manager, ICPS, DCPO, Aizawl, Deputy Director, WCD bakah Officials dangte'n an tawiawm a ni. Attachment Loading attachment...",Dated: 27 th Jul 24 9:38 AM,https://dipr.mizoram.gov.in/post/social-welfare-minister-in-durtlanga-home-hrang-hrang-a-tlawh |
Govt. Hnahthial College in Graduation Day cum Freshers' Social hmang,"1337/2024-2025 Dated Hnahthial, the 26th July, 2024: Vawiin khan Govt Hnahthial College Student Union chuan an College Auditorium-ah Graduation Day cum Freshers' Social hmangin Pu Zothanmawia Khiangte, Addl DC Hnahthial chuan khuallian niin a hmanpui a. College magazine ‘Lawhleng’ tih hming vuah chu khuallian hian a tlangzarh nghal bawk a ni. Khuallian chuan zirlaite hnenah tum mumal tak neia, mahni tuina hriat a tul thu sawiin, mahin tuina zawngah chuan mihring inpekna a san theih hle thu a sawi a. Information technology thang nasa ta lutuk leh social media tam ta lutuk te chu zirlaite chuan an vanneihpui theih laiin an hman dan azirin an vanduaipui theih bawk thu a sawi a. Vanneihpui thei turin a tha zawnga tangkai thei ang bera hman tum turin zirlaite chu a chah nghal bawk a ni. Addl. DC chuan, nupui pasal zawn chungchangah fimkhur a tul tiin, Hnahthial hi a khua angin zirna lamah tan lak thar a tul thu a sawi a. Zir thiamna hi ngai pawimawh thar a mahni tan theuhva zir an nih rualin, khawtlang, bial leh ram tana lehkha zir hi a hun tawhin mahni ngaihhlut zawng (value system) te hi thlak a tul thu a sawi a. Mihring ropuina chu a thil neihah ni lovin a ngaihtuahnaah zawk a ni a ti bawk. Govt Hnahthial College Principal Pu Lalsiamthanga pawhin thu sawiin, Govt Hnahthial College hi kum 1979 a din niin tunah hian zirlai naupang za pakua (109) an awm mek thu a sawi a. Kumin a Mizoram University in under graduate result a tih chhuah takah zirlai sawmhnih pariat (28) ten hlawhtlinna changa graduate-in, zirlai lut thar sawmnga pahnih (52) an awm thu a sawi a. Kum 2021 NAAC ah B Grade nilai mek an nih thu leh NAAC Circle thum an hmachhawn tawh thu a sawi a. NCC pawh mumal taka kalpui niin hma an sawn chho vel ze a, Girls leh Boys hostel an neih thu leh tih changtlun erawh a la ngai tih a sawi. Environment humhalh leh faina leh thianghlimna kawngah theih tawp an chhuah tih a sawi bawk. Zirlai tithate chawimawina Award department hrang hrang atanga siam niin Lalmalsawmdawngkimi Fanai chuan Award ngaihhlut hlawh ber K. Lalsangluaia Award for Student of the Year 2024 a dawng a ni. Attachment Loading attachment...",Dated: 26 th Jul 24 6:24 PM,https://dipr.mizoram.gov.in/post/govt-hnahthial-college-in-graduation-day-cum-freshers-social-hmang |
COMMON SERVICE CENTRE (CSC) IN KUM 15 NA LAWM,"1336/2024-2025 Aizawl the 26 th July, 2024 : Vawiin khan Mizoram Common Services Center (CSC) te chuan an din champha kum 15-na I&PR Auditorium, Aizawl ah lawmna an nei. Vawiin lawmna program hi hun hnihah then niin, Chawhma lam program-ah hian Village Level Entrepreneur (VLE) ti tha te pahnih Pu C Lalrindika, Kolasib District leh Pu Lalramdinmawia Hringngen, Aizawl District te chawimawina hun hman a ni. Chawhnu lam program ah MoU sign runpui CSC-te leh India Oil Corporation Ltd-a distributor ten State Guest House, Chaltlang ah an hmang leh a. He program ah hian IOC hnuai a LPG distributor te leh CSC ten inremna thuthlung an ziak a. He inremna thuthlungin a tum ber chu LPG distributor te awm lohna khuaah CSC ten mipui te awlsam zawk nan LPG gas an lo sem thei tawh dawn a. CSC pakhat in Distributor hnen atangin vawikhat lakah bur 7 zel a lak theih bakah New Gas Connection leh Booking te pawh a tih sak nghal thei dawn a ni. CSC te hi Ministry of Information and Communication Technology (MietY) hnuaiah kum 2009 atang khan mipui ten awlsam zawka sawrkar an dawr theih nan a din a ni a. CSC te hian service hrang hrang Sawrkar Service Tribal, Income, Residential Certificate, Aadhaar, Banking,Digipay, Mini ATM, Pancard, Mobile recharge, Insurance hrang hrang, PM Welfare scheme, Agriculture, Health, Education leh Skill, Legal, Grameen e-store, Tours & travels te leh a dang te mipui hnenah service an pe a, Mizoram ah tunah CSC 1126 awm mek niin nikum Financial Year chhungin CSC ten service hrang hrang atangin pawisa fai Rs. 69 Crore chuang an thawk chhuak a ni. Vawiin lawmna program-ah hian VLE hmun hrang hrang a mi te, State leh District a thawktu te leh CSC in a thawhpui TATA AIA, IFFCO Tokio, SBI General Insurance mi te tel in program hlimawm tak an hmang. Attachment Loading attachment...",Dated: 26 th Jul 24 4:59 PM,https://dipr.mizoram.gov.in/post/common-service-centre-csc-in-kum-15-na-lawm |
"MPSC-in Mizoram Group ‘B’ (Gazetted) General Services (Combined Competitive) Examination, 2024 buatsaih dawn","1335/2024-2025 Aizawl, 26 th July, 2024 : Mizoram Public Service Commission chuan Mizoram Group ‘B’ (Gazetted) General Services (Combined Competitive) Examination, 2024 chu ni 29-31.07.2024 chhung hian a buatsaih dawn a. Examination hi 29 & 30.07. 2024 ah shift hnih neia Exam tur a ni a, ni 31.07.2024 ah shift khat neia exam tur a ni. 1 st shift hi zing dar 9:00-ah tan a ni ang a, 2 nd shift hi chawhnu 1:00 PM ah tan thin tur niin, darkar thum chhung exam tur a ni ang. He Examination hian Paper – 5 i.e, (i) General English (ii) General Essay (iii) General Studies – I (iv) General Studies – II (v) General Studies – III te a nei a ni. He Examination atan hian mi 5036 awmin, Aizawl-ah Candidate – 4654 in Examination Centre - 10 ah Written Examination an hmachhawn ang. Aizawl-ah hian PwD Candidates mi 15 te tan Govt. Mizo High School Centre-ah allotment siamsak an ni a. Lunglei-ah Candidate – 382 ten Examination Centre-1 (Govt. Lunglei Higher Secondary School) ah Written Examination an hmachhawn ang a, Lunglei-ah hian PwD Candidate - 1 awmin Lunglei Examination Centre-ah hian allotment siam sak a ni. He Examination hmachhawn turte tana zawm tur leh hriat tur pawimawh chu a a hnuaiah hian tarlan a ni a. A duh tan pdf file download theihin dah a ni bawk. CANDIDATE TE HRIAT TUR PAWIMAWH 1. Candidate-te’n Exam tan hma-in Admit Card, OMR Response Sheet leh Question Booklet-a Instruction te uluk taka chhiar hmasak tur a ni. Hengah te hian Candidate te hriat tur pawimawh tarlan vek a ni. 2. Candidate-te chu Examination tan hma minute 30 a la awmin Examination Venue-ah thlen fel tawh tur a ni a. Examination tan hma minute 15 a la awmin candidate-te chu Examination Hall-ah ah an thu fel vek tawh tur a ni. 3. Candidate-te chu an allotted examination centre ni lovah exam tir phal an ni lo ang. 4. Name of Examination hi Group ‘B’ (Gazetted) Combined, 2024 tia fill up tur a ni. 5. Response sheet-a chhan nan Ball Pen (Blue/Black) chauh hman tur a ni. Gel pen leh pencil hman phal a ni lo. 6. OMR Response Sheet hi a thler emaw, a print dik lo leh kim lo a nih ngawt loh chuan thlak phal a ni lo. Chuvangin, Candidate-te’n uluk leh fimkhur takin fill up leh chhan tur a ni. Ziah sual / Fill up sual-ah a thlakna pek theih a ni lo. 7. Candidate-te’n exam hall chhungah Mobile Phone an kawl phal a ni lo. Candidate-te’n Mobile Phone hi Switch off-in an bag-ah an dah tur a ni. Bag nei lo / keng lo chuan Roll No. ziakin Invigilator dawhkanah dah mai tur a ni. Tin, smart watch/ digital watch, electronic / IT gadgets ken luh phal a ni lo. 8. Candidate-te’n an Roll No. dik takin an ziakin an bubble tur a ni. 9. Answer Booklet/ Response Sheet-a fill up tur fill up kim lo/ dik lo Roll No. ziak lo, bubble lo bawk chu an chhanna evaluate a ni lo ang. Tin, Roll No. ziak leh bubble inang lo a awm chuan evaluate a ni lo bawk ang. 10. Response sheet-ah tihsual siamthat nan correction pen / fluid hman phal a ni lo. 11. Calculator eng chi mah hman phal a ni lo. 12. Exam Hall-ah Exam tan hnuin Candidate-te inbiak phal a ni lo. Candidate harsatna nei emaw, mamawh nei emaw chuan bula mite hrilh mai loin, Invigilator te hnenah an hriattir tur a ni. 13. Invigilator-te hnena Answer Booklet/Response Sheet submit tawh hnuah Answer Booklet/Response Sheet engmah siam danglam theih a ni lo ang. 14. Question chungchanga sawiselna nei chuan exam zawh atanga 3 working days chhungin Controller of Examinations hnenah ziaka theluh tur a ni. 15. Candidate zingah thil diklo ti leh phalloh thil keng / kawl an awm a, man an nih chuan Commission-in an chungah hremna a lek ang. Commission-in an tihsual dan a zirin hna dil thei lo tur leh Exam hmachhawn thei lo turin a hrem thei a ni. 16. Exam tan atanga 45 minutes ral hmain Answer Booklet/ Response Sheet sumbit leh Exam Hall chhuahsan phal a ni lo. 17. Extra Sheet/Rough Sheet-ah Roll no ziah loh tur a ni a, submit vek tur a ni. Candidate-te hriattur I&PR.pdf",Dated: 26 th Jul 24 4:40 PM,https://dipr.mizoram.gov.in/post/mpsc-in-mizoram-group-b-gazetted-general-services-combined-competitive-examination-2024-buatsaih-dawn |
Serchhipah Independence Day 2024 lawm dan tur rel,"1334/2024-2025 Dated Serchhip, the 26 th July, 2024: Vawiin khan Serchhip DC Pu Paul L.Khuma hovin Serchhip DC Meeting Hall-ah Independence Day 2024 Serchhip khawpuia hman dan tur rel a ni. Serchhip Bawrhsap Pu Paul L.Khuma chuan “India ram zalenna ni Independence Day hi a ropui a, he zalenna sual chhuak tur hian mi tam takin nunna an chan a; ropui, mawi leh zahawm taka lawm hi a phu em em a, chutiang ang taka kan hman theih nan Committee Member ten ngaihtuahna i seng ang u”, tiin a sawm a. Kum tina lawm thin a nih avanga ngaiah neih mai lovin, fimkhur leh uluk taka ruahmanna siam a tul thu te; he ni puala mimal, pawl leh department hrang hrangin mawhphurhna kan neih te tha taka hlen chhuak theuh turin DC chuan kalkhawm te a sawm a ni. Kumin Independence Day lawmna chu Serchhip Sports Complex ah chawhma dar 10-ah neih ni se tiin meeting chuan a rel a, Minister Pu C. Lalsawivunga chu khuallian a ni ang. Parade Contingent atan school contingent 14, Scouts and Guides, NCC, Assam Rifles Pipe Band leh Ex-Servicemen te tel thei tura beisei an ni a. Parade contingent te hian August ni 8 atangin parade ground ah ni thum chhung an zir a nga, final rehearsal hi August ni 13 ah an nei dawn a ni. Independence Day denchhen hian Home hrang hrang bakah Hospital leh District Jail ah te tanpuina pek a ni dawn a. Hemi ni hian Sawrkar Building zawng zawngah hnam puanzar (national flag) zar vek a ni dawn bawk a ni. DC Pu Paul L.Khuma chuan Independence Day 2024 lawmnaah hian mipui a tam thei ang ber kalkhawm turin a sawm a, a bik takin sawrkar hnathawkte chu an mawhphurhna a ni tih hria a, a lawmna programme-ah hian tel ngei turin a hriattir a ni. Meeting-ah hian Serchhip District chhunga Department hrang hrang hotute bakah Assam Rifles, BSF, chanchinbumi te, khawtlang hruaitute leh tlawmngai pawl aiawh te an tel a ni. Attachment Loading attachment...",Dated: 26 th Jul 24 3:41 PM,https://dipr.mizoram.gov.in/post/serchhipah-independence-day-2024-lawm-dan-tur-rel |
TAXATION DEPARTMENT OFFICER TEN GST PE THA DUHLOTE CHUNGA HMALAK DAN AN ZIR HO,"1333/2024-2025 26th July, 2024 : Mizoram Sorkar hnuaia Taxation Department leh GSTN tangkawp chuan ni hnih awh GST Training, dt. 25-26 July 2024 chhungin an buatsaih a. He hunah hian Tax officer ten chhiah pe tha duhlote chunga hmalak dan an zir a ni. Training pe tur hian GST Council in GST system siam tura mawhphurhna a pek, Goods and Services Tax Network (GSTN) Headquarters, New Delhi atangin trainer pathum an lo kal a, Taxation Department Auditorium ah training hi neih a ni. Training hawnna inkhawmah Pu R Zosiamliana, Commissioner of State Tax chuan Mizoram Sorkar-in sum harsatna a tawh mek dante, Taxation Department chu Mizoram Sorkar hnuaia revenue laluttu Department zingah a thawh hlawk ber anih thute sawiin, Tax Officer te chu thahnemngai turin a fuih a. Pu C Vanlalchhuana, Joint Commissioner of State Tax & GST Nodal Officer in training programme buatsaih anih chhan leh a pawimawhnate sawiin, India rama GST software chungchanga trainer tha ber ber leh a software siamtute an chahchhuah theih avanga lawmawm a tih thu a sawi bawk a ni. GSTN mi leh sa training pe tura lokalte hi Pu Sateshwaran KB, Associate Vice President (AVP) Services, Pu Vishal Goel, Senior Consultant leh Pu Rishabh Aggarwal, Senior Consultant te an ni. A ni hnihnaah he GST Training kharna hun hi Dr. Vanlalthlana, Hon’ble Minister, Taxation in certificate semna te neiin a hmanpui a. Minister hi Pu S.M. Ali, IAS, Secretary, Taxation Department in a tawiawm a ni. He training ah hian GST Dan hnuaia Enforcement leh Audit zir ho a ni a. Chhiah hi mipuiten kan thil leina manah kan pe tel a, heihi GST Dan hnuaia chhiah petu (Registered Taxpayer) ten kim takin thla tin emaw, thla tum danah emaw, sorkarah an chhung lut tur a ni a. An chhun luh loh emaw, an chhun luh kim loh emaw hian sorkar-in mipuite a enkawlna tur sum a hmuh tur zat a hmuh loh phah thin a. Mipui pawisa hetia chhiah petuten an lo kawl khawtlai thin hi GST Dan chuan a ngaih thutak hle a, a hremna pawh a na hle a ni. GST Dan hnuaiah hian chhiah petuten an pek dik leh dik loh endik tura a ruatte chu Taxation Deparment Officer-te hi an ni a. State Tax Officer atanga Commissioner of State Tax thlengin GST Dan hmangin mawhphurhna pawimawh tak tak pek vek an ni. He training a an zir, GST Enforcement hnuaiah hian Tax Officer te hi chhiah lakna bungrua khawi hmunah pawh endik theihna turin thuneihna pek an ni a. Bungraw phurtuten document felfai an neih loh chuan an bungrua leh a phurtu motor thlengin man (detain) theih an ni a. Tin, chhiah petuten an pek dik leh dik loh enfiahna dan, GST Audit hnuaiah hian dawr hmun mai bakah kudam (warehouse) endik theihna turin Tax Officer te hi thuneihna pek an ni bawk. Pe kimlo emaw lo awl ru emaw an awm tih hmuhchhuah anih chuan an chhiah pek kimloh/awl ruk bakah penalty leh interest te pek tel a ngai thin a. An pe duhlo anih chuan GST Dan in a phal angin an thil neih (property) hrensak/lilam sak theih an nih bakah an bank account thlengin tih thih lailawk (freeze) theih a ni bawk. Attachment Loading attachment...",Dated: 26 th Jul 24 3:40 PM,https://dipr.mizoram.gov.in/post/taxation-department-officer-ten-gst-pe-tha-duhlote-chunga-hmalak-dan-an-zir-ho |
Lunglei South Bialtu MLA Pu Lalramliana Papuia'n Mizoram Polytechnic Lunglei Freshers' Social a hmanpui,"1332/2024-2025 2024 Vawkhniahzawn thla ni 26: Vawiin khan Lunglei South Bialtu MLA Pu Lalramliana Papuia chuan Mizoram Polytechnic Lungleiin zirlai tharte lawmna hun, ""Freshers' Social"" an buatsaih chu Khuallian niin a hmanpui. Mizoram Polytechnic Lunglei Multipurpose Hall-a Freshers' Social hun hmanah hian Khuallian Pu Lalramliana Papuia chuan Mizoram Polytechnic Lungleia thawktute leh zirlaite chibai bukin, Mizoram hmun hrang hrang aṭanga zirlai fuan khawmte hmaa hun a hmang thei chu lawmawm a tih thu a sawi a. Sawrkarin hand holding policy a kalpui turah skill development leh technical education chu a hlawhtlinna hriltu pawimawh tak a nih dawn avangin ITI leh Polytechnic institution-te thuam thar leh ngaihsak a ṭul hle dawn a ni tiin, zirlaite pawh sawrkar policy tihpuitlinna hmanraw pawimawh tak an ni dawn tih hria a, an zirlaiah theih tawp chhuah turin a fuih a. Kut hna thawktute'n tun lai thiamna (advanced technology) hmanga hlawkpui tham thar chhuah an neih theih nan hma lak a ṭul thu sawiin, chumi atan chuan zirna ṭha a pawimawh tih a sawi a. Vanneih avanga mi ropui leh langsarte khawvel ngaihsan an ni ngai lo va, thawh rimna leh tum ruhna avanga ding chhuakte khawvelin a ngai ropui zawk ṭhin tiin, zirlaite chu retheihna chhuanlama hmang duh miah lo zirlai tum ruhte an ding chhuak ṭhin tih hria a, mahni infuih thar nana hmang turin a chah a. Social media khawvela ngaihsan tur zawnga hmanhlel, mi hman lutuk an ding chhuak ngai lo tih sawiin, mi dang buaipui lova mahni hnaa insawrbing ṭhin mi an ding chhuak ṭhin a, chuti ang mi chu mi ropui leh mi larte'n an ngaihsan let zawk mihring an ni ṭhin tih thu hmangin zirlaite a fuih bawk. Mizoram Polytechnic Lunglei Freshers' Social-ah hian Students' Union (SU) Vice President Lalthantluanga chu chairman niin, Ricky Lalpekhlua chu host a ni a. Mechanical Engineering Head of Department Er F. Ainghinglova'n hunserh hmangin, SU General Secretary Malsawmsanga Fanai chuan report a pe a. Humanities & Science Head of Department Miss Lalbiakveli'n 1st year zirlaite hmelhriattirna hun hmangin, Principal Er Lalnuntluanga'n inlawmna thu leh zirlaite fuihna thu a sawi a. Mizo Zirlai Pawl (MZP), Headquarters, Lunglei leh Mizo Students' Union (MSU), Regional Headquarters, Lunglei ai awhte hnen aṭangin thu sawi ngaihthlak a ni a. Zirlaite aṭangin malzai leh hnam lam te ngaihthlak leh thlir ho a ni a. Chairman Lalthantluanga'n lawm thu sawiin hun a khar a ni. Mizoram Polytechnic Lunglei hi kum 1981 khan Mizoram sawrkar hnuaiah din niin, Mizoram State Council for Technical Education (MSCTE) hnuaia inziak lut leh All India Council for Technical Education (AICTE)-in a pawmpui zirna in a ni a. Tun dinhmunah department panga - Civil Engineering, Mechanical Engineering, Electrical Engineering, Computer Science & Engineering leh Humanities & Science te awmin, 1st year aṭanga 3rd year zirlai 270 vel an awm mek a ni. Attachment Loading attachment...",Dated: 26 th Jul 24 3:37 PM,https://dipr.mizoram.gov.in/post/lunglei-south-bialtu-mla-pu-lalramliana-papuian-mizoram-polytechnic-lunglei-freshers-social-a-hmanpui |
MAMIT-AH DAN THAR ZIRHONA NEI,"1331/2024-2025 Dated:Mamit the 26th of July, 2024 : Vawiin khan Mamit District Legal Services Authority leh Intellectual Property Rights Cell, Govt. Mamit College tangkawp chuan, Govt. Mamit College-ah dan thar pathum (new criminal laws) leh Intellectual Property Rights zir hona an nei. He dan thar pathum leh Intellectual property rights zir hona hi chawng hniha neih niin a chhawngkhatna-ah hian The Bharatiya Nyaya Sanhita, 2023, The Bharatiya Nagarik Suraksha Sanhita, 2023, The Bharatiya Sakshya Adhiniyam, 2023 dan thar pathum te hi Pu H. Lalduhsanga MJS, Chief Judicial Magistrate, Mamit District chuan zirtirin, dan hriat a tulna leh dan pawimawhna leh hriat chian tulzia te a tarlang a. Chhawng hnihna Intellectual Property Rights zirhona hunah hian Trademark Laws zir hona Pi Esther Zorini Hauhnar, Judicial First Class Magistrate, Mamit chuan neiin, Plagiarism chungchangah Pu Rohmingthanga Ralte, Asst. Professor & Nodal Officer IPR Cell, GMC zirtirna a nei bawk. Vawiin training hi Rohmingthanga Ralte, Asst. Professor & Nodal Officer, Intellectual Property Rights Cell, GMC leh Dr. C. Lalremsiami, Asst. Professor & IPR Cell member, GMC te chuan an kaihruai a, Dr. MS Dawngliana Hnamte, Principal, Govt. Mamit College chuan lawmthu sawina a nei bawk. Attachment Loading attachment...",Dated: 26 th Jul 24 3:28 PM,https://dipr.mizoram.gov.in/post/mamit-ah-dan-thar-zirhona-nei |
DIPRO Mamit leh MJA Mamit ten inkawm hona hun an nei,1330/2024-2025 Dated: Mamit the 26th of July: Vawiin khan Mamit DIPRO thar Pi Biaknungi leh Mamit MJA te chu DIPRO room-ah inkawm hona hun an nei. He hunah hian Pi Biaknungi chuan I&PR department leh MJA te nen a inkungkaihna tha neih a pawimawh thu sawiin thawh hona tha tak an neih chhunzawm zel theih nan inpawh tlang taka awm turin a sawm. Tunah hian Mamit-ah hian MJA member pariat (8) an awm mek a ni. Attachment Loading attachment...,Dated: 26 th Jul 24 2:33 PM,https://dipr.mizoram.gov.in/post/dipro-mamit-leh-mja-mamit-ten-inkawm-hona-hun-an-nei |
LESDE MINISTER PU LALNGHINGLOVA HMAR IN ENTREPRENEURSHIP DEVELOPMENT CENTRE A HAWNG,"1329/2024-2025 AIZAWL; the 26 th July, 2024: Vawiin chawhma dar 11:00 khan Labour, Employment, Skill Development & Entrepreneurship (LESDE) Minister Pu Lalnghinglova Hmar chuan Mizoram University (MZU) Incubation Centre hnuaia “ Entrepreneurship Development Centre” a hawng. He EDC hi Indian Institute of Entrepreneurship (IIE) kaltlanga NEC in a lo sponsor a ni. Vawiin MZU EDC hawnna programme-ah thu sawiin LESDE Ministe Pu Lalnghinglova Hmar chuan vawiinah hian Building kan hawng satliah mai a ni mai lova, hmathlir (Vision) kan tlangzarh tel a ni. Chu kan hmathlir-ah chuan kan ram hmasawnna tur leh thanlenna tura kan suangtuahna (Dreams) te chu Entrepreneurship kaltlangin a tak ramah a chang dawn a ni. Entrepreneurship programme kaltlangin kan thalaite talent peipun a, chhawr tangkai a ni ang a, chu chuan kan ram economy a ti thang lian dawn a ni. Kan ram economy chawinunna thisen zunzam chu Entrepreneurship hi a ni a, Entrepreneurship hian thilthar ngaihtuahchhuahna/chinchhuahna (Innovation) chu kan thalaite-ah a chhem-alh ang a, chu chuan eizawnna ngialnghet leh khawtlang hmasawnna a hring chhuak dawn a ni. Entrepreneurship hi Mizoramah pawh a lar chho viau a, kan thalai tam tak pawhin an bawh mek zel a ni. Hetiang a ni mek lai hian Entrepreneurship in Risk a ken tel erawh I hre reng ang u. Market demand inthlak reng te, Business planning mulmal lo vang te, competition nasa lutuk leh tanpuitu awm loh avang te in, IBM Institute for Business value and Oxford Economics in kum 2021 a zirchianna a neihah chuan India rama company ding thar (Startups) 90% te chuan an company din atanga kum 5 chhungin an hlawhchham a ni, a ti. United State Bureau of Labour Statistics chuan Startups 65% chuan kum 10 chhungin an hlawhchham a, 10% chauhin hlawhtlinna an hmu a ni, a ti bawk. Heng te avang hian kan thalai Entrepreneur te chuan tumruhna leh taimakna an nei a, an tei rei peih a ngai hle dawn a ni. Netflix, Facebook, Amazon etc. te hlawhtlinna phenah hian thawktu tumruh, taima leh teirei peih an awm a ni, a ti. Minister chuan sawi zelin, Entrepreneurship-a hlawhtling tur chuan idea neih that te, taimak te, market trends hriatchian.etc. te bakah thil pawimawh deuh pakhat chu Networking thiam hi a ni. Tunlai khawvelah chuan academic degree hrawl tak tak ai mahin networking thiam hian kawngro a su tawh zawk a ni, a ti bawk. Vawiin EDC hawnna programme-ah hian Prof. Laldinliana, Director MZU Incubation Centre chuan welcome address sawiin, MZU Incubation Centre hnuaiah hian Company 38-ah an enkawl mek thu a tarlang bawk. Vawiin programme-a khualzahawm Prof.Dibakar Chandra Deka, Hon’ble Vice Chancellor MZU pawhin thu sawina hun hmangin, Incubation centre te siamchhuah Apps 2: Sentezel leh Thlado a tlangzarh nghal a ni. Brian Laldinsanga, Centre Head-MZU EDC chuan lawmthu sawiin, vawiin programme hi a khar ta a ni. Attachment Loading attachment...",Dated: 26 th Jul 24 2:15 PM,https://dipr.mizoram.gov.in/post/lesde-minister-pu-lalnghinglova-hmar-in-entrepreneurship-development-centre-a-hawng |
H&TE MINISTER DR. VANLALTHLANA'N FRESHERS' SOCIAL HMANPUI,"1328/2024-2025 Aizawl the 26th July, 2024 : Govt. Zirtiri Residential Science College (NAAC 'A' accredited) chuan vawiin khan Vanapa Hall-ah zirlai tharte lawmna 'Freshers' Social' leh zirlai tiṭhate chawimawina hun an hmannaah H&TE Minister Dr Vanlalthlana chu Khuallian a ni. H&TE Minister chuan zirlaite chu taima tak leh tihtak zeta lehkha zir turin a fuih a. Tunlai khawvelah mi taima leh ti takzet te chauh an dinchhuah theih thu leh han hlawhchham rap rap pawh hlau lova theihtawp chhuah turin a fuih. Hlawhtlinna chu a thlawna neih chi a nih loh thu leh sualchhuah ngai anih thu uar takin a sawi a. Zirtiri College Aizawl Venglai Campus-ah Skill Development Programme chak taka kalpui tum a nih thu a sawi bawk. Hei hian a bial chhunga mite leh Zirtiri College zirlaite tan hmasawnna pawimawh tak a thlen a beisei. Govt. Zirtiri Residential Science College hi 2022 khan NAAC 'A' Grade hmuin kum tin MZU result-ah rank holder an neih ziah bakah tun kumah pawh mi 38 lai top 10 ah an lang a, heng zingah hian University Topper pawh zirlai 4 lai an nei a ni. He hunah hian Principal Prof B. Zoliana pawhin thu sawiin, college hmasawna thenkhat a tarlan bakah Mizoram Sorkarin kawng hrang hranga Zirtiri College a enkawlnaah lawmthu a sawi. Attachment Loading attachment...",Dated: 26 th Jul 24 2:13 PM,https://dipr.mizoram.gov.in/post/hte-minister-dr-vanlalthlanan-freshers-social-hmanpui |
MIZORAM STATE MONITORING COMMITTEE-IN ESTABLISHMENT OF MIZORAM STATE SUPER-SPECIALTY CANCER AND RESEARCH CENTRE TLAWH,"1327/2024-2025 Aizawl, 26th July, 2024: Nimin (25.7.2024) khan Mizoram State Project Monitoring Committee chuan Establishment of Mizoram State Super Specialty Cancer and Research Centre, Zemabawk chu an tlawh a. MSPMC Team te hi Pu R. Lal Rinawma, IRS (Rtd.) Vice Chairman-in a ho a ni. He project in a ken te chu hengte hi an ni a- 1. Cancer Hospital khum 200 awmna, tunlai thiamna changkang, practical leh technical lama inzir chhuahna tlak din. 2. Heng damdawi lam thiamna rin tlak leh khawl tha CT Scanner, MRI, Cyclotron, PET Scannner, SPECT etc. te a thuama, tunlai cancer enkawlna tha leh changkang tak hmanga damlo enkawl leh zirtirna pek 3. Thawktute chenna (quarter) sak. 4. Mizoram a Cancer natna venna changtlung taka, thuam that leh zirtirna pek. Project cost hi Japanese Yen 9,918 million a ni a, India pawisa chuan cheng vaibelchhe 700 bawr vel a ni. Japan International Cooperation Academy (JICA) ODA loan, Ministry of Finance, Dept. of Economic Affairs, Govt. of India kaltlangin 80% leh Mizoram sorkar tum 20% a ni. Contract agreement hi Mukesh & Associates- Oriental Consultant Global - JV leh Health & Family Welfare Department, Mizoram ten June ni 18, 2024 khan an sign a, Loan agreement pawh hi Govt. of India leh JICA ten February ni 27, 2023 khan an sign tawh bawk a, Mizoram sorkar aiawhin Principal Director, H&FW Department a tel a ni. A project tih puitlinna tura ruahman dan chu hetiang hi a ni a - 1. Construction and Procurement works bik atan kum 5 chhunga zawh tur a ni a, a project pumpui zawh theih hun tur hi kum7 a ni. 2. Hnathawh leh khawl bun tur reng reng hi JICA-in Standard a tuk ang thlapa tih vek tur a ni. Vice Chairman, MSPMC hi Er. Lalthanzuala Ralte, Secreretary MSPMC; Prof. Chawngsailova, Member; Er Lalrinawma, Member; Er. Vanlalhruaia, Member; Pu Samuel Zoramthanpuia, Member; Pi Vanchhungi, Task Force (MSPMC) ten an tawiawm. MSPMC Team-te hi Dr. Lalhmingmawii, Director, Mizoram State Cancer Institute; Dr. Zothankima, Radiation Oncologist; Dr. Lalchhandami Colney, Surgical Oncology, Super Specialist; Dr V. Lalhmachhuana, Dental Surgeon leh Pi Lalhlimpuii, Medical Superintendent ten an lo dawngsawngin, Cancer natna veite enkawlna hmun leh Project kalpui zel dan turte Mizoram State Project Monitoring Committee-te nen uluk takin an thlir ho a ni. Attachment Loading attachment...",Dated: 26 th Jul 24 1:42 PM,https://dipr.mizoram.gov.in/post/mizoram-state-monitoring-committee-in-establishment-of-mizoram-state-super-specialty-cancer-and-research-centre-tlawh |
Siaha-ah Iron rod buk diklo a hralh man a ni,"1326/2024-2025 Dated Siaha the 26th July, 2024: Vawiin khan Legal Metrology Enforcement Squad-te chuan Siaha khawpui chhunga insakna bungrua - Iron rod zuarte hralh dan enfiahin an che chhuak a, Department in Electronic Weighing Scale hman vek tawh tura thu a chhuah tawh anga dawr tin deuh thawah Electronic Weighing Scale hman theiha an kawl vek chu lawmawm an ti hle. Hetih lai hian Electronic Weighing Scale kawl reng si, hmang lova customer hnena hralh, rod zuar pahnih chu man an ni a, Legal Metrology Act & Rules hmangin hremna pek an ni ang. Heng rod zuar te hian an customer te - Tisi khua ami leh Kaisie khua ami te chu buk loh leh buk tlinglo in rate tlawm zawkin an lo leitir mek a, chu chu Legal Metrology dept te hian va nang chingin man an ni ta a ni. Heng rod leitu pahnihte hi Legal Metrology staff te awmlai ngeiin a buk tlingin pek tir leh vek an ni. Rod zuar ṭhenkhat te hian buk tlinglo in man tlawm zawka hralh turin a rod te an zuar ṭhin a, a bum theih theih chu bum an hrehlo hle a ni. Legal Metrology dept chuan mipui te chu rate tlawm, buk tling silo ai chuan rate pangngai buk tling lei a hlawk zawk tih hre thar leh turin an chah a ni. Attachment Loading attachment...",Dated: 26 th Jul 24 1:38 PM,https://dipr.mizoram.gov.in/post/siaha-ah-iron-rod-buk-diklo-a-hralh-man-a-ni |
"Lungleiah District chhunga ui kawlh chi lak luh, inthlah puntir leh vulh chungchanga hma lak dan tur sawi ho a ni","1325/2024-2025 2024 Vawkhniahzawn thla ni 26: Vawiin khan Lunglei DC Conference Hall-ah Additional Deputy Commissioner (G) Pu James Miahlung hovin sawrkar laipuia Animal Husbandry & Dairying Department hnuaia Expert Committee-in ui kawlh leh mihring nunna tiderthawng thei nia an tar lante Lunglei District chhunga lak luh, inthlah puntir, vulh leh hralh khuahkhirhna kawnga hma lak dan tur sawi ho a ni. He hunah hian Lunglei Municipal Council (LMC), Police, AH&Vety, I&PR leh Local Council Association ai awhte leh Lungleia ran enkawlna dawr/clinic neitute an tel a. Chairman Pu James Miahlung chuan India ram hmun hrang hrangah leh Lunglei khawpui chhungah ngei pawh ui seh vanga mihring tuarna a thleng fo tih sawiin, hei vang hian India sawrkar laipuia Animal Husbandry & Dairying Department hnuaia Expert Committee-in ui kawlh leh mihring nunna tiderthawng thei nia an hriat ui chi (breed) ṭhenkhat leh a thlah pawlh (crossbreed)-te ram chhunga lak luh, inthlah puntir, vulh leh hralh khap turin rawtna a siam tih a tar lang a; chumi bawhzui dan tur chu ngaihtuah turin ṭhut khawm chu buatsaih a nih thu a sawi. He hunah hian Lunglei khawpui chhung bika ran khuahkhirhna chungchang chu LMC-in inkaihhruaina fel tak a neih hunah an kenkawh tur a la ni dawn tih tar lan niin, chumi hmaa hma lo lak lailawk dan tur ngaihtuah a ṭul thu tar lan a ni a. AH&Vety department ai awh leh pet care neitute hnen aṭangin Lunglei khawpui chhunga ui kawlh chi vulh leh inthlah puntir a nih dan tlangpui ngaihthlak niin, sawrkar laipui thuchhuak ṭha taka kenkawh a nih theih dan tur leh ui seh vanga mihring leh ran tuarna thleng thei venna tura ui khuahkhirh kawnga hma lak dan tur rawtna hrang hrangte sawi ho chhunzawm a ni. Meeting chuan sawrkar laipui AH&D Department hnuaia Expert Committee-in ui kawlh leh vulh atana him lo nia an tar lante - Pitbull Terrier, Dogo Argentino, Rottweiler, Wolf dogs, Tosa Inu, American Staffordshire Terrier, Fila Bradileiro, American Bulldog, Boerboel, Kangal, Central Asian Shepherd Dog (ovcharka), Caucasian Shepherd Dog (ovcharka), South Russian Shepherd Dog (ovcharka), Tornjak, Sarplaninac, Japanese Tosa and Akita, Mastiffs (boerbulls), Terriers, Rhodesian Ridgeback, Canario, Akbash dog, Moscow Guard dog, Cane corso leh Ban Dog (Bandog) ang chite Lunglei District chhungah lak luh, inthlah puntir, vulh leh hralh a nih loh nan District Magistrate hminga khapna thupek chhuah ni se, tiin a rel a. Magistrate, Police leh Local Council te nen a huhovin ui khuahkhirhna zawm a nih leh nih loh enfiah turin thawh chhuah ni se tih niin, LMC lam pawhin ṭul leh ṭha an tih anga an lo bawhzui theih nan ngenna lehkha pek ni se, tih a ni bawk. Attachment Loading attachment...",Dated: 26 th Jul 24 1:29 PM,https://dipr.mizoram.gov.in/post/lungleiah-district-chhunga-ui-kawlh-chi-lak-luh-inthlah-puntir-leh-vulh-chungchanga-hma-lak-dan-tur-sawi-ho-a-ni |
A.H & VETY. MINISTER PU C.LALSAWIVUNGA'N VETERINARY DIPLOMA HOLDER ASSOCIATION GENERAL CONFERENCE A HMANPUI,"1324/2024-2025 Aizawl, the 26th July, 2024: Animal Husbandry & Veterinary (AH&Vety.) Minister Pu C. Lalsawivunga chuan vawiin chawhma dar 10:00 khan Vety. Polyclinic Hospital Conference Hall, Khatla-ah Veterinary Diploma Holder Association (VDA) General Conference vawi 26-na khuallian niin a hmanpui. He hunah hian Dr. C.Lalrintluanga, Director, AH&Vety. Department chu khualzahawm a ni. Khuallian Pu C. Lalsawivunga chuan Mizoram hmun hrang hrang atanga kalkhawm VDA member, ram tana theihtawp chhuaha thahnemngai taka thawk thinte chu khawmpui chibai bukin, Department hmasawn tum leh hmasawn duh hruaitu nei AH& Vety. Department-in hmasawn turin hma lam a pen mek zel a, hemi kawngah hian kan mawhphurhna theuhte tha taka kan hlenchhuah a ngai a ni, a ti a. VFA te chu field assistant, tunhma atang tawha kuthnathawktute nena inthlunzawm leh inngheng tlat an nih avangin he inlaichinna hi chhawmnun zel a tul a ni, a ti a. State puitlinga hlankai kan nih atanga kum 38 liam hnu pawha sa, artui leh bawnghnutea intodelh tura hmalak a ni chunga vawiin thlenga kan la intodelh lo fo chu ngaihtuah chian a tul thu sawiin, Field Assistant-te chu hemi kawnga hmalatu pawimawh tak pakhat an nih avangin ngaihtuahna thar pua intodelh tura tanlakpuiah a sawm a ni. AH & Vety. Minister chuan ASF hrileng avangin Mizoramah vawk vulhtute'n harsatnate nasa tak an tawh mek thu tarlangin, AH& Vety. Department thawktute lakah mipuite'n beiseina sang tak an nei a, ran damlo enkawl kawngah Department hnuaia thawktute'n theihtawp kan chhuah tlan zel a ngai a, min mamawhtute tana biak nuam leh dawr nuam, mamawh huna che chhuak thei tura kan inpeih reng a ngai a ni, a ti a. AH & Vety Department chu kuthnathawktute tana ding leh thian tha tak a nih angin kan mite harsatna hriatpuia tanpui turin min mamawh phawt chuan ran vulhtute panchilh kan inhuam reng tur a ni, a ti a. Sa, artui leh bawnghnutea intodelh turin ran chawa intodelh hmasak a pawimawh thu leh hemi kawngah hian sawrkarin theihtawp chhuaha hma a lak chhoh mek thu a sawi a. VDA member-te chu mipui leh sawrkar laka an mawhphurhnate hlen chhuah tum zel turin a chah a, ram leh hnam hmasawn nana theihtawp chhuahpuiah a sawm nghal bawk. Khualzahawm Dr. C.Lalrintluanga, Director, A.H&Vety. Department chuan VDA te post chelh theih hrang hrangah indaihlohna nasa tak awm bawk mah se, indaihlohna lang lo khawpa phak tawka thahnemngai taka an thawk thin leh a hlawhtlinna hmuh a ni thin chu fakawm a tih thu a sawi a. Khawvel hmasawn zelah tih dan changkang zawk leh thil thar a chhuah ve zel avangin VDA member-te chu tunhma tih dante ang ngawta kal a rem loh chang pawha insiamrem thiam turin a fuih a. Intuaithar zel tur leh Department hmalaknate ngaihvena hriat zel tum turin a chah a. Department hmasawn nana AH &Vety. Minister thahnemngaihna fakawm tiin, thawktu indaihlohna phuhruk a nih theih nana hmalaknate a tarlang bawk. He hun hi VDA President Pu Kapthuama Renthlei chuan kaihruaiin Pu Zosangzuala'n hunserh a hmang a. Pu C.Thasiama, Gen. Secretary, VDA in kalkhawmte lawmna thu sawiin MVSA President Dr. Robert Rualthankhuma, VDA Adviser ni bawk hnen atangin thusawi ngaihthlak a ni a. Pu H.Lalbiakzuala, Fin. Secretary, VDA in lawmthu sawiin hun hman thawhkhatna a khar a. Chawhnu dar 1:00 ah VDA Vice President Pu T. Zoramsiama kaihhruaiin rorel inkhawm leh pawl member boralte sunna hun hman a ni a. Hemi hnu hian kum 2024-2026 chhunga VDA Gen. Hqrs. hruaitu turte an thlang nghal bawk. Veterinary Diploma Holder Association (VDA) hi May ni 22, 1981 ah din niin tun dinhmunah member 129 an awm mek a ni. Attachment Loading attachment...",Dated: 26 th Jul 24 1:16 PM,https://dipr.mizoram.gov.in/post/ah-vety-minister-pu-clalsawivungan-veterinary-diploma-holder-association-general-conference-a-hmanpui |
PHE MINISTER PROF. LALNILAWMA CHU GUWAHATI-A ‘NORTH-EAST WATER CONCLAVE’ HAWNNA HUN AH KHUAL ZAHAWM A NI,"1323/2024-2025 Aizawl dated 26th July, 2024: Nimin khan Hotel Vivanta, Guwahati-a Indian Chamber of Commerce bultum a ‘Creating an Efficient & Sustainable water future for North-East India’ tih thupui hmang a ‘North-East Water Conclave’ hawnna hun buatsaih ah Prof. Lalnilawma, Minister, Public Health Engineering Department chu khual zahawm a ni a. India hmarchhak State-a PHE Minister leh department hotute an tel a, Mizoram atangin Er. F.Liantluanga, Secretary, PHED leh Er. Rothanga, E-in-C te an tel a ni. PHED Minister Prof. Lalnilawma chuan Mizoram ah thal laiin tui hna kangchat a tam thin thu leh hemi avang hian harsatna mipuiin an tawh phah thu a sawi a. Tui vang a harstana leh kan boruak sik leh sa inthlak danglam nasa lutuk tih ziaawm nan tui hna leh ram ngaw humhalh kawngah tanrual a pawimawh thu a sawi. Prof. Lalnilawma chuan ramriin a then ve loh, leilung hausakna intawm pawimawh tak, boruak thianghlim leh lui luangte, tha taka enkawl chu mi tin mawhphurhna a nih thu a sawi a. India hmarchhak state-ten hmasawnna kawng chak taka a zawh chhunzawm zel theih nan, tui thianghlim hnianghnar leh boruak thianghlim awm turin ram ngaw leh tui hna humhalh kawng ah thawhhona tha siam turin kalkhawmte a sawm a ni. Shri Sarat Kumar Jain, Chairman, ICC, Assam & Meghalaya chuan kalkhawmte lawmna thu sawiin tunhma atanga tui hnar tha nghahchhan a hmasawnna ropui tak tak din a nih tawh angin tun thlengin tui hi mihring dam khaw chhuahna leh hmasawnna innghahna pawimawh tak a la nih reng thu a sawi a. Ram hrisel siamna atan tui thianghlim hnianghnar nei tur a thawhho a pawimawh thu a sawi. Shri Ashok Singhal, Minister for Housing, Urban Affairs and Irrigation, Govt. of Assam pawhin he hun ah hian India hmarchhak state-a ruahtui kan dawn te khawlkhawm a hman tangkai a pawimawh thu a sawi a. E-in-C Er. Rothanga’n tui lam a Mizoram dinhmun leh harsatna chunchang ah Powerpoint presentation a pe bawk a ni. Prof. Lalnilawma’n North-East water Conclave hawnna program a hman zawh hian Cyclone Remal-in Aizawl khawpui tui pump khawl a tih chhiatte siamtha tur a an thawnna hmun a tlawh a. Thawktute chuan tui pump khawl chu hun rei lote chhung a siamthat an beisei thu an sawi. Attachment Loading attachment...",Dated: 26 th Jul 24 12:51 PM,https://dipr.mizoram.gov.in/post/phe-minister-prof-lalnilawma-chu-guwahati-a-north-east-water-conclave-hawnna-hun-ah-khual-zahawm-a-ni |
LAWNGTLAI DISTRICT PETROLEUM DEALERS JOINT STATEMENT CHHUAH CHUNGCHANGAH THUTKHAWM HMANHMAWH NEIH A NI,"1322/2024-2025 Dated Lawngtlai, 25th July 2024 : Vawiin chawhnu dar 3:30 khan Lawngtlai District Petroleum Dealers- ten 'Joint Statement' an chhuah chungchangah DC Conference Hall, Lawngtlaiah hmanhmawh taka thutkhawm neih a ni a. Pi B. Malsawmtluangi, Addl. DC chuan thutkhawm hi kaihruaiin, Sawrkar Official, NGO leh Kohhran aiawh bakah Lawngtlai District Petroleum Delaers- te an telkim tha hle a ni. Pi B. Malsawmtluangi chuan kalkhawmte hnena lawmthu sawina nei hmasain, Lawngtlai District Petroleum Dealers - te thuchhuah chuan mipui nawlpui ti chiaiin harsatna lian zawk a thlen thei dawn a, uluk taka ngiahtuahna senho a ngai a ni a ti . Lawngtlai District- ah mipuite tana hnianghnar taka tuialhthei a awm a pawimawh hle a, chutih rualin Myanmar lama kal tur ven pawh thil tul tak a ni, a ti a. Central Young Lai Association (CYLA) ten theihtawp chhuaha Arakan lama kal tur an lo endik thin chu a lawmawm hle tiin, Lawngtlai District chhunga thingtlang lam te hman tur dan palh kawngah erawh fimkhur a tul hle a ti. Lawngtlai District Petroleum Dealers te chuan 'joint statement' an chhuah chhan sawifiahin OMC atanga 'Monthly Sales Target' nei an nih angin, Sales target -tlin turin tha taka inhralhchhuah a tul hle an ti a. Duhsak taka dawr thintuten harsatna an tawk fo thin a, a bik takin thingtlang lam atanga dawrtute tan barrel emaw gallon hmanga lak a ngai thin a, harsatna an tawk nasa hle a ni, an ti a. Mipui mamawh (essential commodities ) phurtu an nih angin, zalen zawka an sumdawnna kalpui chu an duh ber a nih thu an tarlang a ni. Central Young Lai Association (CYLA) hotute chuan Myanmar lama tuialhthei hralh a awm thin vanga duty an nih thu sawiin, petrol pump neitute emaw mipuite tana harsatna siam tum hrim hrim an nih loh thu an tarlang a. Zalen taka Myanmar lama tuialhthei phurhluh a nih hian Arakan Army -te tha nasa taka tichakin chu chuan Myanmar lama kan unaute tan harsatna lian zawk a thlen thin a ni, an ti a. Lawngtlai khawpui chhunga zalen taka Arakan mi leh sa an lo lut thin pawh veiawm an tih thu sawiin, Lawngtlai khawpui a lo him zawk nan theihtawp chhuah an nih thu an tarlang a. Tuialhthhei phur motor Myanmar a lut ngei tura an hriat chiante chauh an dang thu sawiin, YLA duty te zingah che mawilo an awm a nih pawhin tha taka an in zilh thin thu an sawi bawk. Thutkhawmah hian Sawrkar official, NGO leh Kohhran aiawhte chuan Petroleum Dealers - te chu an thuchhuah sut turin an ngen a. Petroleum Dealers- te chuan an ngnenna zawhawm an tih rualin, AMPEDA ( All Mizoram Petroleum Delaers' Association) hnuaia awm an nih angin, AMPEDA lamah thlena thutlukna an siam tur thu an sawi a. YLA ten petrol pump atanga petrol lak theih zat bituk siam tawh lo tura ngenna awm pawh lungrual taka pawm a ni a. Petrol- la thinte zingah barrela la turte chuan Deputy Commissioner's Office atangin permit lak zel ni se, permit nei motor- te chu CYLA duty ten dang loh nise an ti a. CYLA leh Petrol pump neitute pawhin a bik taka inkawmna lo nei se tiin an rel a ni. Attachment Loading attachment...",Dated: 25 th Jul 24 7:26 PM,https://dipr.mizoram.gov.in/post/lawngtlai-district-petroleum-dealers-joint-statement-chhuah-chungchangah-thutkhawm-hmanhmawh-neih-a-ni |
SAITUAL AH INDEPENDENCE DAY 2024 CELEBRATION COMMITTEE MEETING VAWI 2NA NEI,"1321/2024-2025 Dated Saitual the 25th July 2024: Vawiin khan DC Conference Hall - Saitual ah Dr.Lalngura Tlau, Deputy Commissioner kaihhruaina in Independence Day hman dan tur chungchanga meeting vawi 2na neih a ni a, meeting hmasa thurel bawhzui ngaite bakah hemi hun atana chanvo neitute leh mawhphurhna hrang hrangte sawi ho a ni. Chairman Dr. Lalngura Tlau hun chep tak kara meeting ngai pawimawha an lokal chu lawmawm a tih thu a sawi a. Saitualah pawh urhsun tak leh tluang taka hman anih theih nan ngaihtuahnate seng tlang a,theihtawp chhuah turin kalkhawmte a chah a ni. India khua leh tui tan chuan he ni hi ni pawimawh tak a nih angin sawrkar laipui pawhin angai hlu em em a, phak tawka ropui taka lawm hi a phu a ni a ti. Kum 2024 Independence Day hman dan tur meeting vawi-2na ah ah hian agenda hrang hrang ngaihtuah a ni a, Independence Day lawmna a tana sum thawhkhawm luh tawh dan report ngaihthlak niin Ceremonial programme thlirho nghal a ni a, heng bakah hian celebration secretary ruat, ground sira flag/tri- colour zar kual, district level/state level a mi hmingtha te chawimawina award sem, march past endiktu ruat, inspection vehicle tur, sawrkar department hrang hrang achievement report, sports discipline hrang hranga prize money, VIP’s at Home programme te bakah I-Day puala faina hapta neih chungchangte sawiho a ni. Independence Day lawmna hi Keifang Centenary Sport Complex, Saitual-ah August ni 15, 2024 (Thawhlehni) chawhma Dar10:30PM -ah hman tura tih a ni a, khuallian atan Prof.Lalnilawma, Hon’ble Minister of State (i/c Rural Development Dept, Horticulture Department,Public health Engeneering Dept) chu khuallian tur niin hemi ni ah hian ni chhuah ruala Sawrkar office hrang hrang bakah mimal intinah hnam puan zar tura tih a ni bawk. He hunah ah hian Saitual District chhunga a Head of Offices, Banks, Party aiawh, Jt VC aiawh,Ex-service unit aiawh, All NGO hrang hrang aiawhte bakah Saitual Journalist aiawhte an tel thei a ni. Attachment Loading attachment...",Dated: 25 th Jul 24 6:21 PM,https://dipr.mizoram.gov.in/post/saitual-ah-independence-day-2024-celebration-committee-meeting-vawi-2na-nei |
Saitualah District Level Monitoring Committee on Mission Organic Value Chain Development for North East Regions(MOVCD-NER) meeting vawi -1na nei,"1320/2024-2025 Dated Saitual the 25th July 2024 : Vawiin khan Dr Lalngura Tlau, Saitual DC hovin Saitual DC Chamber- ah District Level Monitoring Committee on Mission Organic Value Chain Development for North East Regions(MOVCD-NER) din a ni a, hetah hian Pu Jacob Lalmalsawma DHO leh Pu A Lalhmachhuana, DAO te chu member niin MOVCD-NER 4th phase atan District level atanga hmalak dan tur an ngaihtuah ho a ni. Thutkhawmnaah hian Chairman, Dr Lalngura Tlau chuan mipuite tan Central Ministry hnuaia hmalakna tha tak tak awm thin chu lawmawm a tih rualin Organic thlai thar ei chu mihring tan tha hle mah se organic tak tak thar erawh a harsat tawh thu leh thar an tlem tawh thu sawiin thar chhuah a tlem chuan man to zawka hralh a ngai thin a, chu chu mipuite tan phurrit a tling thin a ni a ti. MOVCD-NER hi 100% Government of India in an tum a, 2015-1016 atanga tan a ni. Phase 1 leh 2 hi zawh tawh niin phase 3 na kalpui mek pawh tawp tep tawhin, phase 4na kalpui dan tur chungchang ngaihtuah zui a ni. 1st,2nd,3rd phase ah saitual district chhung atangin FPO(Farmer Producer Organisation)pathum Zaupui Organic Producer Company Ltd, Mawmrang Organic Farmers Producer Company Ltd,Hliappui Species Producer Company Ltd te an awm a,heng pathumte hi state in enkawlin, 4th phase atan hian FPO thar la ruahman tur a ngaih a ni a, District Level Monitoring committee in enkawl zui tura tih a ni. Attachment Loading attachment...",Dated: 25 th Jul 24 4:47 PM,https://dipr.mizoram.gov.in/post/saitualah-district-level-monitoring-committee-on-mission-organic-value-chain-development-for-north-east-regionsmovcd-ner-meeting-vawi-1na-nei |
SMATEE THUCHHUAH,"1319/2024-2025 25th July, 2024 : A hnuaia tarlan hi State Medical and Technical Entrance Examination (SMATEE) 2024 hnuaia Second Round online choice filling leh a kaihhnawih dangte buaipui hun tura ruahmanna siam a ni a. Hei hi hemi kaihhnawih zawng zawngte hriattirna leh a tul anga hmalak ngai inhrilhhriatna a ni. Heng bakah hian Candidate-te hriatthiam turin kum 2023-24 chhunga seat pek dan zat atanga teha Mizoram State tana SMATEE 2024-25 draft seat matrix-te pawh tarlan/thiltel a ni bawk a. Seat matrix-a inthlak danglam a awm a nih chuan seat pekna tak tak (actual seats allotment) ah dah tel a ni ang. schedule-of-smatee-2024-2nd-round-online-choice-filling.pdf",Dated: 25 th Jul 24 4:44 PM,https://dipr.mizoram.gov.in/post/smatee-thuchhuah1721906084 |
MAMIT-AH INDEPENDENCE DAY 2024 HMAN DAN TUR REL,"1318/2024-2025 Mamit 25th July, 2024 : Vawiin khan DC Conference Hall, Mamit-ah Pu Jacob Lalawmpuia, District Bawrhsap kaihruaina-in Independence Day, 2024 hman dan tur rela thutkhawm a ni. Kumin Independence Day Ni 15th August, 2024 lawmna hi GSA Playground-ah zing dar 10:00 hman nise tih a ni a, hnam puanzar pawtpharh tur hian Mizoram Sawrkarin a ruahman angin Pu Lalthansanga, Minister, EF & CC etc. chu a ni ang. I-Day lawmnaah hian parade contingents 15 tel tura beisei an ni a, zing ni chhuah rualin sawrkar building-ah te zah taka hnam puanzar zar nise tih a ni bawk. Independence Day-2024 hlawhtling leh ropui taka hman a nih theih nan Sawrkar Department hrang hrangte mawhphurhna leh chanvo pek an ni. District Bawrhsap chuan meeting kalte chungah lawmthu sawiin Independence Day hlawhtling taka hman a nih theihna tura Department hrang hrangte chanvo leh mawhphurhna kan inpek theuhte tihlawhtling theuh turin a chah bawk a ni. Vawiin meeting-ah hian Sawrkar Officials, tlawmngaipawl aiawh, khawtlang hruaitu, Zirna In hrang hrang aiawhte leh thutharthehdarhtute an tel a ni. Attachment Loading attachment...",Dated: 25 th Jul 24 4:31 PM,https://dipr.mizoram.gov.in/post/mamit-ah-independence-day-2024-hman-dan-tur-rel |
INDIAN OIL CHIEF GENERAL MANAGER IN CHIEF MINISTER HNENAH GAS BUR CHI THAR HLAN,"1317/2024-2025 Dated Aizawl, the 25th July, 2024: Vawiin khan Pu DP Vidyarthy, Chief General Manager, LPG, Indian Oil AOD, State Office chuan Chief Minister Pu Lalduhoma chu a office ah Gas bur thar (composite cylinder) a hlan a. Heng bur a hlan te hi cabinet Ministers te hman tur niin Chief Minister leh Supply Minister hnenah hian an hman tur bik an lo pe tawh a ni. Chief Minister hi Pu B. Lalchhanzova, Supply Minister chuan a tawiawm. Chief Minister hian hun engemaw chen hman lohva awm tawh Mualkhang Gas Bottling Plant siam tharna tur leh Oil Depot thar siamna tura an hmalakna te avangin lawmthu a lo hrilh a. Oil Depot phei chu Mizoram mipuiten kan nghakhlel tawh a, chak takin hma la ula, puih in ngaihna apianga pui tur che uin kan inpeih reng a ni, a ti. Pu DP Vidyarthy hian Mualkhanga Bottling Plant chu nitin bottle 6000 chuang thun theihna tura an thuam that chhoh tur thu a sawi a. Chu chu Mizoram nitin mamawh zat aiin a tam zawk a ni, a ti. Oil Depot siamna tur hmun hi pali an thlithlai mek a, hun reiloteah duh an thlang fel mai tawh dawn tih sawiin a hmun a fel chuan hma pawh kan la nghal mai ang. Gas Composite Cylinder hi a zang zawk a, a himin enkawl a awlsam a, a puak thei lova (explosion proof), a tha zawk em em a ni. Mipuiten an Indane distributor ah theuh ngaihven se kan duh a, company lam chu kan inpeih tawh a ni, a ti. Tin, gas sem dan kalphung fel fai leh mipuite tana awlsam zawk tur an buaipui mek thu pawh Chief Minister hi an hrilh a ni. Attachment Loading attachment...",Dated: 25 th Jul 24 4:27 PM,https://dipr.mizoram.gov.in/post/indian-oil-chief-general-manager-in-chief-minister-hnenah-gas-bur-chi-thar-hlan |
Mizoram Chhim lamah Airport Siam chungchangah Lok Sabha MP in Minister a hmu,"1316/2024-2025 25.07.2024: Lok Sabha MP Pu Richard Vanlalhmangaiha chuan vawiin khan Delhi ah Civil Aviation Minister Pu Ram Mohan Naidu Kinjarapu chu a office ah hmu in Mizoram State mamawh te a thlen. Pu Richard Vanlalhmangaiha chuan Mizoramah Airport pakhat chiah a awm avanga indaih lohna a nasat thu leh Mizoram hmun hrang hrang atanga a panna kawnga harsatna an tawh nasat thu a sawi a. A bik in Mizoram chhim lama Airport siam chu a tul thu leh a hmunhma vel pawh engemaw chen hmalakna a awm tawh tih a sawi a. Civil Aviation Minister hian a hmunhma a ngaihpawimawh thu sawiin, Airport hmun tur hi a awm thei a nih dawn chuan hmalak a inhuam thu a sawi. MP Lok Sabha hian Manipur buai avanga tlang mi ten Imphal Airport an kal theih tak loh avanga Lengpui Airport a thlawhna in daih loh nasat thu sawiin thlawhna service tam zawk a awm theih nan hma laksak turin Minister hi a ngen bawk a ni. Attachment Loading attachment...",Dated: 25 th Jul 24 4:17 PM,https://dipr.mizoram.gov.in/post/mizoram-chhim-lamah-airport-siam-chungchangah-lok-sabha-mp-in-minister-a-hmu |
Lunglei South Bialtu MLA Pu Lalramliana Papuia'n Govt Middle School Thingfal Diamond Jubilee lawmna hun a hmanpui,"1315/2024-2025 2024 Vawkhniahzawn thla ni 25: Vawiin khan Lunglei South bialtu MLA Pu Lalramliana Papuia chuan Government Middle School, Thingfal te'n an kum 60 tlin, Diamond Jubilee lawmna hun an buatsaih chu Khuallian niin a hmanpui. Govt M/S Thingfal Diamond Jubilee lawmna hi sikul hmunah buatsaih niin, Diamond Jubilee lungphun (monument) chu Khuallian Pu Lalramliana Papuia chuan a hawng a. Kan ramah zirna tuai thar a ngai tih sawiin, sawrkar pawhin zirna ngai pawimawhin tun hnaiah casual teacher eng emaw zat lak an ni a, Mizorama zirna hi rahbi sang zawk chuankaipui theih kan inbeisei a ni, a ti a. Kan ramah sawrkar sikul a tlabal chho mek a, sikul ṭha, hruaitu hmasate ṭhahnem ngaihnaa din leh hun rei tak lo kalpui tawhte a zuih zawnga a kal a hlauhawm tiin, sawrkar, khawtlang mipui leh zirtirtute ṭang hovin sawrkar sikulte a vul thar leh theih nan theih tawp chhuah a ṭul a ni, a ti. Pu Lalramliana Papuia chuan tun sawrkara zirna siam ṭha tura an hma laknaah fimkhur leh khauh takin an kal dawn tih sawiin, zirna siam ṭhatna kawngah zirtirtute'n an pawimawhna hre thar leh turin a chah a. Zirtirtu hna chu hna zahawm tih ṭhin a nih laiin, a zahawmna chu mi hmuh danah innghat lova zirtirtute chet zia leh nun dana a innghah zawk thu sawiin, zirlaite ngaihsan hlawh pha lo zirtirtu chu a hnaah a hlawhchham sa a ni, a ti a. Zirtirtute chu hlawh hmuh nan chauh thawk lo va, zirlaite hma hun siamtu an ni tih inhria a, inthlahdah lova ṭang mar pat tur te, tun lai thiamna leh changkanna mila mahni intuai thar zel tur te'n a chah a. Zirlai an neih ṭhat danah GMS Thingfala thawktute'n ṭhahnem ngaihna tak tak nen sikul an kalpui nia a hriat thu sawiin, an ṭhahnem ngaihna keng nung zel a, sawrkar sikul vul thar leh nana theih tawp chhuah chhunzawm zel turin a chah a ni. He hun hi School Headmaster Pu C. Lalrotluanga chuan kaihruaiin, inlawmna thu a sawi a. BCM Thingfal Bial pastor Rev. V. Biaknunsanga'n hunserh hmangin, School Teacher Pu T. Lalhmuliana'n sikul report a pek bakah, GMS Thingfala thawk tawh chatuan ram pan ta mi 10 te sunna hun hman a ni a. Govt M/S Thingfala thawktu hluite hnenah chawimawina hlan a ni bawk. He hunah hian Lunglei South Sub-Divisional Education Officer Pu H. Sangthanga, Deputy DPC Pu L. Lalramliana leh Thingfal VCP Pi H. Malsawmkimi te pawhin thu an sawi a. Malzai leh thuchham te ngaihthlak niin, GMS Thingfal zirlaite aṭangin special item thlir ho a ni bawk a. Pu F. Zohmingthanga'n lawm thu sawia hun kharin, Diamond Jubilee lawmna ruai ṭheh zui nghal a ni. Thingfal Middle School hi kum 1964 January ni 13 khan khawtlang mi pawimawh leh mi ṭhahnem ngaite hma laknain din a ni a. Kum 1970-ah deficit-ah hlan kai niin, kum 1972-ah sawrkar sikul puitlingah hlan kai (provincialised) leh nghal a ni a. A din tirh hian zirtirtu 4 awmin, zirlai 60 an nei a. Tun dinhmunah thawktu 9 (headmaster 1, teacher 7 & IV Grade 1) awmin, zirlai naupang 76 an nei mek a ni. Attachment Loading attachment...",Dated: 25 th Jul 24 4:06 PM,https://dipr.mizoram.gov.in/post/lunglei-south-bialtu-mla-pu-lalramliana-papuian-govt-middle-school-thingfal-diamond-jubilee-lawmna-hun-a-hmanpui |
STATE TASK FORCE FOR IMMUNISATION ṬHUKHAWM,"1314/2024-2025 25th July, 2024 : Vawiin khan State Task Force for Immunisation (STFI) chu Chairman Health & Family Welfare Secretary Pi Sangchin Chinzah hovin SAD Conference Hall-I, MINECO ah an ṭhukhawm a, Mizoram District hrang hranga hri danna pek (immunisation) kawnga hmalaknate leh programme hlawhtlinpui tawhnate tarlan niin thlirho a ni. Vawiin STFI meeting ah hian H&FW Secretary leh meeting Chairman-in inlawmna thu leh thuhmahruai a sawi a; NHM Mission Director Dr. Eric Zomawia chuan Mizoram pumah Immunisation Programme hrang hrang kalpui mek dan a tarlan hnuah report ngaihthlak a ni a, zawhna leh chhanna hun hman nghal niin report petuten an sawifiah zel a ni. State Immunisation Officer Dr. Lalmuanawmna Jongte-in 'Brief Overview of UIP Programme' leh 'Zero Dose Implementation & GAVI supported District (Lawngtlai) chungchang report a pe a; Surveillance Medical Officer Dr. Lalhlimpuii'n 'Measles-Rubella Elimination' chungchang a sawizau bawk. Rampumah naupang kum 5 chin zingah a lo berah 95% immunisation hlawhtlinpui a nih theih nan theihtawp chhuah mek a ni a. State, District leh Block level ah sorkar leh tlawmngai pawlte thawhhona ṭha neih a pawimawhzia sawiin mipuite hnenah immunisation pawimawhna te hrilhhriat (awareness) lamah nasa lehzuala ṭanlak zel dan tur meeting ah sawiho a ni. Attachment Loading attachment...",Dated: 25 th Jul 24 3:40 PM,https://dipr.mizoram.gov.in/post/state-task-force-for-immunisation-hukhawm |
KHAWZAWLAH CERTIFICATE HRANG HRANG A HMUNA PEK CHHUAHNA NEI,"1313/2024-2025 Khawlzawl the 25th July, 2024: DC Office Khawzawl chuan vawiin hian a vawi khatna atan Neihdawn khua ah certificate hrang hrang- Schedule Tribe, Income, Residential/Hailing, Un-married, Tax exemption certificate leh a dang te, a hmuna pek chhuahna neih a ni a. Naktuk ni 26.07.2024 ah hian Hmuncheng ah he programme hi kalpui tum leh a ni. DC office a kal kher lo a, Khawzawl District mipui ten awlsam zawka heng Certificate pawimawh tak tak te hi an neih theihna turin he hmalakna hi kalpui ani a. A tul ang zelin District chhunga khaw dang ah pawh kalpui tum a ni. Attachment Loading attachment...",Dated: 25 th Jul 24 3:33 PM,https://dipr.mizoram.gov.in/post/khawzawlah-certificate-hrang-hrang-a-hmuna-pek-chhuahna-nei |
Sri City a hnathawk duh tan ngaihven theih,"1312/2024-2025 Champhai, 25th July 2024: His Excellency Governor of Mizoram chuan Sricity, Andhra Pradesh hmuna Mizo thalaite tana hnathawh tur a zawnpuina kal zelah, RK Enterprise, Sricity, Tada, SPSR Nelore, Andhra Pradesh chuan a hnuaia a tarlan ang hian hnathawk tur a la dawn a, he hna dil duh leh ngaihven duhte chuan a hnuaia MYC in Google link a tarlanah hian ni register theih a ni. Interview hun leh a hmun chu inhriattir leh a ni ang. Link for Registration: https://docs.google.com/forms/d/e/1FAIpQLSdBltlUNnQqFmduZMaRfTZsy36CHF4FOKNsXbTyS24QUDwWEA/viewform Sricity chungchang: Sricity chungchang-2.pdf Attachment Loading attachment...",Dated: 25 th Jul 24 3:13 PM,https://dipr.mizoram.gov.in/post/sri-city-a-hnathawk-duh-tan-ngaihven-theih |
Siaha RD Block huam chhunga VEC te tan Training buatsaih a ni,"1311/2024-2025 Siaha the 25th July 2024: Siaha RD Block huam chhung, Village level-a Mahatma Gandhi National Rural Employment Guarantee Scheme (MGNREGS) keng kawhtu Village Employment Council (VEC) te tan vawiin khan training buatsaih a ni a, he training hawnna inkhawm hi BRC Hall, BDO Complex, Siahatla-ah neih niin Block Development Officer Pu Manesia Khaimeichho chuan he hun hi a kaihruai a ni. Ni 2 awh tur training hawnna inkhawmah hian Siaha DRDO Project Director Pu M Misael chuan training chhim tura kal te chu chibai bukin training hlawhtling tak an neih theih nan duhsakna a hlan. Pu M Misael chuan VC te pawimawhna sawiin Democracy ramah hmasawnna lung phum pawimawh tak an ni a ti a, Sawrkar laipui bakah State sawrkar Scheme tha tak tak hlawhtlinna bul pui an ni tiin an mawhphurna a sang hle, a ti. Mipuite thlan tlin an nihna hre reng tura chahin theihtawpin ram leh hnam tan thawk chhunzawm zel tur leh rawng an bawl sak mipuite dah pawimawh hmasa ber a, RD department tha taka an thawhpui thin angin department dangte pawh thawh pui a, scheme hrang hrang hlawhtlinna ni chhunzawm zel turin a chah bawk. DRDO Project Director chuan MGNREGS hnuaia hmalakna “Project Rotling - Hmasawnna Rahbi Thar” chungchang pawh sawiin Short Term Project (kum 1 chhunga thawh zawh tur), Medium Term Project (kum 2/3 chhunga thawh zawh tur) leh Long Term Project (kum 5 chhunga thawh zawh tur) awmin Mizoram chhunga RD Block 28 atangin concept paper 84 a lut a ti a, State-Level Monitoring Committee in project 15 ah an lo thlitfim thu tarlangin Siaha District atangin Project 2 (Medium Term Project hnuaiah Common Facility Centre at Kaochao East Village leh Long Term Project hnuaiah Sustainable and Holistic Development of Agriculture & Allied at Lobo) thlan an ni chu lawmawm a tih thu a sawi. Kalkhawmte chu an hnathawhnaah dikna leh rinawmna hma chhuan tlat turin leh sawrkar hotute nen in rawn tawn a, infinchhuah tawn thin turin a chah bawk. VEC training hi ni 2 awh tur niin vawiin hian Siaha Khaw pawn VEC te tan buatsaih a ni a, naktukah khawchhung VEC te tan buatsaih leh a ni ang. VEC training hawnna inkhawm zawh hian training hun hman chhunzawm nghal niin resource person ten topic hrang hrang hmangin zirtirna an pe a, Pu C Lalremruata, Works Manager, DEGSU chuan NRM Works, Agri & Allied thupui hmangin zirtirna a pe a, Pu Elson Eliasa Notlia, BFT chuan Timely Payment & MIS Related tih thupui hmangin zirtirna a pe a, Pi C Galilee, APO chuan Non- ABPS, Mobile Registration & Others tih thupui hmanga zirtirna pein Pu Chhithatu Hlychho, Technical Asistant chuan Geo-Tag, Estimates & Others tih thupui hmangin zirtirna a pe thung a ni. Attachment Loading attachment...",Dated: 25 th Jul 24 3:04 PM,https://dipr.mizoram.gov.in/post/siaha-rd-block-huam-chhunga-vec-te-tan-training-buatsaih-a-ni |
GOVERNMENT ONLINE EXCELLENCE AWARDS 2024,"1310/2024-2025 Category-I Official Department/ Office Website Website 120-te endik an ni a, Top-10 ah 13 thlan chhuah an ni. Category-II Official Institution Website Website 45-te a endik a, Top-10 ah 11 thlan chhuah an ni . Category-III Best Online Service Initiatives Top-3 ah service 3 leh a enkawltu Dept/Office 13 thlan chhuah an ni. Category-IV Special Recognition Department/Office 5 thlan chhuah an ni Category-I: Official Department Website – a lawmman dawngtu te: Rank Department/Office Domain 1 Transport transport.mizoram.gov.in 2 Excise & Narcotics excise.mizoram.gov.in 3 Finance finance.mizoram.gov.in 4 Personnel & Administrative Reforms dpar.mizoram.gov.in 5 MPSC mpsc.mizoram.gov.in 5 Land Revenue & Settlement landrevenue.mizoram.gov.in 6 Sports & Youth Services sys.mizoram.gov.in 6 Fisheries fisheries.mizoram.gov.in 7 State Council of Educational Research & Training scert.mizoram.gov.in 8 Labour Employment, Skill Development and Entrepreneurship lesde.mizoram.gov.in 9 Environment Forests & Climate Change forest.mizoram.gov.in 10 Food, Civil Supplies & Consumer Affairs fcsca.mizoram.gov.in 10 Urban Development & Poverty Alleviation udpa.mizoram.gov.in Category-II: Official Institution Website – a lawmman dawngtu te: Rank Institution Domain 1 Govt. Aizawl College gac.ac.in 2 Govt. J. Thankima College jtc.edu.in 3 Govt. Hrangbana College ghbc.edu.in 3 State Institute of Rural Development & Panchayati Raj sirdpr.mizoram.gov.in 4 Regional Institute of Paramedical & Nursing Sciences ripans.ac.in 5 Pachhunga University College pucollege.edu.in 6 Govt. Khawzawl College gkzc.edu.in 7 Govt. J. Buana College, Lunglei jbc.edu.in 8 Govt. Johnson College gjc.ac.in 9 IGNOU Regional Centre, Aizawl ignouaizawl.ac.in 10 Govt. T.Romana College trcollege.edu.in Category-III: Best Online Service Initiatives – a lawmman dawngtu te: Rank Department/Office Online service initiative 1 Deputy Commissioner, Aizawl DC Online – (dconline.mizoram.gov.in) 1 Deputy Commissioner, Lunglei 1 Deputy Commissioner, Siaha 1 Deputy Commissioner, Champhai 1 Deputy Commissioner, Kolasib 1 Deputy Commissioner, Serchhip 1 Deputy Commissioner, Lawngtlai 1 Deputy Commissioner, Mamit 1 Deputy Commissioner, Saitual 1 Deputy Commissioner, Khawzawl 1 Deputy Commissioner, Hnahthial 2 Mizoram Information Commission RTI Online - (rti.mizoram.gov.in) 3 Transport Driver Learner License Apps (sarathi.parivahan.gov.in) Category-IV: Special Recognition – a lawmman dawngtu te: Sl. No Online initiative Organisation/ Office 1 Property Tax Management System (PTMS) AMC 2 Integrated Financial Management and Information System (IFMIS) Finance 3 SCERT YouTube Channel SCERT 4 Mizoram Police Instagram Account Police 5 DC Khawzawl Instagram Account DC Khawzawl",Dated: 25 th Jul 24 3:00 PM,https://dipr.mizoram.gov.in/post/government-online-excellence-awards-2024 |
LAWNGTLAI DISTRICT SPORTS COMMITTEE THUKHAWM,"1309/2024-2025 Dated Lawngtlai, 25th July 2024 : Vawiin khan Lawnglai District Sports Committee chuan DC Conference Hall- ah thukhawm an nei a, Pi B. Malsawmtluangi, Addl. DC chuan thutkhawm hi a kaihruai. Pi B. Malsawmtluangi chuan Sports Association aiawh lokalte lawmna thu a sawi hmasa a. Rilru leh taksa hriselna nei turin infiamna a pawimawh hle tiin infiamna lam uar zawka kalpui tura hmalak zel pawh a tul hle a ti. Infiamna 'discipline' hrang hrangte chu an pawimawh dan a in ang vek a ni tiin, mahni zawn theuhah theih tawp chhuah a tan lak zel a pawimawh hle a ni, a ti a. Lawngtlai District Sports Association hrang hrangte inkarah thawhhona tha a pawimawh hle tih tarlangin, lungrual leh induhsakna nena thawkho zel turin a chah a ni. Pi B. Malsawmtluangi chuan Sports Association hrang hrangte hmalakna fak awm a tih thu sawiin, duh angin sum leh pai lamah in tanpui theih ni lo mah se; Sports Association hruaituten thahnemngai takin an thawk thin a, hei hian infiammite tan kawng hrang hrangin hmasawnna a thlen thin a, an chhuanawm tak zet a ni, a ti. Infiamna hrang hrang tih hmasawnna tur a 'Sports Promotional Fund' pek thin chu tha tak leh infiammite hmakhaw ngaia, hmasawnna tura hmang chhunzawm zel turin a chah nghal bawk. P u Samuel Lalmalsawma Sailo, SDC, Secretary , Lawngtlai District Sports Committee chuan report tawi pekna a nei a. Tun dinhmunah Sports Promotional Fund ah cheng 2,99,170 a awm mek a ti a. Sports Association hrang hrang hruaitute chu fund hmuh duh vang ngawt ni lo a, infiammite hmasawnna tura thawk chhun zawm turin a sawm nghal a ni. Vawiin thutkhawmah hian Sports Association tanpuina dilte chung chang ngaihtuahho a ni a. Sports Promotion Fund - atangin Lawngtlai District Football Association chu cheng 20,000 leh Lawngtlai District Rifle Association chu cheng 25,000 a tanpui ni se an ti a. Kum danga kalpui tawh thin angin, Independence Day lawmna pualin Football leh Badminton tournament huaihawt ni se, Republic Day - ah Volleyball leh Table Tennis tournament buatsaih thin nise an ti bawk. Sports Promotional Fund dawng tur a Sports Association inziak lut 16- Football, Volleyball, Basketball, Taekwondo, Judo, Badminton, Table Tennis, Boxing, Chess, Aquatic, Carrom, Body Building & Fitness, Power Lifting, Rifle, Athletics, Racing an awm mek a ni. Vawiin Lawngtlai District Sports Committee thutkhawmah hian Sports Association hrang hrang hruaitute an telkim tha hle a, an hmalakna leh hlawhtlinna an chan kawng hrang hrangte ngaihthlakna hun neih a ni a. Pi B. Malsawmtluangi, Addl. DC chuan lawmthu sawina neiin thutkhawm hi a khar. Attachment Loading attachment...",Dated: 25 th Jul 24 2:58 PM,https://dipr.mizoram.gov.in/post/lawngtlai-district-sports-committee-thukhawm1721899723 |
PARLIAMENT SESSION NEIH MEKAH RAJYA SABHA MP PU K.VANLALVENA'N RAM PAWN ATANGA SAWHTHING LEH KUHVA LAK LUH TIH TAWP A PHUT THU A SAWI,"1308/2024-2025 25th July, 2024 : Parliament Monsoon Session neih mekah Mizoram MP Pu K.Vanlalvena chuan ZERO HOUR ah thu sawiin ram pawn atanga Kuhva leh Sawhthing lak luh tih tawp a phut thu a sawi chhuak. North East-a kut hnathawktu ten an thlai thar kuhva leh sawhthing hralhnaah harsatna an tawh thu sawiin, thenawm ram dangte atanga heng thlaite hi India rama lak luh vang a nih thu Pu Vena chuan a sawi a. North East mipui tam takte ei leh bar a an inghahna chu Kuhva leh sawhthing a nih thu sawiin Myanmar atanga dan lova kuhva ro tamtak Mizoram leh Manipur kal tlanga lakluh a nih thu Pu K.Vena hian a sawi chhuak. India ram leh Myanmar ramriah India sawrkarin Custom leh Assam Rifles te a duty tir chungin ramri kal tlangin Smuggler ten Kuhva ro tam tak an la lut a.North East mipui tam tak rin dan chuan heng smuggler te leh sawrkar mi rawihte hi tangrual in heng sawrkar phalloh kuhva ro tamtak hi ramri kan in an la lut nia an rin thu a sawi chhuak bawk. Hei mai bakah hian, Central sawrkar chuan China atangin sawhthing tam tak a chaw lut tih Pu Vena chuan a sawi chhuak bawk a.Tul lo taka heng sawhthing leh kuhva foreign ram atanga lak luh hian North East a kut hnathawktu te eizawnna a tih chhiat avangin Sawhthing leh Kuhva lakluh hi tih tawp thuai a phut thu Pu K.Vanlalvena chuan a sawi a ni. Attachment Loading attachment...",Dated: 25 th Jul 24 2:55 PM,https://dipr.mizoram.gov.in/post/parliament-session-neih-mekah-rajya-sabha-mp-pu-kvanlalvenan-ram-pawn-atanga-sawhthing-leh-kuhva-lak-luh-tih-tawp-a-phut-thu-a-sawi |
Serchhip Dinthar leh Serchhip Kawnpui ASF hrilenna 'Infected Area'-ah puan a ni,"1307/2024-2025 Dated Serchhip, the 25 th July, 2024: Serchhip Dinthar leh Serchhip Kawnpui huam chhungah tun hnai hian Vawk a thi nual a. Heng vawk thi te hi African Swine Fever (ASF) vanga thi an ni tih finfiah a ni tawh a. Hetiang anih avang hian he hri a darh zel loh nan he hri len mekna hmun hi INFECTED AREA a puan a lo tul ta a. Chuvangin, Dr. H. Vanlalrawna, District A.H & Vety Officer Serchhip chuan, The Prevention & Control of Infectious and Contagious Disease in Animal Act 2009, Section 20 sub-section 1 in thuneihna a pek angin Serchhip Dinthar leh Serchhip Kawnpui, Serchhip District chu July ni 25, 2024 atanga thu leh awm hma chu Vawk hri lenna hmun ""INFECTED AREA"" a ni tih a puang. Infected Area chhungah hian hengte i zawm ngei tur a ni. 1. Serchhip Dinthar leh Serchhip Kawnpui veng chhung atanga vawk, vawksa leh vawksa tanga thil siam reng reng lakchhuah khap tlat a ni. 2. Vawk thi reng reng paih mai lovin, chinai /Disinfectant nen thuk taka phum ngei tur a ni. 3. Vawk talh leh vawksa zawrh khap tlat a ni. 4. Vawk thi an awmin A.H & Vety Derpartment Official te hnenah hriattir vat thin tur a ni.",Dated: 25 th Jul 24 2:41 PM,https://dipr.mizoram.gov.in/post/serchhip-dinthar-leh-serchhip-kawnpui-asf-hrilenna-infected-area-ah-puan-a-ni |
Lunglei HPC Vice Chairman Pu V. Malsawmtluanga'n Govt J. Buana College Freshers' Social a hmanpui,"1306/2024-2025 2024 Vawkhniahzawn thla ni 25: Vawiin khan Lunglei High Powered Committee Vice Chairman, Lunglei North Bialtu MLA Pu V. Malsawmtluanga chuan Government J. Buana College (GJBC)-in zirlai tharte lawmna hun, ""Freshers' Social"" an buatsaih chu Khuallian niin a hmanpui. Govt J. Buana College Multipurpose Hall-a Freshers' Social hun hmanah hian Khuallian Pu V. Malsawmtluanga chuan Govt JB College zirlaite leh zirtirtute chu result ṭha tak an neih ṭhin avanga chhuanawm a tih thu sawiin, ram tana mi chhenfakawm tak tak chher chhuahna hmun ni zel turin duhsakna a hlan a. Mizoramah sawrkar thar a pian veleh sawrkarin inrenchem a kalpui nghal tih sawiin, MLA-te puitu (MR) tihtlem te, MLA-te'n sawrkar suma lirthei thar lei loh tih te kalpuiin, Minister, MLA leh Group 'A' officer-te'n sawrkar aṭanga ration buhfai an lak ve ṭhin titawp tura hma lakna kalpui mek a nih thu te a sawi a. He inrenchem azarah hian sawrkar sum luang ral tur tam tak hum a nih thu leh chumi avang chuan tun hnaiah casual teacher lak theih phah a nih thu te, recruitment dan felfai tak hmanga lak an nih avangin sawrkar sum dinhmun azira la dah ngheh theih tura ruahman an nih thu te sawiin, hna dang dang pawh a tahtawla lak belh chhoh zel a nih dawn thu a sawi a. Sawrkar tharah tihpuitu neih ṭhat (political fitness) vanga tlin a awm dawn loh avang leh a thiam thiam leh thawk rim rimte'n hna an hmuh dawn avangin an zirlaiah theih tawp chhuah a, beiseina nei chunga hma lam thlir turin zirlaite chu a chah a ni. Khuallian Pu V. Malsawmtluanga chuan ama tawn hriat aṭanga zirlaite fuihna thu sawiin, MLA-a tling turin mi mut laia rim taka hna an thawh ṭhin thu a sawi a. Bible-in ""thawh rimna zawng zawngah hlawkna a awm"" a tih angin thawk rim tur leh mu tam lo turin zirlaite chu a chah a. Tum fel tak nei tur te, a ṭul hunah erawh chuan dinhmun azira tum thlak ngam tur te, zirlai nih laia an subject-a tel lo ngaihzawng neih thupui lo tur te, Bible chhiar tam tur te, finna neitu Pathiana innghat tlat tur leh thu awihna nunpui tur te'n a fuih bawk. Govt J. Buana College Freshers' Social-ah hian Students' Union (SU) Vice President Isaak Rothangpuia chu chairman niin, Lallianpuii (V Sem) chu compere a ni a. Evangelical Union (EU) Vice Chairman Lalrinzuala'n hunserh hmangin, EU Choir te'n hawnna hla an sa a. Principal Pu Lallianzuala'n inlawmna thu leh zirlaite fuihna thu a sawi a. SU Games & Sports Secretary Lalhruaikima Pachuau kaihhruaiin college zirlai thar (I Semester zirlai)-te'n college an kal chhunga an zawm tur thu an tiam bawk. He hunah hian GJBC ICT Committee-in an buatsaih GJBC official alumni portal leh Magazine Editorial Board-in an buatsaih GJBC 23rd Annual Magazine 2023-24, ""Leitlang Dingdi"" te chu Khuallian Pu V. Malsawmtluanga'n a tlangzarh nghal a. Dr Vanlalmuana'n alumni portal chungchang hi sawi zauvin, Magazine Editor (2023-24) Lalzeliana chuan annual magazine chungchang report a pe a. GJBC Principal hlui, Prof. J. Zorema Proficiency Award 2024 sem niin, award-in a ken tel trophy leh pawisa fai chu MZU Under Graduate Examination 2024-a ti ṭha zual mi pathum - Lalkhawngaihi, 5th rank (Economics); C. Lalchhanchhuaha, 8th rank (Political Science) leh K. Lalpekmawii, 5th rank (Mizo) te hnenah hlan a ni a. SU Vice President kal chhuak (2023-24) Laldawngkima'n zirlaite fuihna thu a sawi a. GJBC cultural troupe te'n chheih lam entirin, Isabel Lalnunpuii (III Sem) leh VL Hmangaihzuali (I Sem) te hnen aṭangin malzai ngaihthlak a ni a. SU General Secretary Benjamin Malsawmpuia'n lawm thu sawiin hun a khar a ni. Govt J. Buana College hi kum 1983 khan din niin, nikum khan kum 40-na (Ruby Jubilee) an lawm tawh a. Government Online Excellence Awards 2023-24 sem zawh takah khan Govt J. Buana College website chu official institution website 45 zingah 7-na a ni. Attachment Loading attachment...",Dated: 25 th Jul 24 2:25 PM,https://dipr.mizoram.gov.in/post/lunglei-hpc-vice-chairman-pu-v-malsawmtluangan-govt-j-buana-college-freshers-social-a-hmanpui |
Subsets and Splits